
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 446 

25 Φεβρουάριου 2013 


ΑΠΟΦΑΣΕΙ Σ 

Αριθ. απόφ. *547/νΐΙ/2012 

Λήψη απόφασης επί του αυτεπάγγελτου έλεγχου στην 
αγορά «παραγωγής και εμπορίας ετοίμου σκυροδέ¬ 
ματος» στην Περιφέρεια Κρήτης για διαπίστωση εν¬ 
δεχόμενης παράβασης των άρθρων 1, 2 του νόμου 
703/1977, ως ίσχυε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Συνεδρίασε στην Αίθουσα Συνεδριάσεων του 1ου 
ορόφου του κτιρίου των γραφείων της, επί της οδού 
Κότσικα ΙΑ, Αθήνα, την 20η Μαρτίου 2012, ημέρα Τρίτη 
και ώρα 10:00, με την εξής σύνθεση: 

Πρόεδρος: Δημήτριος Κυριτσάκης 
Μέλη: Ιωάννης Μπιτούνης, 

Εμμανουέλα Τρούλη, 

Ιωάννης Αυγερινός και 
Βασιλική-Χρυσοβαλάντου Μήλλιου, 
λόγω αποχής του τακτικού μέλους, 

Δημητρίου Δανηλάτου. 

Γραμματέας: Ηλιάνα Κούτρα 

Τα λοιπά Τακτικά μέλη της Επιτροπής δεν συμμετεί¬ 
χαν, διότι απείχαν λόγω κωλύματος. 

Θέμα της συνεδρίασης: Λήψη απόφασης επί του αυτε¬ 
πάγγελτου έλεγχου στην αγορά «παραγωγής και εμπο¬ 
ρίας ετοίμου σκυροδέματος» στην Περιφέρεια Κρήτης 
για διαπίστωση ενδεχόμενης παράβασης των άρθρων 
1, 2 του νόμου 703/1977, ως ίσχυε. 

Πριν την έναρξη της συζήτησης ο Πρόεδρος όρισε 
Γραμματέα της υπόθεσης την Ηλιάνα Κούτρα, με ανα- 
πληρώτρια την Παρασκευή Ζαχαριά. 

Η αρχικά ορισθείσα ημερομηνία συζήτησης της υπό¬ 
θεσης για την 8η Μαρτίου 2012, αναβλήθηκε, λόγω κή¬ 
ρυξης από το Δικηγορικό Σύλλογο Αθηνών αποχής των 
δικηγόρων από τα καθήκοντά τους. 

Κατά τη συζήτηση της υπόθεσης τα νομίμως κλη- 
τευθέντα ενδιαφερόμενο μέρη παραστάθηκαν ως εξής: 
α) η εταιρία ΜΠΕΤΑΡΜ Α.Ε. με τον νόμιμο εκπρόσωπό 
της, [...] μετά των πληρεξουσίων δικηγόρων, Ευθυμίας 
Κινινή και Σταύρου Κουτάλά, β) η εταιρία ΛΑΤΟΜ ΤΕ¬ 


ΧΝΟΜΠΕΤΟΝ Α.Ε.Β.Ε. δια του πληρεξουσίου δικηγόρου, 
Αλέξιου Δημητρακόπουλου, γ) η εταιρία ΡΕΘΥΜΝΙΑΚΗ 
ΚΡΗΤΗΣ Α.Ε. με τον νόμιμο εκπρόσωπο [...] μετά των 
πληρεξουσίων δικηγόρων Θεώνης Παναγοπούλου και 
Σπυρίδωνα Κομητόπουλου, δ) ο ΣΥΝΔΕΣΜΟΣ ΒΙΟΜΗΧΑ¬ 
ΝΙΩΝ ΕΤΟΙΜΟΥ ΣΚΥΡΟΔΕΜΑΤΟΣ ΚΑΙ ΑΔΡΑΝΩΝ ΥΛΙΚΩΝ 
ΔΥΤΙΚΗΣ ΚΡΗΤΗΣ με τον νόμιμο εκπρόσωπό του, [...], ε) 
η εταιρία ΜΠΕΤΟΔΟΜΗ Α.Ε. με τον νόμιμο εκπρόσω¬ 
πό της [...] μετά των πληρεξουσίων δικηγόρων Θεώνης 
Παναγοπούλου και Σπυρίδωνα Κομητόπουλου, στ) η 
εταιρία ΛΑΤΟΜΙΚΗ ΜΠΕΤΟΝ ΙΕΡΑΠΕΤΡΑ Α.Β.Τ.&Ε.Ε. με 
τον νόμιμο εκπρόσωπό της και πληρεξούσιο δικηγόρο 
Γεώργιο Φραντζεσκάκη, ζ) η εταιρία ΛΑΤΟΜΙΚΗ Α.Ε. με 
τον νόμιμο εκπρόσωπό της και πληρεξούσιο δικηγόρο 
Γεώργιο Φραντζεσκάκη, η) η εταιρία ΤΒΑΝ3-ΒΕΤΟΝ 
ΔΟΜΙΚΗ Α.Ε. με τον νόμιμο εκπρόσωπό της [...], θ) η 
εταιρία ΜΑΡΜΙ Α.Ε. διά του πληρεξουσίου δικηγόρου, 
Ιωάννη Μανουρά, ι) η εταιρία ΦΙΝΟΜΠΕΤΟΝ Α.Ε. με τον 
νόμιμο εκπρόσωπό της [...] και κ) η εταιρία ΕΡΓΟΜΠΕΤΟΝ 
ΧΑΝΙΩΝ Α.Β.Ε.Τ.Ε. με τον νόμιμο εκπρόσωπό της [...]. 

Οι εταιρίες: [,..](ΕΥΡΩΜΠΕΤΟΝ), ΙΕΡΑΠΕΤΡΑ ΜΠΕΤΟΝ 
Α.Ε., δΨΡΕΒ ΒΕΤΟΝ ([...]) Α.Β.&Ε.Ε, ΑΦΟΙ ΦΡΕΣΚΟΥ Ο.Ε. 
και ΜΠΕΡΕΣ ΜΠΕΤΟΝ Α.Ε. καίτοι κλητεύθησαν νομίμως, 
δεν παραστάθηκαν. 

Στην αρχή της συζήτησης, ο δικηγόρος της εταιρί¬ 
ας ΜΠΕΤΟΔΟΜΗ Α.Ε. Κομητόπουλος προέβαλε αίτημα 
αναβολής για το λόγο ότι ανέλαβε την υπόθεση λίγες 
ημέρες πριν και δεν είχε το χρόνο η εταιρία να συ¬ 
γκεντρώσει τα απαιτούμενα στοιχεία προκειμένου να 
υποβληθεί υπόμνημα. Ανάλογο αίτημα υπέβαλε ο ίδιος 
δικηγόρος και για λογαριασμό της εταιρίας ΡΕΘΥΜΝΙ- 
ΑΚΗ ΚΡΗΤΗΣ Α.Ε. καθώς και ο δικηγόρος της εταιρίας 
ΛΑΤΟΜ ΤΕΧΝΟΜΠΕΤΟΝ Α.Ε.Β.Ε. Δημητρακόπουλος. 
Μετά από ακρόαση επί των αιτημάτων των υπολοίπων 
μερών και διάσκεψη των Μελών της Επιτροπής, η Επι¬ 
τροπή ομόφωνα απέρριψε τα αιτήματα της αναβολής 
για το λόγο ότι υπήρξε επαρκής χρόνος στις εταιρίες 
για την προετοιμασία τους και σε κάθε περίπτωση θα 
έχουν τη δυνατότητα να υποβάλουν υπομνήματα και 
να συμμετάσχουν στην ακροαματική διαδικασία με όλα 
τα νόμιμα μέσα. 


* Από την παρούσα απόφαση έχουν παραλειφθεί, σύμφωνα με το άρθρο 28 του Κανονισμού Λειτουργίας και Διαχείρισης της 
Επιτροπής Ανταγωνισμού (ΦΕΚ 54/Β716.1.2013), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. 
Στη θέση των στοιχείων που έχουν παραλειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν 
αντικαταστάθηκαν με ενδεικτικά ποσά και αριθμούς ή με γενικές περιγραφές (εντός [...]). 

Στη συνέχεια, η Επιτροπή Ανταγωνισμού εξέτασε τις 
προτεινόμενες δεσμεύσεις, σύμφωνα με το άρθρο 13 του 
Κανονισμού Λειτουργίας και Διαχείρισης της Επιτρο¬ 
πής Ανταγωνισμού, που υπέβαλε με το υπόμνημά της 
η εταιρία ΜΠΕΤΑΡΜ Α.Ε. Ο Πρόεδρος, αφού έλαβε τη 
διαβεβαίωση ότι δεν υπήρχαν αντιρρήσεις εκ μέρους 
της υποβάλλουσας τις δεσμεύσεις να παρίστανται κατά 
τη συζήτηση αυτών και όσοι εκ των διαδίκων δεν είχαν 
υποβάλει σχετικές αιτήσεις, έδωσε το λόγο στον Ειση¬ 
γητή της υπόθεσης Ιωάννη Μπιτούνη, ο οποίος ανέπτυ¬ 
ξε συνοπτικά την με αριθ. πρωτ. 1881/2.3.2012 εισήγησή 
του επί των προτεινόμενων δεσμεύσεων της ως άνω 
εταιρίας και λαμβάνοντας υπόψη όσα αναφέρονται ανα¬ 
λυτικά στην ως άνω εισήγηση, πρότεινε την απόρριψη 
της πρότασης ανάληψης δεσμεύσεως από την εταιρία 
ΜΠΕΤΑΡΜ Α.Ε. 

Κατόπιν το λόγο έλαβε η πληρεξούσια δικηγόρος της 
εταιρίας ΜΠΕΤΑΡΜ Α.Ε., η οποία τοποθετήθηκε επί της 
εισηγήσεως. 

Στη συνέχεια διασκέφθηκε επί των προτεινόμενων 
δεσμεύσεων, αφού αποχώρησαν από την αίθουσα τα 
ενδιαφερόμενο μέρη και οι παριστάμενοι υπηρεσιακοί 
παράγοντες της Γενικής Διεύθυνσης Ανταγωνισμού και 
μετά από διαλογική συζήτηση, αφού έλαβε υπόψη της 
τα στοιχεία του φακέλου, την εισήγηση του αρμόδιου 
Εισηγητή, τις απόψεις που διατύπωσε προφορικώς το 
ενδιαφερόμενο μέρος κατά τη συζήτηση επί των ως άνω 
προτεινόμενων δεσμεύσεων, αποφάσισε ομόφωνα την 
απόρριψη της πρότασης ανάληψης δεσμεύσεων από την 
εταιρία ΜΠΕΤΑΡΜ Α.Ε., διότι αποτελούν απλώς συμμόρ¬ 
φωση στις διατάξεις του Νόμου. Επομένως, δεν προ¬ 
σφέρουν κάτι περισσότερο αφής στιγμής η παράβαση, 
όπως τουλάχιστον παρουσιάζεται, αφορά το παρελθόν. 

Μετά την απόρριψη των προτεινόμενων δεσμεύσεων 
η Επιτροπή συνέχισε τη συζήτηση επί της ουσίας της 
υπόθεσης. Ο λόγος δόθηκε στον αρμόδιο Εισηγητή, 
Ιωάννη Μπιτούνη, ο οποίος ανέπτυξε συνοπτικά την 
με αριθ. πρωτ. 5310/22.8.11 γραπτή εισήγηση και λαμ¬ 
βάνοντας υπόψη όσα αναφέρονται αναλυτικά σε αυτή, 
πρότεινε, τα εξής: 

• Να διαπιστωθεί η ως άνω περιγραφείσα ενιαία πα¬ 
ράβαση και ειδικότερα: 

• Να διαπιστωθεί ότι το από 30.7.2001 συμφωνητικό 
που σύναψαν οι εταιρίες ΜΠΕΤΑΡΜ Α.Ε, ΛΑΤΟΜ-ΤΕ- 
ΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ ΚΡΗΤΗΣ Α.Ε. και 
ΕΥΡΩΜΠΕΤΟΝ, με τη συμμετοχή και το συντονισμό 
του Συνδέσμου Βιομηχανιών Ετοίμου Σκυροδέματος 
και Αδρανών Υλικών Δυτικής Κρήτης, και το οποίο εφαρ¬ 
μόσθηκε μέχρι την 22.8.2005, παραβιάζει το άρθ. 1 του 
ν. 703/77, όπως ίσχυε. 

• Να διαπιστωθεί ότι το από 22.8.2005 συμφωνητικό 
που σύναψαν οι εταιρίες ΜΠΕΤΑΡΜ Α.Ε., ΜΠΕΤΟΔΟ- 
ΜΗ Α.Ε., ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ 
ΚΡΗΤΗΣ Α.Ε. και ΕΥΡΩΜΠΕΤΟΝ και το οποίο εφαρμό¬ 
σθηκε τουλάχιστον μέχρι την 1.3.2006, παραβιάζει το 
άρθ. 1 του ν. 703/77, όπως ίσχυε. 

• Να διαπιστωθεί ότι η ανταλλαγή πληροφοριών μετα¬ 
ξύ των εταιριών ΜΠΕΤΑΡΜ Α.Ε., ΛΑΤΟΜ-ΤΕΧΝΟΜΠΕΤΟΝ 
Α.Ε.Β.Ε., ΡΕΘΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ 
άρχισε από την 30.7.2001 και συνεχίσθηκε και μετά την 
λήξη του δεύτερου από 22.8.2005 συμφωνητικού τουλά¬ 
χιστον έως το 2008, παραβιάζει το άρθρ. 1 του ν. 703/77, 
όπως ίσχυε. Να διαπιστωθεί ότι για το Σύνδεσμο Βιο¬ 


μηχανιών Ετοίμου Σκυροδέματος και Αδρανών Υλικών 
Δυτικής Κρήτης η σχετική παράβαση έλαβε χώρα το 
χρονικό διάστημα από 30.7.2001 έως την 22.8.2005, ημε¬ 
ρομηνία υπογραφής του δεύτερου συμφωνητικού. Να 
διαπιστωθεί ότι για την εταιρία ΜΠΕΤΟΔΟΜΗ Α.Ε. η σχε¬ 
τική παράβαση έλαβε χώρα το χρονικό διάστημα από 
την ημερομηνία υπογραφής του δεύτερου από 22.8.2005 
συμφωνητικού, μέχρι τη λήξη αυτού την 1.3.2006. 

• Να επιβληθούν στις συμμετέχουσες επιχειρήσεις 
και στον Σύνδεσμο Βιομηχανιών Ετοίμου Σκυροδέματος 
και Αδρανών Υλικών Δυτικής Κρήτης πρόστιμα για την 
τέλεση των διαπιστωθεισών παραβάσεων του άρθρου 
1 του ν. 703/77, όπως ίσχυε. 

• Να διαπιστωθεί ότι με βάση τα στοιχεία του φακέ¬ 
λου δεν υφίστανται επαρκή στοιχεία για τη διαπίστωση 
παράβασης του άρθρου 1, όπως ίσχυε, αναφορικά με 
τις εταιρίες ΙΕΡΑΠΕΤΡΑ ΜΠΕΤΟΝ Α.Ε. και ΛΑΤΟΜΙΚΗ 
ΜΠΕΤΟΝ ΙΕΡΑΠΕΤΡΑ Α.Β.Τ.&Ε.Ε. του νομού Λασιθίου, τις 
εταιρίες ΛΑΤΟΜΙΚΗ Α.Ε., ΤΒΑΝ3 ΒΕΤΟΝ- ΔΟΜΙΚΗ Α.Ε., 
ΜΑΡΜΙ Α.Ε., 3ΨΡΕΒ ΒΕΤΟΝ Α.Ε. και ΑΦΟΙ ΦΡΕΣΚΟΥ Ο.Ε. 
του νομού Ηρακλείου και τις εταιρίες ΦΙΝΟΜΠΕΤΟΝ Α.Ε., 
ΕΡΓΟΜΠΕΤΟΝ ΧΑΝΙΩΝ Α.Β.Ε.Τ.Ε. και ΜΠΕΡΕΣ ΜΠΕΤΟΝ 
Α.Ε. του νομού Χανιών. 

• Να διαπιστωθεί ότι από τα στοιχεία του φακέλου 
δεν στοιχειοθετείται παράβαση του άρθρου 2 ν. 703/77. 

• Τέλος, σε περίπτωση που η Επιτροπή Σας αποφα¬ 
σίσει την επιβολή προστίμου κατά τα ανωτέρω προτει- 
νόμενα, να απειληθούν οι συμμετέχουσες επιχειρήσεις 
και ο εν λόγω Σύνδεσμος με αυξημένο πρόστιμο σε 
περίπτωση συνέχισης ή επανάληψης της παράβασης 
κατά τα οριζόμενα στο άρθρο 25 παρ. 1 του ν. 3959/2011. 

Κατόπιν το λόγο έλαβαν οι πληρεξούσιοι δικηγόροι 
των ενδιαφερομένων μερών καθώς και οι νόμιμοι εκπρό¬ 
σωποί τους, οι οποίοι τοποθετήθηκαν επί της εισηγήσε- 
ως, ανέπτυξαν τις απόψεις τους, έδωσαν διευκρινήσεις 
και απάντησαν σε ερωτήσεις που τους υπέβαλαν ο 
Πρόεδρος και τα Μέλη της Επιτροπής Ανταγωνισμού. 
Για τη θεμελίωση των ισχυρισμών της, οι πληρεξούσι¬ 
οι δικηγόροι της εταιρίας ΜΠΕΤΑΡΜ Α.Ε. ζήτησαν την 
εξέταση μάρτυρα. Η Επιτροπή αποδεχόμενη το αίτημά 
τους εξέτασε τον μάρτυρα, [...]. 

Με την ολοκλήρωση της ακροαματικής διαδικασίας 
και την εξέταση των μαρτύρων οι πληρεξούσιοι δικηγό¬ 
ροι των μερών ζήτησαν και ο Πρόεδρος της Επιτροπής 
χορήγησε προθεσμία τριών (3) εργάσιμων ημερών μετά 
την παραλαβή των πρακτικών από τα ενδιαφερόμενο 
μέρη, προκειμένου να υποβάλουν τα συμπληρωματικά 
υπομνήματά τους. 

Η Επιτροπή συνήλθε σε διάσκεψη την 15η Μαΐου 2012 
(ημέρα Τρίτη και ώρα 14:00), η οποία συνεχίσθηκε την 
26η Ιουνίου 2012 (ημέρα Τρίτη και ώρα 13:00) και την 21η 
Σεπτεμβρίου 2012 (ημέρα Παρασκευή και ώρα 14:30), όπου 
και ολοκληρώθηκε, στην ως άνω αίθουσα συνεδριάσεων 
του 1ου ορόφου των Γ ραφείων της και αφού έλαβε υπόψη 
της τα στοιχεία του φακέλου της κρινόμενης υπόθεσης, 
την Εισήγηση, τις απόψεις που διατύπωσαν προφορικώς 
τα ενδιαφερόμενο μέρη κατά την συζήτηση της υπόθεσης 
και με τα υπομνήματα τα οποία υπέβαλαν, τα επισυναπτό- 
μενα έγγραφα καθώς και τα όσα κατέθεσε ο μάρτυρας 
κατά την ακροαματική διαδικασία, 

ΣΚΕΦΘΗΚΕ ΩΣ ΕΞΗΣ: 

1. Ενώπιον της Επιτροπής Ανταγωνισμού εισήχθη η 
υπόθεση επί του αυτεπάγγελτου ελέγχου στην αγορά 

«παραγωγής και εμπορίας ετοίμου σκυροδέματος» στην 
Περιφέρεια Κρήτης για διαπίστωση ενδεχόμενης παρά¬ 
βασης των άρθρων 1, 2 του νόμου 703/1977, ως ίσχυε. 

1. ΙΣΤΟΡΙΚΟ 

2. Στις 30.10.2008 ο [...], κάτοικος Ηρακλείου Κρήτης, 
κοινοποίησε στη Γενική Διεύθυνση Ανταγωνισμού (εφε¬ 
ξής Γ.Δ.Α.) επιστολή του προς τον Πρωθυπουργό (αριθ. 
πρωτ. 7567/30.10.2008) στην οποία διαμαρτύρεται για τις 
υψηλές τιμές στις οποίες πωλείται το έτοιμο σκυρόδεμα 
στο νομό Ηρακλείου σε σχέση με τους λοιπούς νομούς 
της Κρήτης. Στις 24.11.2008, ο καταγγέλλων διαβίβασε 
στη Γ.Δ.Α. επιστολή του [...] Ηρακλείου Κρήτης [...] προς 
τον Πρόεδρο του Τεχνικού Επιμελητηρίου της Ελλάδας 
του Τομέα Ανατολικής Κρήτης (Τ.Ε.Ε. Τ.Α.Κ. Ηρακλείου) 
(αριθ. πρωτ. 8276/24.11.2008) η οποία αναφέρεται στην 
υψηλή τιμή πώλησης του ετοίμου σκυροδέματος στον 
νομό Ηρακλείου και στις σημαντικές αποκλίσεις αυτής 
μεταξύ των νομών της περιφέρειας Κρήτης. 

3. Κατόπιν των ανωτέρω, η Γ.Δ.Α. θεώρησε ότι το 
ζήτημα του υψηλού κόστους αγοράς του έτοιμου σκυ¬ 
ροδέματος στην Κρήτη χρήζει περαιτέρω έρευνας και 
ανάλυσης. Προκειμένου να συλλεχθούν τα απαραίτητα 
στοιχεία για την έρευνα, η Γ.Δ.Α. διενήργησε αιφνίδιους 
επιτόπιους ελέγχους στις 11 και 12 Φεβρουάριου 2009 
σε εταιρίες σκυροδέματος στους 4 νομούς της περιφέ¬ 
ρειας Κρήτης (ΛΑΤΟΜΙΚΗ Α.Ε., ΤΒΑΝ8 ΒΕΤΟΝ-ΔΟΜΙΚΗ 
Α.Ε., ΜΑΡΜΙ Α.Ε., ΒΨΡΕΒ ΒΕΤΟΝ Α.Ε., ΑΦΟΙ ΦΡΕΣΚΟΥ 
Ο.Ε., ΦΙΝΟΜΠΕΤΟΝ Α.Ε., ΕΡΓΟΜΠΕΤΟΝ ΧΑΝΙΩΝ Α.Β.Ε.Τ.Ε., 
ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΜΠΕΤΑΡΜ Α.Ε., ΙΕΡΑ- 
ΠΕΤΡΑ ΜΠΕΤΟΝ Α.Ε. και ΛΑΤΟΜΙΚΗ ΜΠΕΤΟΝ ΙΕΡΑΠΕ- 
ΤΡΑ Α.Β.Τ.&Ε.Ε.) καθώς και στο Σύνδεσμο Ελληνικών 
Βιομηχανιών Σκυροδέματος (ΣΕΒΕΣ), για ενδεχόμενες 
παραβάσεις του ν. 703/77, ως ίσχυε. 

4. Από την εξέταση των συλλεχθέντων από τους επι¬ 
τόπιους ελέγχους στοιχείων προέκυψε η ανάγκη συλ¬ 
λογής πληροφοριών και από άλλες εταιρίες παραγω¬ 
γής σκυροδέματος (ΜΠΕΡΕΣ ΜΠΕΤΟΝ Α.Ε. του νομού 
Χανίων, ΜΠΕΤΟΔΟΜΗ Α.Ε., ΡΕΘΥΜΝΙΑΚΗ ΚΡΗΤΗΣ Α.Ε. 
και ΕΥΡΩΜΠΕΤΟΝ του νομού Ρεθύμνου), η συγκέντρωση 
των οποίων έγινε με τη μέθοδο του ερωτηματολογίου 
ή/και των καταθέσεων. 

II. ΕΝΣΤΑΣΕΙΣ ΤΩΝ ΕΛΕΓΧΟΜΕΝΩΝ ΕΤΑΙΡΙΩΝ 

5. Οι ελεγχόμενες εταιρίες προέβαλαν με τα υπομνή- 
ματά τους σειρά από ενστάσεις τις οποίες εξέτασε η 
Επιτροπή Ανταγωνισμού. Συγκεκριμένα: 

Α. ΕΝΣΤΑΣΗ ΠΑΡΑΒΙΑΣΗΣ ΤΟΥ ΔΙΚΑΙΩΜΑΤΟΣ ΠΡΟΗ¬ 
ΓΟΥΜΕΝΗΣ ΑΚΡΟΑΣΗΣ ΚΑΙ ΑΜΥΝΑΣ ΛΟΓΩ «ΕΛΛΕΙΨΗΣ 
ΕΙΣΗΓΗΣΗΣ ΕΠΙ ΤΟΥ ΠΡΟΣΤΙΜΟΥ». 

6. Με το υπ’ αριθμ. πρωτ. 196/26.4.2012 υπόμνημά της 
η εταιρία ΜΠΕΤΟΔΟΜΗ Α.Ε. παραπονείται ότι στην'Εκ- 
θεση του Εισηγητή δεν περιλαμβάνεται αναφορά στο 
ύψος του προτεινόμενου προς επιβολή προστίμου. Η 
εταιρία υποστηρίζει ότι η έλλειψη της όποιας αναφο¬ 
ράς στο ύψος του προτεινόμενου προστίμου συνιστά 
ευθεία παράβαση των συνταγματικά κατοχυρωμένων 
δικαιωμάτων της σε προηγούμενη ακρόαση και άμυνα, ο 
σεβασμός των οποίων προϋποθέτει την έγκαιρη, πλήρη 
και σαφή γνώση του κατηγορητηρίου. 

7. Η εν λόγω ένσταση είναι απορριπτέα ως αβάσιμη. 
Η σχετική εισήγηση περιλάμβανε όλα τα κρίσιμα πραγ¬ 
ματικά και νομικά στοιχεία για τον υπολογισμό του 
προστίμου (συμπεριλαμβανομένων των στοιχείων για 
τη σοβαρότητα και διάρκεια της παράβασης), τα οποία, 


σε συνδυασμό με τις σχετικές κατευθυντήριες γραμ¬ 
μές για τον υπολογισμό των προστίμων, ήταν επαρκή 
για να επιτρέψουν στην καταγγελλόμενη εταιρία να 
προσδιορίσει το ενδεχόμενο ύψος του επαπειλούμενου 
προστίμου και το βαθμό έκθεσής της σε αυτό, ώστε 
να προετοιμάσει την άμυνά της. Εφόσον, επομένως, η 
εισήγηση περιείχε τα κύρια πραγματικά και νομικά στοι¬ 
χεία που μπορούσαν να επισύρουν πρόστιμο στην υπό 
κρίση υπόθεση, δεν υφίσταται πλημμέλεια, εξαιτίας της 
οποίας παραβιάστηκε το δικαίωμα της προηγούμενης 
ακρόασης των συμπραττουσών επιχειρήσεων 1 . 

Β. ΕΝΣΤΑΣΗ ΠΑΡΑΓΡΑΦΗΣ ΤΩΝ ΠΑΡΑΒΑΣΕΩΝ ΤΟΥ 
ΑΡΘΡΟΥ 101 ΣΛΕΕ ΚΑΙ 1 Ν.703/77 

8. Με τα υπ’ αριθμ. πρωτ. 194/26.4.2012 και 64/13.2.2012 
υπομνήματά τους αντίστοιχα, οι εταιρίες ΛΑΤΟΜ ΤΕ¬ 
ΧΝΟΜΠΕΤΟΝ Α.Ε.Β.Ε. και ΜΠΕΤΑΡΜ Α.Ε. εγείρουν ζήτη¬ 
μα παραγραφής των παραβάσεων των άρθρων 101 ΣΛΕΕ 
και 1 ν. 703/77, εφόσον, σύμφωνα με τους ισχυρισμούς 
τους, το από 30.07.2001 συμφωνητικό είχε ως ημερο¬ 
μηνία λήξης την 31.12.2001. Σύμφωνα με τις εταιρίες, οι 
σχετικές παραβάσεις μόνο ως αυτοτελείς μπορούν να 
θεωρηθούν και όχι τμήματα μιας ενιαίας και συνεχούς 
παράβασης. Ως εκ τούτου, έχει μεσολαβήσει η πεντα¬ 
ετής παραγραφή κατά το έτος 2009, οπότε και έγινε η 
πρώτη έρευνα της Γ.Δ.Α., σύμφωνα με τη διάταξη του 
άρθρου 42 παρ. 1 του Ν. 3959/2011. 

9. Η ως άνω ένσταση είναι απορριπτέα ως αβάσιμη. 
Προεχόντως διότι οι αποδιδόμενες παραβάσεις είναι 
διαρκείς και επί των περιπτώσεων αυτών ακόμη και το 
άρθρο 25 παρ. 2 του Κανονισμού 1/2003, ορίζει σαφώς 
ότι «....αν μια παράβαση είναι διαρκής ή έχει διαπρα- 
χθεί κατ’ εξακολούθηση, η παραγραφή αρχίζει από την 
ημέρα παύσης της παράβασης» 2 . Συγκεκριμένα, το από 

1 Βλ. ενδεικτικά ΔΕφΑΘ 888/2010, σκ. 9, ΔΕφΑΘ 3008/2009, σκ. 
21, ΔΕφΑΘ 1682/2009, σκ. 16, καθώς και Αποφάσεις ΔΕΚ 322/81 
ΜίοΓιβΙίη κατά Επιτροπής, σκ. 19-20, ΔΕΚ 0-189/02Ρ, 0-202/02Ρ, 
0-205/02Ρ έως 0-208/02Ρ και Ο-213/02Ρ ϋαηεΚ ΒοπηάυεΙπ κλπ. 
κατά Επιτροπής, σκ. 428-429, και ΔΕΚ Ο-328/05Ρ 3ΘΕ ΟεΨοπ 
ΑΘ κατά Επιτροπής, σκ. 56. 

2 Το άρθρο 25 του Κανονισμού ορίζει περαιτέρω στην παρ. 
3: «Η παραγραφή που ισχύει για την επιβολή προστίμων ή 
χρηματικών ποινών διακόπτεται από κάθε πράξη της Επιτρο¬ 
πής ή της αρχής ανταγωνισμού ενός κράτους μέλους η οποία 
αποβλέπει στη διερεύνηση ή σε διαδικασίες κατά της παρά¬ 
βασης. Η διακοπή της παραγραφής ισχύει από την ημερομηνία 
κοινοποίησης της πράξης σε μια τουλάχιστον επιχείρηση ή 
ένωση επιχειρήσεων που μετείχε στην παράβαση. Στις πράξεις 
που συνεπάγονται τη διακοπή της παραγραφής συγκαταλέ¬ 
γονται οι εξής: 

α) οι γραπτές αιτήσεις της Επιτροπής ή της αρχής ανταγω¬ 
νισμού ενός κράτους μέλους για την παροχή πληροφοριών· 

β) οι γραπτές εντολές διεξαγωγής ελέγχου που χορηγεί 
στους υπαλλήλους της η Επιτροπή ή η αρχή ανταγωνισμού 
ενός κράτους μέλους· 

γ) η κίνηση διαδικασίας από την Επιτροπή ή από την αρχή 
ανταγωνισμού ενός κράτους μέλους- 

δ) η κοινοποίηση έκθεσης αιτιάσεων από την Επιτροπή ή την 
αρχή ανταγωνισμού ενός κράτους μέλους. 

4. Η διακοπή της παραγραφής ισχύει για όλες τις επιχει¬ 
ρήσεις και ενώσεις επιχειρήσεων που συμμετείχαν στην πα¬ 
ράβαση. 

5. Η παραγραφή αρχίζει εκ νέου μετά από κάθε διακοπή. 
Ωστόσο, η παραγραφή επέρχεται το αργότερο την ημέρα πα¬ 
ρέλευσης προθεσμίας ίσης με το διπλάσιο της προθεσμίας 
παραγραφής, υπό την προϋπόθεση ότι η Επιτροπή δεν έχει 
επιβάλει πρόστιμο ή χρηματική ποινή. Η προθεσμία αυτή πα- 

30.07.2001 συμφωνητικό είχε όντως ως ημερομηνία λή¬ 
ξης την 31.12.2001. Εντούτοις, όπως φαίνεται από το ίδιο 
το συμφωνητικό, σε περίπτωση που κάποια εταιρία δεν 
εκφράσει εγγράφως κάποια διαφορετική θέση μέχρι 
την 31.12.2001, η εν λόγω συμφωνία παρατείνεται αυ¬ 
τομάτως και επ’ αόριστον με αναπροσαρμογή των επί 
μέρους δεδομένων κατά τακτά χρονικά διαστήματα ή 
εκτάκτως εάν υπάρχει σπουδαίος λόγος. Ως εκ τούτου, 
εφόσον δεν υπήρξε κάποια έγγραφη διαφοροποίηση ή 
καταγγελία από καμία εταιρία, το εν λόγω συμφωνητικό 
ίσχυσε τουλάχιστον μέχρι την υπογραφή του δεύτερου 
συμφωνητικού, ήτοι μέχρι την 22.8.2005. 

10. Σημειωτέον ότι ο εφαρμοστέος εν προκειμένω ν. 
703/1977 δεν προβλέπει ουδεμία προθεσμία παραγρα¬ 
φής. Αλλά τόσο με βάση τις γενικές διατάξεις του δικαί¬ 
ου, όσο και με βάση τη διάταξη του άρθρου 42 παρ. 2 
του Ν. 3959/2011, η όποια παραγραφή επί διαρκών παρα¬ 
βάσεων εκκινεί από την ημέρα παύσης της παράβασης. 

11. Συνεπώς, κατά την άποψη της Επιτροπής, δεν 
προκύπτει ζήτημα παραγραφής των διαπιστούμενων 
παραβάσεων. 

III. Η ΕΡΕΥΝΑ ΤΗΣ Γ.Δ.Α. 

12. Η Γ.Δ.Α., στο πλαίσιο του αυτεπάγγελτου ελέγχου 
στον κλάδο έτοιμου σκυροδέματος στην Περιφέρεια 
Κρήτης, συγκέντρωσε μεγάλο αριθμό στοιχείων τα 
οποία προήλθαν από: α) τις απαντήσεις των εταιριών 
στο ειδικά σχεδιασμένο για τον έλεγχο ερωτηματολό¬ 
γιο, β) τη συλλογή εγγράφων και ηλεκτρονικών αρχεί¬ 
ων κατά τον επιτόπιο έλεγχο στις εγκαταστάσεις των 
ελεγχθεισών εταιριών σκυροδέματος, γ) τις καταθέσεις 
από τους νομίμους εκπροσώπους και υπαλλήλους των 
εμπλεκόμενων εταιριών ενώπιον της Γ.Δ.Α., καθώς και δ) 
συμπληρωματικές επιστολές παροχής στοιχείων προς 
τις εμπλεκόμενες εταιρίες. 

13. Από την ανάλυση των απαντήσεων των ελεγχό¬ 
μενων εταιριών στο ερωτηματολόγιο προέκυψαν τα 
ακόλουθα συμπεράσματα: 

14. Επτά (7) από τις δώδεκα (12) ελεγχόμενες εταιρίες 
έχουν ως μοναδικό αντικείμενο εργασιών την παραγω¬ 
γή και διάθεση έτοιμου σκυροδέματος (3ΨΡΕΒ ΒΕΤΟΝ 
Α.Ε., ΤΒΑΝ3-ΒΕΤΟΝ ΔΟΜΙΚΗ Α.Ε., ΑΦΟΙ ΦΡΕΣΚΟΥ Ο.Ε., 
ΜΠΕΤΑΡΜ Α.Ε., ΙΕΡΑΠΕΤΡΑ ΜΠΕΤΟΝ Α.Ε., ΛΑΤΟΜΙΚΗ 
ΜΠΕΤΟΝ ΙΕΡΑΠΕΤΡΑ Α.Β.Τ.& Ε.Ε., ΜΠΕΡΕΣ ΜΠΕΤΟΝ Α.Ε.). 
Δύο από τις εταιρίες διαθέτουν λατομεία και δραστη¬ 
ριοποιούνται επιπλέον στην εξόρυξη και εμπορία αδρα¬ 
νών υλικών (ΛΑΤΟΜΙΚΗ Α.Ε. και ΛΑΤΟΜ-ΤΕΧΝΟΜΠΕ- 
ΤΟΝ Α.Ε.Β.Ε.) ενώ δύο στην κατασκευή ιδιωτικών ή/και 
δημόσιων τεχνικών έργων (ΜΑΡΜΙ Α.Ε., ΕΡΓΟΜΠΕΤΟΝ 
ΧΑΝΙΩΝ Α.Β.Ε.Τ.Ε.) και τρεις στην παραγωγή και εμπο¬ 
ρία ασφαλτομίγματος (ΜΑΡΜΙ Α.Ε., ΦΙΝΟΜΠΕΤΟΝ Α.Ε., 
ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε.). 

15. Οι ελεγχόμενες εταιρίες στους νομούς Χανίων και 
Ρεθύμνου είναι ανεξάρτητες εταιρίες και δεν ανήκουν σε 
όμιλο εταιριών. Στους νομούς Ηρακλείου και Λασιθίου 
δραστηριοποιούνται 3 όμιλοι: 

α) ο όμιλος εταιριών ΗΡΑΚΛΗΣ στον οποίο ανήκει η 
εταιρία 5ΨΡΕΒ ΒΕΤΟΝ Α.Ε., β) ο όμιλος εταιριών του [...] 

ρατείνεται κατά χρονικό διάστημα ίσο με το χρόνο αναστολής 
της παραγραφής κατά τα προβλεπόμενα στην παράγραφο 6. 
6. Η παραγραφή που ισχύει για την επιβολή προστίμων και 
χρηματικών ποινών αναστέλλεται για όσο καιρό η απόφαση 
της Επιτροπής αποτελεί αντικείμενο εκκρεμούσας διαδικασίας 
ενώπιον του Δικαστηρίου.» 


στον οποίο ανήκει η εταιρία ΤΒΑΝ5 ΒΕΤΟΝ-ΔΟΜΙΚΗ Α.Ε. 
κατά 50,1% (το 49,9% ανήκει στον όμιλο ΤΙΤΑΝ) και γ) ο 
όμιλος εταιριών της ΛΑΤΟΜΙΚΗ Α.Ε. που διαθέτει επίσης 
και την ΛΑΤΟΜΙΚΗ ΜΠΕΤΟΝ ΙΕΡΑΠΕΤΡΑ Α.Β.Τ.&Ε.Ε. 

16. Σύμφωνα με στοιχεία που προσκόμισαν οι ελεγ¬ 
χόμενες εταιρίες, οι προμήθειές τους σε αδρανή υλικά 
γίνονται από λατομεία που ανήκουν είτε στις ίδιες τις 
εταιρίες, είτε σε εταιρίες του ομίλου τους ή των μετό¬ 
χων τους (ως φυσικά πρόσωπα που ελέγχουν λατομεία 
τα οποία δεν ανήκουν στον όμιλο εταιριών των εξε¬ 
ταζόμενων εταιριών). Ελάχιστες από τις ελεγχόμενες 
εταιρίες αγοράζουν αδρανή υλικά από ανεξάρτητους 
προμηθευτές. 

17. Σύμφωνα με στοιχεία που προσκόμισαν οι ελεγ¬ 
χόμενες εταιρίες, οκτώ (8) από τις δώδεκα (12) εταιρί¬ 
ες διαθέτουν μια μονάδα παραγωγής σκυροδέματος 
(ΛΑΤΟΜΙΚΗ Α.Ε., 31ΙΡΕΒ ΒΕΤΟΝ Α.Ε., ΜΑΡΜΙ Α.Ε., ΑΦΟΙ 
ΦΡΕΣΚΟΥ Ο.Ε., ΙΕΡΑΠΕΤΡΑ ΜΠΕΤΟΝ Α.Ε., ΛΑΤΟΜΙΚΗ 
ΜΠΕΤΟΝ ΙΕΡΑΠΕΤΡΑ Α.Β.Τ.& Ε.Ε., ΜΠΕΡΕΣ ΜΠΕΤΟΝ Α.Ε. 
και ΕΡΓΟΜΠΕΤΟΝ ΧΑΝΙΩΝ Α.Β.Ε.Τ.Ε.), από δύο μονάδες 
διαθέτουν οι εταιρίες που δραστηριοποιούνται στο νομό 
Ρεθύμνου, τρεις μονάδες η εταιρία του νομού Ηρακλείου 
ΤΒΑΝ3ΒΕΤΟΝ-ΔΟΜΙΚΗ Α.Ε. και πέντε μονάδες η εταιρία 
ΦΙΝΟΜΠΕΤΟΝ Α.Ε. του νομού Χανίων. 

18. Όσον αφορά στην προμήθεια τσιμέντου, οι εταιρίες 
αναφέρουν ότι δεν κάνουν εισαγωγές από άλλα κράτη 
αλλά προμηθεύονται τσιμέντο από τις μοναδικές εται¬ 
ρίες που έχουν σταθμούς διανομής στην Κρήτη, ήτοι τις 
εταιρίες Α.Γ.Ε.Τ. ΗΡΑΚΛΗΣ και ΤΙΤΑΝ Α.Ε. Συγκεκριμένα, 
η εταιρία ΜΠΕΤΑΡΜ Α.Ε. προμηθεύεται τσιμέντο [...] ενώ 
οι εταιρίες 3ΨΡΕΗ ΒΕΤΟΝ Α.Ε., ΛΑΤΟΜ-ΤΕΧΝΟΜΠΕΤΟΝ 
Α.Ε.Β.Ε. και ΜΠΕΡΕΣ ΜΠΕΤΟΝ Α.Ε. [...]. Οι λοιπές οκτώ 
από τις ελεγχόμενες εταιρίες προμηθεύονται τσιμέντο 
και από τις δυο τσιμεντοπαραγωγούς, Α.Γ.Ε.Τ. ΗΡΑΚΛΗΣ 
και ΤΙΤΑΝ Α.Ε. 

19. Όσον αφορά στην τιμή αγοράς του τσιμέντου, 
υπάρχουν αποκλίσεις στην τιμή αγοράς του μεταξύ 
των 4 νομών της Κρήτης. Για παράδειγμα, ο συχνότε¬ 
ρα χρησιμοποιούμενος για παρασκευή σκυροδέματος 
τύπος γκρι τσιμέντου «32,5 Ν», τον Αύγουστο του 2008, 
πωλείτο χύδην από την εταιρία [...], στην μεν [...] Κρήτης 
προς [...]€/τόνος, στην δε [...] Κρήτης προς [...]€/τόνος, 
δηλαδή κατά [...] στην πρώτη από ότι στη δεύτερη. Όπως 
διαπιστώνεται από τις τιμές τιμοκαταλόγου στις οποίες 
οι ελεγχόμενες εταιρίες αγόραζαν τον συγκεκριμένο 
τύπο τσιμέντου, το εύρος των τιμών είναι [...] καθ’ όλη 
την πενταετία 2004-2008 και κυμαίνεται μεταξύ των [...] 
τιμών για τις εταιρίες [...] και τις [...] των εταιριών του 
νομού [...]. Οι διαφορές αυτές στο κόστος αγοράς του 
τσιμέντου, είτε αυτό προέρχεται από την Α.Γ.Ε.Τ. ΗΡΑ¬ 
ΚΛΗΣ είτε από την ΤΙΤΑΝ Α.Ε., είναι σχετικά αναμενόμε¬ 
νες λόγω της επιβάρυνσης που υφίσταται το συνολικό 
κόστος του τσιμέντου κατά τη μεταφορά του από τους 
σταθμούς διανομής των εταιριών Α.Γ.Ε.Τ. ΗΡΑΚΛΗΣ και 
ΤΙΤΑΝ Α.Ε. στο Ηράκλειο Κρήτης προς την έδρα της 
εκάστοτε εταιρίας παραγωγής σκυροδέματος. Όσο πιο 
απομακρυσμένη από το Ηράκλειο ή οδικώς δυσπρόσιτη 
είναι η περιοχή στην οποία οι τσιμεντοβιομηχανίες κα¬ 
λούνται να μεταφέρουν το προϊόν τους τόσο υψηλότερη 
και η τιμή αγοράς του. Πιο αναλυτικά, η κατάσταση ανά 
νομό είναι η εξής: 

• Οι [...] τιμές αγοράς τσιμέντου σημειώνονται, μέχρι 
τις αρχές του 2008, στο νομό [...] με δεύτερες [...] αυτές 

στο νομό [...], ανεξαρτήτως τσιμεντοβιομηχανίας (Α.Γ.Ε.Τ. 
ΗΡΑΚΛΗΣ ή ΤΙΤΑΝ Α.Ε.), Μετά το Φεβρουάριο του 2008, 
οι τιμές [...] με αποτέλεσμα οι τιμές [...] της Κρήτης και 
δεύτερες [...] οι τιμές [...] ενώ ακολουθούν οι τιμές [...] 
και μετά [...]. 

• Μεταξύ [...] και [...], έως τις αρχές του 2008 οι τιμές, 
ανεξαρτήτως εταιρίας, ήταν [...] από τις αντίστοιχες [...]. 
Έκτοτε [...] τις τιμές [...] με αποτέλεσμα οι πιο [...] τιμές 
να είναι [...], έπειτα [...] και εν συνεχεία [...] και τέλος [...]. 

• Παρόμοια είναι η κατάσταση από πλευράς τιμών και 
μεταξύ [...] και νομού [...].Έως τις αρχές του 2008 οι τιμές, 
ανεξαρτήτως εταιρίας, ήταν [...] από τις αντίστοιχες [...]. 
Έκτοτε οι τιμές [...] δεν συνέχισαν την ίδια [...] πορεία με 
αποτέλεσμα οι [...] τιμές να είναι [...] [...] και κατόπιν στα 
[...] ενώ ακολουθούν οι τιμές [...] πρώτα [...] και ύστερα [...]. 

20. Σχετικά με τον τρόπο διαμόρφωσης της τιμής 
πώλησης του σκυροδέματος, οι εταιρίες συνομολογούν 
ότι ο σημαντικότερος παράγοντας είναι το κόστος των 
πρώτων υλών (αδρανών υλικών, τσιμέντου και χημικών 
πρόσθετων) που φθάνει γύρω στο 68-75% του συνολι¬ 
κού κόστους ανάλογα με τον τύπο σκυροδέματος. Το 
υπόλοιπο περίπου 25%-32% προσδιορίζεται από το ερ¬ 
γατικό κόστος, τα καύσιμα, τα αναλώσιμα, τα ανταλλα¬ 
κτικά, τα λιπαντικά, τα λάστιχα, το κόστος του χρήματος 
καθώς και τα λοιπά έξοδα (ρεύμα, πάγια, λειτουργικά, 
αποσβέσεις). Το καθαρό περιθώριο κέρδους για όλους 
τους τύπους σκυροδέματος διαμορφώνεται περίπου σε 
5%. Σύμφωνα με τις απαντήσεις αρκετών εκ των ελεγ¬ 
χόμενων εταιριών, την τελική τιμή πώλησης του σκυρο¬ 
δέματος διαμορφώνει ο ανταγωνισμός. Αναφέρεται ότι 
υπάρχει πάντα διαπραγμάτευση με τους πελάτες, είτε 
μικροί είναι αυτοί είτε μεγάλοι. Ως σημείο αφετηρίας 
είναι η τιμή τιμοκαταλόγου, ενώ η έκπτωση που δίδεται 
στη συνέχεια εξαρτάται από τον πελάτη, τον όγκο και 
την απόσταση του έργου. Πιθανά, στον ίδιο πελάτη να 
δίνονται διαφορετικές τιμές ανά έργο και περιοχή. Η 
πίστωση είναι συνήθως 2 μήνες που πιθανά επιμηκύνεται 
και σαφώς αυξάνει την τιμή. 

21. Προκειμένου να γίνει σύγκριση μεταξύ των τιμών 
ετοίμου σκυροδέματος των ελεγχόμενων εταιριών, η 
Γ.Δ.Α. κατά τον επιτόπιο έλεγχο ζήτησε από τις εταιρί¬ 
ες να προσκομίσουν πίνακα με τις τιμές πώλησης των 
προϊόντων τους καθώς και τις αναπροσαρμογές των 
τιμών αυτών κατά το διάστημα 2004-2008. Οι εταιρίες 
των τριών νομών [...] (πλην της [...]) απάντησαν αποστέλ- 
λοντας τιμές τιμοκαταλόγου ανά κατηγορία σκυροδέμα¬ 
τος, η εταιρία [...] απέστειλε εύρος τιμών ανά κατηγορία 
σκυροδέματος και οι εταιρίες του νομού [...] απέστειλαν 
μέσες τιμές πώλησης ανά κατηγορία σκυροδέματος. 

22. Από τη σύγκριση προέκυψε ότι οι αποκλίσεις στις 
τιμές τιμοκαταλόγου του έτοιμου σκυροδέματος μεταξύ 
των 3 νομών της Κρήτης ξεπερνούν το 10%. Η κατηγο¬ 
ρία σκυροδέματος 020/25 κατά τον Απρίλιο του 2008 
πωλούνταν στην Ιεράπετρα Λασιθίου κατά [...]% [...] από 
ότι στο Ηράκλειο. Ειδικότερα, τα συμπεράσματα ανά 
νομό έχουν ως εξής: 

• Στην περιοχή της Ιεράπετρας, οι δύο ελεγχόμενες 
εταιρίες παραγωγής σκυροδέματος εμφανίζουν τις [...] 
τιμές των τριών νομών της Κρήτης ([...]) και είναι [...]. 
Στα μέσα του έτους 2008 οι τιμές πώλησης του τύπου 
σκυροδέματος 020/25 των εταιριών αυτών κυμαίνονται 
στα [...]€/μ3, με την εταιρία [...] να είναι πάντα [...], αν 
και ελάχιστα, από την [...]. Η μεγαλύτερη απόκλιση τι¬ 


μών μεταξύ τους ήταν [...]% κατά το 2004 για τον τύπο 
020/25 ενώ έκτοτε η διαφορά τους [...] φθάνοντας στο 
[...]% κατά το 2008. 

• Στο νομό Ρεθύμνου οι τιμές τιμοκαταλόγου σκυρο¬ 
δέματος των δύο ελεγχόμενων εταιριών διαμορφώνο¬ 
νται [...] από αυτά της περιοχής της Ιεράπετρας, κυμαι¬ 
νόμενα στο [...]€/μ3 για τον τύπο 020/25 και το 2008, με 
την εταιρία [...] να είναι πιο [...] από την [...] για το πρώτο 
διάστημα έως τον Σεπτέμβρη 2005, να έχουν [...] τιμές 
στη συνέχεια μέχρι τον Απρίλιο 2008 και έκτοτε η [...] 
να είναι [...] από την [...] κατά [...]% περίπου. 

• Στο νομό Ηρακλείου εμφανίζονται οι μεγαλύτερες 
αποκλίσεις μεταξύ εταιριών σε νομό, [...]. Ταυτόχρονα, 
στο νομό Ηρακλείου παρατηρούνται [...] σκυροδέματος 
που πωλεί εταιρία στους τρεις από τους τέσσερις νο¬ 
μούς της Περιφέρειας Κρήτης. Ειδικότερα, ως τις αρχές 
του 2007, οι τιμές σκυροδέματος 020/25 κυμαίνονται 
από [...] €/μ3 έως [...] €/μ3 που είναι [...] τιμοκαταλόγου 
των τριών νομών της Περιφέρειας Κρήτης για την τριε¬ 
τία 2004-2006. Κατά το 2007 και 2008, οι τιμές όλων των 
εταιριών του νομού [...] με αποτέλεσμα [...] εταιρίες του 
νομού να φθάσουν τα επίπεδα των εταιριών του νομού 
[...]. Το 2008, οι τιμές του 020/25 στο νομό [...] κυμάνθηκαν 
από [...] €/μ3 έως [...] €/μ3 - σημειωτέον ότι στη σύγκριση 
δεν έχει λάβει μέρος η εταιρία [...] που αντί [...]. 

• Στο νομό Χανίων, δεν διατέθηκαν τιμές τιμοκαταλό¬ 
γου προς σύγκριση μεταξύ των εταιριών. Όπως προα- 
ναφέρθηκε, στο αίτημα της Γ.Δ.Α. να προσκομίσουν οι 
εταιρίες σκυροδέματος πίνακα με τις τιμές πώλησης 
των προϊόντων τους και τις αντίστοιχες αναπροσαρμο¬ 
γές κατά το διάστημα 2004-2008, οι εταιρίες των Χανί¬ 
ων απάντησαν ως εξής: Η μεν [...] δήλωσε ότι «κατά την 
περίοδο 2004-2008 οι πωλήσεις δεν γίνονται με βάση 
τιμοκαταλόγους αλλά με βάση τον ανταγωνισμό» και 
κατά συνέπεια ο πίνακας που προσκόμισε δεν περιέχει 
τιμές τιμοκαταλόγου αλλά «ενδεικτικές τιμές ανά χρή¬ 
ση» οι οποίες είναι σταθερές καθ’ όλη την πενταετία 
για κάθε κατηγορία προϊόντος. Παραδείγματος χάρη για 
την κατηγορία σκυροδέματος 020/25 η «ενδεικτική» τιμή 
της πενταετίας είναι [...]€/μ3. Παρόμοιο πίνακα με τις 
ίδιες ακριβώς τιμές ανά προϊόν προσκόμισε η εταιρία [...] 
για την τετραετία 2005-2008 αναφέροντας ότι «από το 
2005 δεν υπάρχει ουσιαστικά, λόγω έντονου ανταγωνι¬ 
σμού, συγκεκριμένος τιμοκατάλογος, οι τιμές πώλησης 
προσαρμόζονται στον ανταγωνισμό». Ακολουθώντας την 
ίδια λογική, η εταιρία [...] στην αντίστοιχη επιστολή της 
αναφέρει ότι δεν διαθέτει «αρχείο με τις πληροφορίες 
... όπως μας τις ζητάτε». Αντί αυτών των πληροφοριών 
παραθέτουν «πίνακες κατά είδος με τις μέσες τιμές 
κάθε μήνα για την πενταετία 2004 έως 2008». 

23. Δεδομένων των ανωτέρω, η σύγκριση μεταξύ των 
εταιριών του νομού Χανίων είναι δυνατόν να γίνει μόνο 
για τις μέσες τιμές πώλησης 3 των προϊόντων, οι οποίες 
μπορούν να εξαχθούν από τα λοιπά προσκομισθέντα 
στοιχεία αξίας και όγκου πωλήσεων των τριών εταιριών. 

24. Στα αδρανή υλικά, άμμος, ψηφίδα, χαλίκι, γαρμπίλι, 
οι αποκλίσεις τιμών μεταξύ των 4 νομών της Κρήτης 
δεν είναι τόσο εμφανείς και τα συμπεράσματα πολύ 
δύσκολο να εξαχθούν. Ο λόγος που συμβαίνει αυτό 
είναι διότι, όπως προαναφέρθηκε, πολλές από τις ελεγ¬ 
χόμενες εταιρίες ή οι όμιλοί τους διαθέτουν λατομικές 

3 Με τον όρο μέση τιμή πώλησης ενός προϊόντος εννοείται το 
πηλίκο της αξίας του προϊόντος διά του όγκου πωλήσεών του. 

επιχειρήσεις ή ακόμα οι μέτοχοί τους ελέγχουν τέτοιες 
επιχειρήσεις με αποτέλεσμα οι αγορές των αδρανών 
υλικών στους διάφορους νομούς της Κρήτης να μην 
είναι συγκρίσιμες. 

Α. ΣΥΛΛΕΧΘΕΝΤΑ ΕΓΓΡΑΦΑ ΚΑΙ ΗΛΕΚΤΡΟΝΙΚΑ ΑΡ¬ 
ΧΕΙΑ ΚΑΤΑ ΤΟΝ ΕΠΙΤΟΠΙΟ ΕΛΕΓΧΟ 

25. Η Γ.Δ.Α., κατά τους επιτόπιους ελέγχους που δι- 
ενήργησε σε κάθε είδος και κατηγορία βιβλίων και 
στοιχείων στις έδρες των επιχειρήσεων, συνέλλεξε 
σημαντικό αριθμό εγγράφων και ηλεκτρονικών αρχείων 
που σχετίζονται με το αντικείμενο και το σκοπό του 
ελέγχου. Τα σημαντικότερα εξ αυτών περιγράφονται 
αναλυτικά ακολούθως: 

α) Συμφωνητικό της 30.7.2001 μεταξύ τεσσάρων εταιρι¬ 
ών ετοίμου σκυροδέματος του νομού Ρεθύμνου (ΛΑΤΟΜ 
ΤΕΧΝΟΜΠΕΤΟΝ Α.Ε.Β.Ε., ΜΠΕΤΑΡΜ Α.Ε., ΡΕΘΥΜΝΙΑΚΗ 
ΚΡΗΤΗΣ, ΕΥΡΩΜΠΕΤΟΝ), το οποίο συλλέχθηκε από την 
εταιρία [...], για καθορισμό α) μεριδίου αγοράς κάθε 
εταιρίας β) ελάχιστης τιμής πώλησης σκυροδέματος και 
γ) τρόπου πληρωμής τους από πελάτες τους - ιδιώτες 
και εργολάβους. 

β) Συμφωνητικό της 22.8.2005 μεταξύ πέντε εταιριών 
ετοίμου σκυροδέματος του νομού Ρεθύμνου (ΛΑΤΟΜ 
ΤΕΧΝΟΜΠΕΤΟΝ Α.Ε.Β.Ε., ΜΠΕΤΑΡΜ Α.Ε., ΡΕΘΥΜΝΙΑΚΗ 
ΚΡΗΤΗΣ, ΕΥΡΩΜΠΕΤΟΝ, ΜΠΕΤΟΔΟΜΗ), το οποίο συλ¬ 
λέχθηκε από την εταιρία [...], για καθορισμό α) τιμών 
τιμοκαταλόγου που ισχύει από το 2002 β) ελάχιστης 
τιμής πώλησης σκυροδέματος 020/25 για ιδιώτες γ) 
τρόπου πληρωμής των πελατών τους δ) χιλιομετρικών 
επιβαρύνσεων ε) ποσοστό έκπτωσης στους δήμους και 
στ) ποινής σε περίπτωση μη τήρησης της συμφωνίας. 

γ) Πίνακας συνολικών ετήσιων αγορών τσιμέντου οκτώ 
εταιριών σκυροδέματος του νομού Ρεθύμνου [...], για τα 
έτη 2006, 2007 και 2008, το οποίο εκτυπώθηκε από τον 
Η/Υ [...] Συμβούλου της εταιρίας [...]. 

δ) Εκτύπωση αρχείου ΕχοθΙ με τίτλο “[...]” στην επιφά¬ 
νεια εργασίας του κου [...], υπαλλήλου της εταιρίας [...] 
το οποίο περιέχει διάφορους πίνακες. Σε κάποιον από 
αυτούς αναγράφονται η τιμή, οι αριθμοί τιμολογίων, 
τα ποσά σύμβασης και οι ποσότητες σκυροδέματος με 
τις οποίες η ανταγωνίστρια εταιρία [...] προμηθεύει το 
δήμο Ιεράπετρας. Σε κάποιον άλλον αντίστοιχο πίνακα 
αναγράφονται τα ίδια περίπου στοιχεία χωρίς όμως 
αυτή τη φορά να προσδιορίζεται ποια είναι η εταιρία 
σκυροδέματος. Από τα εν λόγω αρχεία συνάγεται ότι 
η τιμή της τελευταίας είναι [...] €/μ3 ενώ αυτή της [...] 
είναι [...] €/μ3. 

ε) Εκτύπωση αρχείου ΕχοθΙ με τίτλο [...] από τον Η/Υ 
του λογιστή της εταιρίας [...], για το έτος 2006. Το αρ¬ 
χείο του 2006 είναι χωρισμένο σε 12 φύλλα, ένα για κάθε 
μήνα στα οποία αναγράφονται οι μηνιαίες πωλήσεις 
σκυροδέματος διαφόρων τύπων (Ω12/15, 020/25, κ.λπ.) 
σε κυβικά μέτρα των εταιριών [...] και [...] καθώς και οι 
αντίστοιχοι, για κάθε τύπο σκυροδέματος, συντελεστές 
με τη βοήθεια των οποίων προσδιορίζεται η χρησιμο- 
ποιηθείσα ποσότητα τσιμέντου. Επίσης, το κάθε φύλλο 
ΕχοοΙ περιέχει τις μηνιαίες ποσότητες (αλλά και τις 
αντίστοιχες αξίες) του σκυροδέματος που μετέφεραν 
οι εταιρίες ΛΑΤΟΜΙΚΗ ΜΠΕΤΟΝ ΙΕΡΑΠΕΤΡΑ Α.Β.Τ.&Ε.Ε. 
και ΙΕΡΑΠΕΤΡΑ ΜΠΕΤΟΝ Α.Ε. ανά ζώνη μεταφοράς (Α, 
Β, κ.λπ.). Στο τέλος του πίνακα, υπολογίζεται βάσει των 
ανωτέρω, ποια είναι η μηνιαία επιβάρυνση της μιας και 
της άλλης εταιρίας, το προηγούμενο και το νέο υπό¬ 


λοιπο. Παρόμοια αρχεία (που όμως δεν εκτυπώθηκαν 
και δεν συλλέχθηκαν) υπήρχαν στον ίδιο Η/Υ τα οποία 
αφορούσαν τα έτη 2004 και 2005. 

στ) Ηλεκτρονική επιστολή «[...]» από τον Η/Υ του Δι¬ 
ευθυντή Πωλήσεων της [...] με ημερομηνία 24-3-2000 
στην οποία ζητείται από [...] να αποστέλλει στο πρώτο 
δεκαήμερο κάθε μηνός την συνολική ποσότητα τσιμέ¬ 
ντου που προμήθευσε την θυγατρική της εταιρίας, [...], 
κατά τον προηγούμενο μήνα. 

ζ) Ηλεκτρονική επιστολή «[...]» από τον Η/Υ του Δι¬ 
ευθυντή Πωλήσεων της [...] με ημερομηνία 24-3-2000 
στην οποία ζητείται από την [...] να αποστέλλει στο 
πρώτο δεκαήμερο κάθε μηνός την συνολική ποσότητα 
τσιμέντου που προμήθευσε την θυγατρική της εταιρία, 
[...] κατά τον προηγούμενο μήνα. 

η) Ηλεκτρονικό αρχείο «[...]» από τον Η/Υ του Διευθυντή 
Πωλήσεων της [...] στο οποίο αναγράφεται πίνακας με 
την παραγωγή της [...], τις συγκεντρωτικές πωλήσεις, 
τις αγορές από [...] και τις πωλήσεις προς [...], ανά τύπο 
σκυροδέματος και ανά μήνα του 2008. Ο κος [...] είναι ο 
Διευθύνων Σύμβουλος της εταιρίας [...]. 

θ) Ηλεκτρονικό αρχείο «[...]» από τον Η/Υ του Διευθυντή 
Πωλήσεων της [...] στο οποίο αναγράφονται οι τιμές της 
[...] προς την [...] και οι τιμές της [...] προς την [...], κατά 
το έτος 2007. 

ι) Ε-πιοίΙ της 4-2-2009 με τίτλο «[...]» με αρχικό απο¬ 
στολέα τον κο [...]. προς τη διοίκηση της εταιρίας [...] και 
εν συνεχεία από την[...] προς τον [...]. Στο ο-πιοίΙ αυτό 
επισυνάπτεται αρχείο ΕχοοΙ με τίτλο «[...]» που περιέχει 
τις μηνιαίες αγορές τσιμέντου όλων των εταιριών σκυ¬ 
ροδέματος του νομού [...] από τις εταιρίες [...] και [...], για 
τα έτη 2007 και 2008. 

Β. ΚΑΤΑΘΕΣΕΙΣ ΚΑΙ ΣΥΜΠΛΗΡΩΜΑΤΙΚΑ ΣΤΟΙΧΕΙΑ 

26. Έπειτα από την αξιολόγηση των συλλεχθέντων 
κατά τους επιτόπιους ελέγχους εγγράφων, η Γ.Δ.Α. 
θεώρησε αναγκαία την κλήτευση εκπροσώπων και 
υπαλλήλων των εμπλεκόμενων εταιριών προκειμένου 
να παράσχουν διευκρινίσεις επί των συλλεχθέντων 
εγγράφων και να προσκομίσουν ορισμένα συμπληρω¬ 
ματικά στοιχεία. 

27. Κατόπιν του ελέγχου και προκειμένου να εκτιμηθεί 
εάν και κατά πόσο εφαρμόσθηκε το συμφωνητικό του 
2005 μεταξύ των συμμετεχουσών εταιριών του Ρεθύ¬ 
μνου, μετά τη λήξη αυτού, δηλαδή μετά την πάροδο 
του πρώτου εξαμήνου από την έναρξη της ισχύος του 
από 22.8.2005 συμφωνητικού (ήτοι από την 1.3.2006 και 
έκτοτε) ζητήθηκαν αντίγραφα οικονομικών προσφορών 
& ιδιωτικών συμφωνητικών μεταξύ εταιριών και πελα¬ 
τών τους καθώς και αριθμητικά στοιχεία τιμολόγησης 
ενδεικτικά από τις δύο μεγαλύτερες, από άποψη όγκου 
πωλήσεων, εταιρίες ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε. και 
ΜΠΕΤΑΡΜ Α.Ε. Συγκεκριμένα, τα στοιχεία που ζητήθη¬ 
καν αφορούσαν στην περισσότερο συχνά πωλούμενη 
κατηγορία σκυροδέματος, 020/25, και το έτος 2006. 

28. Από τα προσκομισθέντα ιδιωτικά συμφωνητικά και 
προσφορές μεταξύ εταιριών και πελατών τους για το ως 
άνω κρίσιμο χρονικό διάστημα, προκύπτει ότι οι εταιρίες 
ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε. και ΜΠΕΤΑΡΜ Α.Ε. δεν 
εφάρμοσαν τους όρους πώλησης που αναγράφονταν 
στο συμφωνητικό του 2005 μετά τη λήξη αυτού. Πιο 
συγκεκριμένα, κανένα ιδιωτικό συμφωνητικό και προ¬ 
σφορά δεν περιλαμβάνει ρητούς όρους που σχετίζονται 
με χιλιομετρικές επιβαρύνσεις και εκπτώσεις.Ένα μικρό 

ποσοστό των ως άνω συμφωνητικών αναγράψει τον 
τρόπο πληρωμής, ο οποίος όμως δεν ακολουθεί σε 
καμία περίπτωση τα συμφωνηθέντα κατά το 2005, είτε 
πρόκειται για πελάτη ιδιώτη είτε για εργολάβο κατα¬ 
σκευαστή (όροι 7 και 8 του συμφωνητικού). Σε όλα τα 
συμφωνητικά και προσφορές αναφέρονται οι τελικές 
τιμές χρέωσης, που αναλύονται κατωτέρω. 

29. Όσον αφορά στα προσκομισθέντα στοιχεία τιμο¬ 
λόγησης του 2006, οι τιμές πώλησης της κατηγορίας 
σκυροδέματος 020/25 και η αντίστοιχη χρέωση της 
αντλίας συγκρίθηκαν με τις ελάχιστες συμφωνηθείσες 
τιμές του συμφωνητικού του 2005, οι οποίες ήταν (για 
απόσταση μεταφοράς έως 20 χιλιόμετρα από το σταθμό 
παραγωγής) 4 : 

• Για πελάτες ΕΡΓΟΛΑΒΟΥΣ: 63 €/τον. (=56 €/τον. 
020/25 + 7 €/τον. άντλησης) 

• Για πελάτες ΙΔΙΩΤΕΣ: 64 €/τόνος (=57 €/τον.Ο20/25 
+ 7 €/τον. άντλησης) 

• Για πελάτες ΔΗΜΟΣΙΕΣ ΑΡΧΕΣ: 68,6 €/τόνος (=61,6 
€/τον. 020/25 + 7 €/τον. άντλησης). 

30. Οι ανωτέρω τιμές αναπροσαρμόσθηκαν σύμφωνα 
με τις χιλιομετρικές επιβαρύνσεις που αναφέρονται στο 
συμφωνητικό του 2005, σε περιπτώσεις όπου η μεταφορά 
του σκυροδέματος ξεπερνά την απόσταση των 20 χιλιομέ¬ 
τρων από τον σταθμό παραγωγής. Στη συνέχεια, οι κατά 
αυτόν τον τρόπο προκύπτουσες ελάχιστες συμφωνηθεί¬ 
σες τιμές, συγκρίθηκαν με τις πραγματικές τιμές πώλησης 
και άντλησης του σκυροδέματος οι οποίες αναγράφονται 
στα προσκομισθέντα τιμολόγια 5 . Τα συμπεράσματα που 
προκύπτουν από τη σύγκριση αυτή είναι τα ακόλουθα. 

31. Όσον αφορά στην εταιρία ΜΠΕΤΑΡΜ Α.Ε., 1150 από 
τα 1664 τιμολόγια που εκδόθηκαν για πώληση της κα¬ 
τηγορίας σκυροδέματος 020/25 (συμπεριλαμβανομένης 
και της άντλησής του) κατά το δεκάμηνο από 1.3.2006 
έως 31.12.2006 είχαν τιμές χαμηλότερες από τις ελάχι¬ 
στες συμφωνηθείσες τιμές ανά περίπτωση (ήτοι 180 από 
τα 271 τιμολόγια των ΕΡΓΟΛΑΒΩΝ πελατών, 952 από τα 
1362 τιμολόγια των ΙΔΙΩΤΩΝ πελατών και 18 από τα 31 
τιμολόγια προς Δημοτικές - Νομαρχιακές Αρχές). Στα 
υπόλοιπα 514 από τα 1664 εκδοθέντα τιμολόγια, δηλαδή 
σε ποσοστό 30,9% των τιμολογίων, οι τιμές χρέωσης 
είτε ακολουθούσαν τις ελάχιστες συμφωνηθείσες κατά 
το 2005 τιμές είτε ήταν υψηλότερες αυτών. 

32. Όσον αφορά στην εταιρία ΛΑΤΟΜ-ΤΕΧΝΟΜΠΕ- 
ΤΟΝ Α.Ε.Β.Ε., 1171 από τα 1837 τιμολόγια που εκδόθη¬ 
καν για πώληση της κατηγορίας σκυροδέματος Ω20/25 
(συμπεριλαμβανομένης και της άντλησή του) κατά το 
δεκάμηνο από 1.3.2006 έως 31.12.2006, είχαν τιμές χα¬ 
μηλότερες από τις ελάχιστες ανωτέρω συμφωνηθείσες 
τιμές ανά περίπτωση (ήτοι, 406 από τα 894 τιμολόγια 
των ΕΡΓΟΛΑΒΩΝ πελατών, 761 από τα 928 τιμολόγια 
των ΙΔΙΩΤΩΝ πελατών και 4 από τα 15 τιμολόγια προς 
Δημοτικές - Νομαρχιακές Αρχές). Στα υπόλοιπα 666 από 
τα 1837 εκδοθέντα τιμολόγια, δηλαδή σε ποσοστό 36,2% 
των τιμολογίων, οι τιμές χρέωσης είτε ακολουθούσαν 
τις ελάχιστες συμφωνηθείσες κατά το 2005 είτε ήταν 
υψηλότερες αυτών. 

33. Βάσει των ανωτέρω σχετικά με τις τιμές χρέωσης 
της κατηγορίας σκυροδέματος Ω20/25 από τις εταιρίες 

4 Στις τιμές δεν περιλαμβάνεται ο Φ.Π.Α. 

5 Από τα προσκομισθέντα τιμολόγια του εξαιρέθηκαν όσα 
αφορούσαν άλλη από την 020/25 κατηγορία σκυροδέματος, τα 
πιστωτικά τιμολόγια και τα τιμολόγια επιστροφής. 


του Ρεθύμνου ΜΠΕΤΑΡΜ Α.Ε. και ΛΑΤΟΜ-ΤΕΧΝΟΜΠΕ- 
ΤΟΝ Α.Ε.Β.Ε., δεν αποδεικνύεται ότι οι εταιρίες εφάρμο¬ 
σαν αδιάσπαστα τις συμφωνηθείσες στο από 22.8.2005 
συμφωνητικό τιμές, μετά τη λήξη αυτού, ήτοι μετά την 
1.3.2006, παρά μόνο σε ποσοστό 30,9% και 36,2% των 
τιμολογίων τους αντίστοιχα. 

Γ. ΣΧΕΤΙΚΗ ΚΑΙ ΓΕΩΓΡΑΦΙΚΗ ΑΓΟΡΑ ΠΡΟΪΟΝΤΟΣ 

1. ΣΧΕΤΙΚΗ ΑΓΟΡΑ ΠΡΟΪΟΝΤΟΣ 

34. Η σχετική αγορά προϊόντων περιλαμβάνει το 
προϊόν ή τα προϊόντα που αφορούν στην υπό εξέτα¬ 
ση περίπτωση καθώς και όλα τα προϊόντα που είναι 
υποκατάστατά τους είτε από πλευράς ζήτησης ή από 
πλευράς προσφοράς (άοπιεπά ογ ευρρΙγ ευόεΐίΐυΐθε), των 
οποίων η διαθεσιμότητα (ή δυνητική διαθεσιμότητα) 
εμποδίζει τις επιχειρήσεις υπό εξέταση να αυξήσουν 
την τιμή τους κατά ένα μικρό αλλά σημαντικό ποσοστό 
για ένα μεγάλο χρονικό διάστημα 6 . Επισημαίνεται ότι, 
κατά τη νομολογία, ο ορισμός της σχετικής αγοράς 
δεν απαιτείται σε περίπτωση προδήλων περιορισμών 
του ανταγωνισμού. 7 Δεδομένου ότι, η υπό κρίση υπό¬ 
θεση αφορά σε συμφωνίες μεταξύ ανταγωνιστών, που 
είχαν όντως ως αντικείμενο κατάφωρους περιορισμούς 
του ανταγωνισμού, εκτιμάται ότι δεν απαιτείται ο ορι¬ 
σμός της οικείας αγοράς. Ωστόσο, άλως επικουρικούς, 
η σχετική αγορά προϊόντος εκτιμάται όπως αναλύεται 
κατωτέρω. 

35. Η σχετική αγορά προϊόντος είναι η αγορά παρα¬ 
σκευής και διάθεσης έτοιμου σκυροδέματος. 

36. Το σκυρόδεμα παράγεται από την ανάμειξη τσι¬ 
μέντου (συνήθως γκρι), αδρανών υλικών (όπως άμμος, 
ψηφίδα, χαλίκι), νερού και ειδικών πρόσμικτων ουσιών 
(όπως βελτιωτικά). Η ακριβής σύνθεση του μίγματος 
καθώς και η ποιότητα των πρώτων υλών προσδιορίζουν 
τους διαφορετικούς τύπους σκυροδέματος που είναι 
δυνατόν να παρασκευαστούν. Η ανάμειξη των πρώτων 
υλών πραγματοποιείται είτε επιτόπου στο εργοτάξιο 
του συγκεκριμένου έργου είτε (λόγω έλλειψης χώρου 
στο εργοτάξιο) σε ειδικά εργοστάσια παρασκευής (βιο¬ 
τεχνίες ή βιομηχανίες σκυροδέματος) και στη συνέχεια 
το ομογενοποιημένο πλέον μίγμα μεταφέρεται στο ση¬ 
μείο του έργου μέσα σε ειδικά οχήματα (βαρέλες). Το 
σκυρόδεμα που παράγεται με την πρώτη μέθοδο είναι 
περιορισμένης οικονομικής σπουδαιότητας ενώ εκείνο 
που παράγεται με τη δεύτερη μέθοδο ονομάζεται «έτοι¬ 
μο σκυρόδεμα» («Γβαάγ-ηηίχβά οοπογοΙθ»). 

37. Το έτοιμο σκυρόδεμα αποτελεί ένα ευπαθές προ¬ 
ϊόν με διάρκεια ζωής μερικών ωρών, καθώς πρέπει να 
χρησιμοποιηθεί φρέσκο και σε σύντομο χρονικό διά¬ 
στημα από τη στιγμή της μίξης του. Λόγω της μικρής 

6 Βλ. Βέττας & Κατσουλάκος (2004), Πολιτική Ανταγωνισμού 
& Ρυθμιστική Πολιτική. Τα οικονομικά των ρυθμιστικών πα¬ 
ρεμβάσεων σε αγορές με μονοπωλιακή δύναμη’, σελ. 276-277. 

7 Βλ. απόφαση του Δικαστηρίου της Ε.Ε (ΔΕΕ, πρώην ΔΕΚ) 
στις συνεκδ. υποθ. ΟοηδΙθη επά Θωπάίρ, 56 & 58/64, της 13.7.1966, 
Συλλ. 299 & 342 και απόφαση του Γ ενικού Δικαστηρίου (Γ ενΔικ, 
πρώην ΠΕΚ) στην υπόθεση νοΠοννερβη, Τ-62/98, της 6.7.2000, 
Συλλ. 11-2707, σκ. 230-231, στις συνεκδ. υποθέσεις ΟίΐΎίΘηΙθίΊβε 
ΟΒΒ κ.α., Τ-25/95 κλπ, τη; 15.3.2000, Συλλ. 11-491, σκ. 833 & 1094. 
Βλ. ακόμη απόφαση του Γ ενικού Δικαστηρίου (Γ ενΔικ, πρώην 
ΠΕΚ) στις συνεκδ. υποθέσεις ΕυΐΌροεπ ΝίρΟΙ δβίΛ/ίοβε, Τ-374/94 
κλπ, της 15.9.1998, Συλλ. 11-3141, σκ. 93-95 & 105,, στην υπόθεση 
ΟΜΑ ΟΘΜ κ.α., Τ-213/00, της 19.3.2003, Συλλ. 11-913, σκ. 206, στις 
συνεκδ. υποθέσεις Βγ353Θιίθ ΝεΙίοηεΙθ, Τ-49/02 & 51/02, της 
27.7.2005, Συλλ. 11-3033, σκ. 144. 

διάρκειας ζωής του το έτοιμο σκυρόδεμα θεωρείται 
αυτοτελής σχετική αγορά προϊόντος 8 . 

2. ΣΧΕΤΙΚΗ ΓΕΩΓΡΑΦΙΚΗ ΑΓΟΡΑ 

38. Η σχετική γεωγραφική αγορά περιλαμβάνει την 
περιοχή στην οποία οι ενδιαφερόμενες επιχειρήσεις 
πωλούν τα σχετικά προϊόντα ή παρέχουν τις σχετικές 
υπηρεσίες υπό επαρκώς ομοιογενείς συνθήκες ανταγω¬ 
νισμού και η οποία μπορεί να διακριθεί από άλλες γει¬ 
τονικές γεωγραφικές περιοχές, ιδίως λόγω των αισθητά 
διαφορετικών συνθηκών ανταγωνισμού που επικρατούν 
σ’ αυτές. Η σχετική γεωγραφική αγορά ταυτίζεται με την 
περιοχή, μέσα στα όρια της οποίας δραστηριοποιούνται 
και ανταγωνίζονται (ή τουλάχιστον έχουν τη δυνατότη¬ 
τα αυτή) οι επιχειρήσεις ως πωλητές ή αγοραστές των 
σχετικών προϊόντων ή υπηρεσιών. 

39. Με δεδομένο ότι το έτοιμο σκυρόδεμα είναι ευπα¬ 
θές προϊόν με διάρκεια ζωής μερικών ωρών (1-1,5 ωρών ή 
το πολύ 2 ωρών στην περίπτωση που χρησιμοποιηθούν 
επιβραδυντές στο μίγμα), η ακτίνα μεταφοράς του με 
τα ειδικά οχήματα (βαρέλες) περιορίζεται στα 40-50 
χλμ από το χώρο παραγωγής του. Κάθε μονάδα παρα¬ 
γωγής σκυροδέματος θεωρείται ως το επίκεντρο μιας 
τοπικής δύναμης αγοράς με ακτίνα το πολύ 80 χλμ. και 
η οποία εξαρτάται επίσης από το κόστος μεταφοράς 
του σκυροδέματος από τη μια τοποθεσία στην άλλη. 

40. Σύμφωνα με τις δηλώσεις των ελεγχόμενων εται¬ 
ριών, οι γεωγραφικές αγορές στις οποίες δραστηριοποι¬ 
ούνται οι μονάδες παραγωγής τους είναι όλες τοπικές, 
με την έννοια ότι καμία μονάδα παραγωγής δεν μπορεί 
να εξυπηρετήσει έναν ολόκληρο νομό παρά μονάχα ένα 
τμήμα του και συνήθως εκτείνεται σε μια ακτίνα 35 χλμ 
από τις μονάδες παρασκευής τους. Για παράδειγμα, η 
εταιρία ΦΙΝΟΜΠΕΤΟΝ Α.Ε. διαθέτει 5 μονάδες παραγω¬ 
γής: η μονάδα στα Περιβόλια εξυπηρετεί την ευρύτερη 
περιοχή της πόλης των Χανίων, η μονάδα στον Φρε το 
ανατολικό τμήμα του νομού, η μονάδα στον Ταυρωνίτη 
τα δυτικά του νομού, η μονάδα στον Κάνδανο τα νότια 
του νομού και η μονάδα στα Καλόρουμα την περιοχή 
του Ακρωτηρίου. Η μόνη εταιρία που δήλωσε ότι εξυ¬ 
πηρετεί πέραν του βασικού της νομού (του Ρεθύμνου) 
και τα όρια του με το νομό Χανίων (Φυλακή, Μουρή, Γε- 
ωργιούπολη) και το νομό Ηρακλείου (Γάζι, Αγ. Πελαγία) 
είναι η ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε. 

41. Λαμβάνοντας υπόψη όλα τα ανωτέρω, ως σχετική 
γεωγραφική αγορά θεωρείται ο κάθε νομός της Περι¬ 
φέρειας Κρήτης (Ν. Ηρακλείου, Ν. Ρεθύμνης, Ν. Λασιθίου 
και Ν. Χανίων). Ο περιορισμός της γεωγραφικής αγοράς 
στα όρια του «νομού» κρίνεται ως εύλογος προκειμένου 
να εξαχθούν, κατά το δυνατό, ασφαλή συμπεράσματα 
όσον αφορά στα μερίδια και στη θέση των μερών και 
των ανταγωνιστών τους στα επιμέρους «τμήματα» της 
αγοράς που δραστηριοποιούνται 9 . 

Δ. ΔΟΜΗ ΣΧΕΤΙΚΗΣ ΑΓΟΡΑΣ ΠΡΟΪΟΝΤΟΣ 

1. ΓΕΝΙΚΑ 

42. Στην περιφέρεια Κρήτης υπάρχουν πολλές εταιρί¬ 
ες παραγωγής και διανομής σκυροδέματος. Πέρα από 

8 Βλ. Αποφάσεις Ευρωπαϊκής Επιτροπής 033Θ Νο ΟΟΜΡ/Μ.4719- 
ΗΕΙϋΕΙΒΕΒΘ-ΟΕΜΕΝΤ / ΗΑΝ30Ν της 07/08/2007, παραγ.8, 21 
και 033Θ Νο ΟΟΜΡ/Μ.3572- ΟΕΜΕΧ / ΒΜΧ 08/12/2004, παραγ.12. 

9 Βλ. Αποφάσεις Ε.Α. με αριθ. 194Α/ΙΙΙ/2001, 203/111/2001 και 204/ 
111/2001 που αφορούσαν προληπτικό έλεγχο συγκεντρώσεων 
επιχ/σεων καθώς και Απόφαση Ε.Α. 395Λ//2008 η οποία αφορά 
σε καταγγελία δικαιοδόχων κατά της εταιρίας ΡΙΑ ΗΕΙΕΑ8 Α.Ε.. 


τις ελεγχόμενες εταιρίες, στον νομό Ηρακλείου δρα¬ 
στηριοποιούνται και οι εταιρίες: δΤΑΝϋΑΒΩ ΒΕΤΟΝ - 
ΚΕΓΚΕΡΟΓΛΟΥ Α. & ΣΙΑ Ο.Ε., ΜΠΕΤΟΝ ΜΕΣΣΑΡΑ Α.Ε., 
ΑΛΦΑ ΜΠΕΤΟΝ - ΠΑΝΑΓΙΩΤΑΚΗΣ Α.Ε., ΣΗΦΑΚΗΣ Α.Ε. 
και ΤΕΧΝΟΜΠΕΤΟΝ - ΑΦΟΙ ΚΟΚΚΟΛΑΚΗ Α.Ε., στο νομό 
Ρεθύμνου οι εταιρίες: ΜΠΕΤΟΔΟΜΗ Α.Ε. και ΣΚΥΡΟ¬ 
ΔΕΜ - ΣΤΡΑΤΙΔΑΚΗΣ Ε. & ΣΙΑ Ο.Ε., στο νομό Χανίων οι: 
ΣΟΥΠΕΡ ΜΠΕΤΟΝ - ΝΙΚΑΚΗΣ Θ. ΕΠΕ, ΑΚΜΗ ΜΠΕΤΟΝ 
Α.Ε., ΑΛΦΑ ΜΠΕΤΟΝ Α.Ε. και ΔΡΑΤΤΩΝ Α.Ε. και στο νομό 
Λασιθίου οι: ΛΑΤΟΜΠΕΤΟΝ - ΑΛΕΞΑΝΔΡΑΚΗ Α.Ε. και 
ΠΕΤΡΑΣ ΜΠΕΤΟΝ Α.Ε. 

2. ΜΕΡΙΔΙΑ ΑΓΟΡΑΣ 


43. Σύμφωνα με στοιχεία της εταιρίας [...], τα μερίδια 
της αγοράς ετοίμου σκυροδέματος στο νομό Χανίων 
παρουσιάζονται στον παρακάτω Πίνακα. 


Μερίδια Αγοράς στον νομό Χανίων 

Εταιρία 

Ποσοστό 

ΦΙΝΟΜΠΕΤΟΝ Α.Ε. 

[...1% 

ΜΠΕΡΕΣ ΜΠΕΤΟΝ Α.Ε. 

ί.,.1% 

ΕΡΓΟΜΠΕΤΟΝ Α.Β.Ε.Τ.Ε. 

[...1% 

ΑΛΦΑ ΜΠΕΤΟΝ Α.Ε. 

[...1% 

ΛΟΙΠΕΣ ΕΤΑΙΡΕΙΕΣ (κάτω του 5%) 

[...1% 

Σύνολο 

100% 

Πηγή: Εκτιμήσεις της εταιρίας [...] 


44. Για το νομό Ηρακλείου, τα εκτιμώμενα μερίδια 
αγοράς παρουσιάζονται στον ακόλουθο πίνακα: 


Μερίδια Αγοράς στον νομό Ηρακλείου 

Εταιρία 

Ποσοστό 

ΤΒΑΝ3ΒΕΤΟΝ-ΔΟΜΙΚΗ Α.Ε. 

[...]% 

ΛΑΤΟΜΙΚΗ Α.Ε.-(ΜΑΥΡΟΓΙΑΝΝΑΚΗΣ) 

[...]% 

ΑΣΦΑΛΤΙΚΗ Α.Ε. 

Γ-1% 

ΜΑΡΜΙ Α.Ε. 

Γ-1% 

δϋΡΕΒ ΒΕΤΟΝ Α.Ε.-(Ι ΑΡΑΒΘΕ ΒΕΤΟΝ) 

Γ-1% 

ΑΦΟΙ ΦΡΕΣΚΟΥ Ο.Ε. 

Γ-1% 

ΜΠΕΤΟΝ ΜΕΣΣΑΡΑΣ Α.Ε.- 
(ΜΑΥΡΟΓΙΑΝΝΑΚΗΣ) 

[...]% 

ΗΡΑΚΛΗΣ ΜΠΕΤΟΝ Α.Ε.-(ΚΟΚΟΛΑΚΗΣ) 

Γ-1% 

ΣΤΑΝΤΑΡΝΤ ΜΠΕΤΟΝ Α.Ε.-(ΚΕΓΚΕΡΟΓΛΟΥ) 

Γ-1% 

(ΣΗΦΑΚΗΣ) 

Γ-1% 

(ΠΑΝΑΓΙΩΤΑΚΗΣ) 

Γ-1% 

ΑΝΤΑΓΩΝΙΣΤΕΣ ΑΠΟ ΓΕΙΤΟΝΙΚΟΥΣ 
ΝΟΜΟΥΣ 

[...]% 

Σύνολο 

100% 

Πηγή: Εκτιμήσεις της εταιρίας [...] κατά το 2ο εξ. του 
2008. 


45. Τα μερίδια αγοράς όσον αναφορά στον νομό Ρε¬ 
θύμνου, λόγω έλλειψης σχετικών εκτιμήσεων από την 
πλευρά των ελεγχόμενων εταιριών και λόγω έλλειψης 
στοιχείων για τις λοιπές δραστηριοποιούμενες στην 
ως γεωγραφική αγορά εταιρίες (ΜΠΕΤΟΔΟΜΗ Α.Ε. και 
ΣΚΥΡΟΔΕΜ - ΣΤΡΑΤΙΔΑΚΗΣ Ε. & ΣΙΑ Ο.Ε.) δεν είναι 
δυνατόν να προσδιοριστούν ασφαλώς. Με βάση τα 
προσκομισθέντα στοιχεία για τους όγκους πωλήσεων, 
και συγκεκριμένα, με βάση τον όγκο πωλήσεων της 
περισσότερο διαδεδομένης κατηγορίας σκυροδέματος, 
της 020/25, οι εταιρίες ΛΑΤΟΜ ΤΕΧΝΟΜΠΕΤΟΝ Α.Ε.Β.Ε. 
και ΜΠΕΤΑΡΜ Α.Ε. φαίνεται να διακινούν ένα σημαντικό 

ποσοστό του διακινούμενου όγκου πωλήσεων του ως 
άνω προϊόντος στο νομό. 

46. Τα μερίδια αγοράς όσον αναφορά στον νομό Λα- 
σιθίου, λόγω έλλειψης σχετικών εκτιμήσεων από την 
πλευρά των ελεγχόμενων εταιριών και λόγω έλλειψης 
στοιχείων για τις λοιπές δραστηριοποιούμενες στην 
ως άνω γεωγραφική αγορά εταιρίες (μεταξύ άλλων οι 
εταιρίες ΛΑΤΟΜΠΕΤΟΝ - ΑΛΕΞΑΝΔΡΑΚΗ Α.Ε. και ΠΕ¬ 
ΤΡΑΣ ΜΠΕΤΟΝ Α.Ε.) δεν είναι δυνατόν να προσδιορι¬ 
στούν ασφαλώς. Με βάση τα προσκομισθέντα στοιχεία 
για τους όγκους πωλήσεων, και συγκεκριμένα, με βάση 
τον όγκο πωλήσεων της περισσότερο διαδεδομένης 
κατηγορίας σκυροδέματος, της 020/25, οι εταιρίες ΛΑ¬ 
ΤΟΜΙΚΗ ΜΠΕΤΟΝ ΙΕΡΑΠΕΤΡΑ Α.Β.Τ.&Ε.Ε. και ΙΕΡΑΠΕΤΡΑ 
ΜΠΕΤΟΝ Α.Ε. φαίνεται να διακινούν κατά τα ανωτέρω 
έτη ένα σημαντικό ποσοστό του διακινούμενου όγκου 
πωλήσεων του ως άνω προϊόντος στο νομό. 

IV. ΝΟΜΙΚΗ ΕΚΤΙΜΗΣΗ 

Α. ΕΦΑΡΜΟΣΤΕΟ ΔΙΚΑΙΟ 

1. ΑΡΘΡΑ 1 ΚΑΙ 2 Ν. 703/77 (ΟΠΩΣ ΙΣΧΥΑΝ) 

47. Με την έναρξη ισχύος του άρθρου 51 του ν. 
3959/2011 για την προστασία του ελεύθερου ανταγω¬ 
νισμού την 20.4.2011, καταργήθηκε ο ν. 703/77 (Περί 
ελέγχου μονοπωλίων και ολιγοπωλίων και προστασίας 
του ελεύθερου ανταγωνισμού). Βάσει των αρχών που 
διέπουν τη διαχρονική εφαρμογή του δικαίου, καθώς 
και βάσει των αρχών της ασφάλειας δικαίου και της 
προστασίας της δικαιολογημένης εμπιστοσύνης, εφαρ¬ 
μοστέες είναι οι διατάξεις ουσιαστικού δικαίου οι οποίες 
ίσχυαν κατά τον χρόνο επελεύσεως των γεγονότων 
που συνιστούν την παράβαση, χωρίς να έχει σημασία ο 
χρόνος κατά τον οποίο εφαρμόζονται οι σχετικές διατά¬ 
ξεις και επιβάλλονται οι σχετικές κυρώσεις. Έτσι, κάθε 
συμπεριφορά η οποία έλαβε χώρα μέχρι την 20.4.2011 
(ημερομηνία κατάργησης του ν. 703/77 και θέσης σε 
ισχύ του ν. 3959/2011) και η οποία πιθανολογείται ότι 
πληροί την αντικειμενική και υποκειμενική υπόσταση 
των προβλεπομένων στα άρθρο 1 και 2 ν. 703/77 πα¬ 
ραβάσεων, αξιολογείται βάσει του προαναφερόμενου 
άρθρου. Συνεπώς, στα πραγματικά περιστατικά της 
υπό κρίση υπόθεσης τα οποία εμπίπτουν στο ΓαΙίοηο 
ιτιαίθΐϊαθ και ταΐίοηο ΙθΓηροπε πεδίο εφαρμογής του άρ¬ 
θρου 1 ν. 703/77, εφαρμόζονται οι ουσιαστικού δικαί¬ 
ου κανόνες του εν λόγω άρθρου 10 . Σε κάθε περίπτωση 
υπενθυμίζεται ότι η διάταξη του άρθρου 1 του ν. 703/77 
είναι αντίστοιχη (και σχεδόν πανομοιότυπη) αυτής του 
άρθρου 1 του ν. 3959/2011. 

2. ΑΡΘΡΑ 101 ΚΑΙ 102 ΣΛΕΕ 

48. Αντίστοιχες με τις προϋποθέσεις εφαρμογής του 
άρθρου 1 ν. 703/77 είναι και οι βασικές προϋποθέσεις 
που τάσσονται για την εφαρμογή του άρθρου 101 ΣΛΕΕ 11 . 
Σύμφωνα με τη νομολογία του Συμβουλίου της Επι¬ 
κράτειας, η «διάταξη του άρθρου 1 του ν. 703/77 είναι 
σχεδόν πανομοιότυπη με τη διάταξη του [άρθρου 81 

10 Επισημαίνεται, ωστόσο, ότι οι διαδικαστικοί κανόνες έχουν 
κατά κανόνα εφαρμογή κατά τον χρόνο έναρξης της ισχύος 
τους, η έκδοση δε μιας πράξης από τη Διοίκηση ερείδεται 
στη νομική εκείνη βάση που είναι σε ισχύ κατά το χρόνο έκ¬ 
δοσης της πράξης. Συνεπώς, εν προκειμένω, η αρμοδιότητα 
της Επιτροπής Ανταγωνισμού να επιβάλει τυχόν πρόστιμο με 
την έκδοση σχετικής απόφασης απορρέει από τις διατάξεις 
του ν. 3959/2011. 

11 Το αυτό ισχύει και για το άρθρο 2 ν. 703/77. 


ΣυνθΕΚ]». Ουσιαστικά, μοναδική επιπλέον προϋπόθεση 
εφαρμογής της ενωσιακής διάταξης, σε σχέση με τη δι¬ 
άταξη του εθνικού δικαίου, αποτελεί αυτή της «δυνατό¬ 
τητας σοβαρής επίδρασης στο ενδοκοινοτικό εμπόριο» 12 . 

49. Περαιτέρω, σύμφωνα με το άρθρο 3 παράγραφος 
1 του Κανονισμού (ΕΚ) 1/2003, οσάκις οι αρχές αντα¬ 
γωνισμού των κρατών μελών ή τα εθνικά δικαστήρια 
εφαρμόζουν την εθνική νομοθεσία ανταγωνισμού σε 
συμφωνίες, αποφάσεις ενώσεων επιχειρήσεων ή εναρ¬ 
μονισμένες πρακτικές κατά την έννοια του άρθρου 101 
παράγραφος 1 ΣΛΕΕ, οι οποίες είναι πιθανόν να επηρεά¬ 
σουν το εμπόριο μεταξύ κρατών μελών κατά την έννοια 
της διάταξης αυτής, οφείλουν να εφαρμόζουν επίσης 
το άρθρο 101 ΣΛΕΕ στις εν λόγω συμφωνίες, αποφάσεις 
ή εναρμονισμένες πρακτικές. Επιπλέον, όταν οι αρχές 
ανταγωνισμού των κρατών μελών ή τα εθνικά δικαστή¬ 
ρια εφαρμόζουν την εθνική νομοθεσία ανταγωνισμού σε 
τυχόν καταχρηστική πρακτική που απαγορεύεται από 
το άρθρο 102 ΣΛΕΕ, εφαρμόζουν επίσης το άρθρο 102 
ΣΛΕΕ 13 . Κατά συνέπεια, για την παράλληλη εφαρμογή 
των άρθρων 101 και 102 ΣΛΕΕ στην κρινόμενη υπόθεση 
θα πρέπει να εξεταστεί εάν συντρέχει το κριτήριο του 
επηρεασμού του ενδοενωσιακού εμπορίου. 

2.1. Μη επηρεασμός ενδοενωσιακού εμπορίου στην 
παρούσα υπόθεση 

50. Το κριτήριο του επηρεασμού του ενδοενωσιακού 
εμπορίου είναι αυτόνομο και πρέπει να εκτιμάται χω¬ 
ριστά σε κάθε περίπτωση. Το κριτήριο πληρούται, όταν 
οι εξεταζόμενες κάθε φορά συμφωνίες ή/ και πρακτικές 
δύνανται να έχουν ένα ελάχιστο επίπεδο διασυνοριακών 
επιπτώσεων στο εσωτερικό της ΕΕ. Κατά πάγια νομολο¬ 
γία, για να μπορεί μια απόφαση, συμφωνία ή πρακτική 
να επηρεάσει το εμπόριο μεταξύ κρατών μελών πρέπει, 
βάσει ενός συνόλου νομικών και πραγματικών στοιχεί¬ 
ων, να μπορεί να πιθανολογηθεί επαρκώς ότι μπορεί 
να ασκήσει άμεση ή έμμεση, πραγματική ή δυνητική, 
επίδραση στα εμπορικά ρεύματα μεταξύ κρατών μελών 14 . 

51. Είναι αδιάφορο εάν εξεταζόμενο μεμονωμένα κάθε 
μέρος της συμφωνίας και κάθε περιορισμός του αντα¬ 
γωνισμού που ενδέχεται να απορρέει από τη συμφω¬ 
νία αυτή δύναται να έχει το αποτέλεσμα αυτό. Εάν 
η συμφωνία μπορεί στο σύνολό της να επηρεάσει το 
εμπόριο μεταξύ των κρατών μελών, το ενωσιακό δίκαιο 
εφαρμόζεται στο σύνολο της συμφωνίας, περιλαμβα- 
νομένων και των τμημάτων της που μεμονωμένα δεν 
επηρεάζουν το εμπόριο μεταξύ των κρατών μελών. Είναι, 
επίσης, αδιάφορο εάν η συμμετοχή δεδομένης επιχεί¬ 
ρησης επηρεάζει ή όχι αισθητά το εμπόριο μεταξύ των 
κρατών μελών 15 . Επίσης, η έννοια της επίδρασης στα 
εμπορικά ρεύματα δεν προϋποθέτει μόνο τον περιο¬ 
ρισμό ή τη μείωση του εμπορίου, αλλά οποιαδήποτε 
διαφοροποίηση των εμπορικών ρευμάτων - αρκεί αυτή 

12 Βλ. ενδεικτικά ΣτΕ 1731/2001, Επισκ.Εμπ.Δικ, 2003, σελ. 1053. 

13 Κανονισμός (ΕΚ) 1/2003 του Συμβουλίου της 16ης Δεκεμ¬ 
βρίου 2002, ΕΕ ί 1 της 4/1/2003. 

14 Βλ. Ανακοίνωση της Ευρωπαϊκής Επιτροπής, Κατευθυντήρι¬ 
ες γραμμές σχετικά με την έννοια του επηρεασμού του εμπο¬ 
ρίου των άρθρων 81 της Συνθήκης (2004/0 101/07), παρ. 9-12 
και τη σχετική ενωσιακή νομολογία στην οποία παραπέμπει, 
και ειδικότερα τις Αποφάσεις του Δικαστηρίου της Ε.Ε (ΔΕΕ, 
πρώην ΔΕΚ) 0-209-215/78 & 218/78, \/3η ίβηάβνννοΚ, σκ. 170, και 
0-219/95, Ρθγπθγθ ΝοιχΙ δρ3, σκ. 20. 

15 Βλ. Ανακοίνωση Επιτροπής, ό.π., παρ. 14-15 και νομολογία 
στην οποία παραπέμπει. 

να είναι αισθητή. Επομένως, ακόμη και στην περίπτω¬ 
ση συμφωνιών ή πρακτικών που καλύπτουν το έδαφος 
ενός μόνο κράτους μέλους (ή και τμήματος μόνο της 
εθνικής αγοράς), θεμελιώνεται επίδραση του ενδοενωσι- 
ακού εμπορίου, αρκεί να υπάρχει δυνατότητα αισθητής 
μεταβολής των εμπορικών ρευμάτων μεταξύ κρατών 
μελών. Κατά πάγια δε νομολογία, οι περιοριστικές του 
ανταγωνισμού συμφωνίες που καλύπτουν ολόκληρο το 
έδαφος ενός από τα κράτη μέλη έχουν εξ’ ορισμού ως 
αποτέλεσμα την παρακώλυση της οικονομικής αλληλο- 
διεισδύσεως που επιδιώκεται με τη Συνθήκη 16 . 

52. Στην υπό κρίση υπόθεση, η σχετική γεωγραφική 
αγορά περιορίζεται στις τοπικές αγορές των νομών 
Ηρακλείου, Ρεθύμνης, Λασιθίου και Χανιών της Πε¬ 
ριφέρειας Κρήτης και δεν εκτείνεται σε ευρωπαϊκές 
αγορές. Για τους λόγους που εκτέθηκαν ανωτέρω, 
κάθε μονάδα παραγωγής σκυροδέματος θεωρείται 
ως το επίκεντρο μιας τοπικής δύναμης αγοράς με 
ακτίνα το πολύ 80 χλμ., η οποία εξαρτάται, επίσης, 
από το κόστος μεταφοράς του σκυροδέματος από τη 
μια τοποθεσία στην άλλη 17 . 

53. Με βάση τα ανωτέρω, εκτιμάται ότι δεν υφίσταται 
δυνατότητα αισθητού επηρεασμού του εμπορίου μεταξύ 
των κρατών μελών στην υπό κρίση υπόθεση. Κατά συνέ¬ 
πεια δε συντρέχει περίπτωση εφαρμογής των άρθρων 
101 και 102 ΣΛΕΕ. 

Β. ΕΞΕΤΑΣΗ ΕΝΔΕΧΟΜΕΝΗΣ ΠΑΡΑΒΑΣΗΣ ΤΩΝ ΑΡ¬ 
ΘΡΩΝ 2 ΚΑΙ 1 ΤΟΥ Ν. 703/77 - ΕΦΑΡΜΟΓΗ ΣΤΗΝ ΚΡΙ- 
ΝΟΜΕΝΗ ΥΠΟΘΕΣΗ 

1. ΑΡΘΡΟ 2 ΤΟΥ Ν. 703/77 

54. Το άρθρο 2 ν. 703/77 απαγόρευε την καταχρηστική 
εκμετάλλευση από μία ή περισσότερες επιχειρήσεις της 
δεσπόζουσας θέσης τους επί του συνόλου ή μέρους της 
αγοράς. Η καταχρηστική αυτή εκμετάλλευση δύναται 
να συνίσταται ιδίως στον άμεσο ή έμμεσο εξαναγκασμό 
προς καθορισμό είτε των τιμών αγοράς ή πώλησης είτε 
άλλων μη ευλογών όρων συναλλαγής, στον περιορισμό 
της παραγωγής, της κατανάλωσης ή της τεχνολογικής 
ανάπτυξης, επί ζημία των καταναλωτών, στην εφαρμο¬ 
γή άνισων όρων για ισοδύναμες παροχές, ιδίως στην 
αδικαιολόγητη άρνηση πωλήσεων, αγορών ή άλλων 
συναλλαγών, κατά τρόπο ώστε κάποιες επιχειρήσεις 
να τίθενται σε μειονεκτική στον ανταγωνισμό θέση και 
στην εξάρτηση της σύναψης συμβάσεων από την απο¬ 
δοχή, εκ μέρους των αντισυμβαλλομένων, πρόσθετων 
παροχών, ή σύναψης πρόσθετων συμβάσεων που εκ 
φύσεως ή σύμφωνα προς τις εμπορικές συνήθειες, δεν 
συνδέονται με το αντικείμενο των συμβάσεων αυτών. 

55. Προϋποθέσεις, επομένως, εφαρμογής της ανωτέρω 
διάταξης είναι: 

16 Βλ. Ανακοίνωση Επιτροπής, ό.π., παρ. 22, 33, 74, 78, 86 και 
88, όπου και εκτενείς παραπομπές σε ενωσιακή νομολογία. 
Βλ. επίσης, ενδεικτικά, Αποφάσεις ΔΕφΑΘ 1001/2006, ΔΕφΑΘ 
2891/2009 και ΔΕφΑΘ 559/2010. 

17 Σύμφωνα με τις δηλώσεις των ελεγχόμενων εταιριών, οι 
γεωγραφικές αγορές στις οποίες δραστηριοποιούνται οι μο¬ 
νάδες παραγωγής τους είναι όλες τοπικές, με την έννοια ότι 
καμία μονάδα παραγωγής δεν μπορεί να εξυπηρετήσει ολό¬ 
κληρο έναν νομό παρά μονάχα ένα τμήμα του και συνήθως 
εκτείνεται σε μια ακτίνα 35 χλμ. από τις μονάδες παρασκευής 
τους. Εξαίρεση αποτελεί η εταιρία ΛΑΤΟΜ-ΤΕΧΝΟΜΠΕΤΟΝ 
Α.Ε., η οποία εξυπηρετεί πέραν του βασικού της νομού (του 
Ρεθύμνου) και τα όρια του με το νομό Χανίων (Φυλακή, Μούρη, 
Γεωργιούπολη) και το νομό Ηρακλείου (Γάζι, Αγ.Πελαγία). 


α) η ύπαρξη δεσπόζουσας θέσης στο σύνολο ή μέρος 
της σχετικής αγοράς και 

β) η καταχρηστική εκμετάλλευση αυτής της δεσπό¬ 
ζουσας θέσης στο σύνολο ή μέρος της αγοράς. 

56. Συνεπώς, προκειμένου να θεμελιωθεί παράβαση 
του άρθρου 2 του ν.703/77, θα πρέπει να εξεταστεί η 
συνδρομή ή μη των ως άνω προϋποθέσεων στην υπό 
κρίση υπόθεση. 

1.1. Η έννοια της «δεσπόζουσας θέσης» κατά το άρθρο 
2 ν. 703/77 

57. Η δεσπόζουσα θέση συνίσταται στην οικονομική 
ισχύ που έχει μια επιχείρηση, γεγονός που της επιτρέπει 
να παρακωλύει τον αποτελεσματικό ανταγωνισμό στην 
αγορά. Η επιχείρηση που κατέχει τη δεσπόζουσα θέση 
μπορεί τότε να επηρεάζει ουσιαστικά τους όρους, βάσει 
των οποίων εξελίσσεται ο ανταγωνισμός. Η κατοχή δε¬ 
σπόζουσας θέσης δεν είναι καταδικαστέα καθ’ εαυτή 18 . 

58. Η δεσπόζουσα θέση προϋποθέτει, κατ’ αρχήν, ένα 
σημαντικό μερίδιο αγοράς. Ειδικά στις περιπτώσεις που 
το μερίδιο είναι ιδιαίτερα υψηλό και διατηρείται για 
μεγάλο χρονικό διάστημα, έχει κριθεί ότι αποτελεί καθ’ 
εαυτό, εκτός από εξαιρετικές περιπτώσεις, αποδεικτικό 
στοιχείο για την ύπαρξη της δεσπόζουσας θέσης 19 . Επι¬ 
πρόσθετα απαιτείται να έχει η επιχείρηση την πραγμα¬ 
τική δυνατότητα μονομερούς επηρεασμού των όρων της 
αγοράς, αυτό δηλαδή που η νομολογία του Δικαστηρίου 
της ΕΕ έχει διατυπώσει ως «δυνατότητα παρεμπόδισης 
ενός αποτελεσματικού ανταγωνισμού» 20 . Βασικό προσ- 
διοριστικό στοιχείο της δεσπόζουσας θέσης είναι η 
δυνατότητα που έχει μία επιχείρηση να διαμορφώνει 
σε σημαντικό βαθμό ανεξάρτητη επιχειρηματική συμπε¬ 
ριφορά σε σχέση με τους ανταγωνιστές, τους πελάτες 
και τους καταναλωτές, εμποδίζοντας με τον τρόπο αυτό 
μονομερώς τον αποτελεσματικό ανταγωνισμό, με την 
επιβολή όρων που κατ’ ανάγκη δεν αντιστοιχούν σ’ 
αυτούς που θα επικρατούσαν στη σχετική αγορά σε 
συνθήκες υγιούς ανταγωνισμού. 

1.2. Υπαγωγή στην υπό κρίση υπόθεση 

59. Στην κρινόμενη υπόθεση, όπως προκύπτει από την 
έρευνα της Γ.Δ.Α. και τα στοιχεία του φακέλου, δεν 
πιθανολογείται η κατοχή ατομικής δεσπόζουσας θέσης 
από κάποια εκ των εταιριών παραγωγής και εμπορίας 
σκυροδέματος στους τέσσερεις νομούς της Κρήτης. 
Ειδικότερα: 

60. Όπως ανωτέρω αναλυτικά εκτίθεται, καμία εκ των 
εταιριών που δραστηριοποιούνται στους νομούς Χανίων, 
Ηρακλείου, Ρεθύμνης και Λασιθίου δεν κατέχει σημαντι¬ 
κό μερίδιο αγοράς στη σχετική αγορά παραγωγής και 
εμπορίας σκυροδέματος. Κατά συνέπεια, δε θεωρείται 
ότι κάποια εκ των εταιριών που δραστηριοποιούνται 
στην αγορά παραγωγής και εμπορίας σκυροδέματος 
στους ανωτέρω νομούς, έχει θέση ισχύος στη σχετική 
αγορά από μόνη της και την πραγματική δυνατότητα 
μονομερούς διατάραξης των όρων αυτής, ενόψει και 

18 Βλ. ενδεικτικά απόφαση του ΓενΔΕΕ Τ-203/01, ΜίοήβΙίη II, 
Συλλ. 2003, 11-4071, σκ. 55, Γ. Αυγερινό, Εισαγωγή στο δίκαιο 
ανταγωνισμού της ΕΕ, Νομική Βιβλιοθήκη, 2011, 94. 

19 Βλ. ενδεικτικά ΔΕφΑΘ 2846/1999, σε ενωσιακό επίπεδο 
απόφαση του Δικαστηρίου της Ε.Ε Ο- 62/86, ΑΚζο, Συλλ. 1991, 
3439, και απόφαση του Γ ενικού Δικαστηρίου (Γ ενΔικ, πρώην 
ΠΕΚ) 0-53/92-Ρ, ΗίΙΙί, της 2.3.1994. 

20 Αποφάσεις του Δικαστηρίου της Ε.Ε 85/76 Ηοίίιπαηπ-Εα 
Βοοϋθ, Συλλ. 1979, 461 και 27/76, ϋηίΐθό Βι-αηϋε, Συλλ. 1978, 207. 

του γεγονότος ότι σε αυτήν δραστηριοποιούνται, όπως 
προκύπτει από τα ανωτέρω εκτεθέντα, πολλές ανταγω¬ 
νιστικές επιχειρήσεις, που διαθέτουν διάφορους τύπους 
ομοίων προϊόντων, προσφέροντας εναλλακτικές λύσεις 
στις ενδιαφερόμενες επιχειρήσεις - πελάτες. 

61. Λαμβανομένων υπόψη των ανωτέρω δεν στοιχειο- 
θετείται παράβαση του άρθρου 2 ν. 703/77 από κάποια 
από τις ανωτέρω εταιρίες ατομικά. 

2. Αρθρο 1 παράγραφος 1 του ν. 703/77 

62. Το άρθρο 1 παράγραφος 1 του ν. 703/77 απαγορεύει 
όλες τις συμφωνίες μεταξύ επιχειρήσεων, όλες τις απο¬ 
φάσεις ενώσεων επιχειρήσεων και κάθε εναρμονισμένη 
πρακτική που έχουν ως αντικείμενο ή ως αποτέλεσμα 
την παρεμπόδιση, τον περιορισμό ή τη νόθευση του 
ανταγωνισμού, και ιδίως εκείνες οι οποίες συνίστανται 
στον άμεσο ή έμμεσο καθορισμό των τιμών αγοράς ή 
πωλήσεως ή άλλων όρων συναλλαγής, στον περιορισμό 
ή στον έλεγχο της παραγωγής και των αγορών ή στην 
κατανομή των αγορών ή των πηγών εφοδιασμού. 

63. Επομένως, προϋποθέσεις εφαρμογής της ανωτέρω 
διάταξης είναι: 

α) η ύπαρξη συμφωνίας, εναρμονισμένης πρακτικής 
ή απόφασης μεταξύ επιχειρήσεων ή ένωσης επιχειρή¬ 
σεων και 

β) αντικείμενο ή αποτέλεσμα της ανωτέρω συμφωνίας, 
εναρμονισμένης πρακτικής ή απόφασης να είναι ο περι¬ 
ορισμός, η παρακώλυση ή η νόθευση του ανταγωνισμού. 

64. Κατά συνέπεια, προκειμένου να θεμελιωθεί πα¬ 
ράβαση του άρθρου 1 παράγραφος 1 του ν. 703/77, θα 
πρέπει να εξεταστεί η συνδρομή ή μη των ως άνω 
προϋποθέσεων στην υπό κρίση υπόθεση. 

2.1. Η έννοια της «επιχείρησης» και της «ένωσης επι¬ 
χειρήσεων» κατά το άρθρο 1 ν. 703/77 

2.1.1. Η έννοια της «επιχείρησης» 

65. Για τους σκοπούς του άρθρου 1 ν. 703/77 ως «επι¬ 
χείρηση» νοείται κάθε φυσικό πρόσωπο ή οικονομική 
ενότητα που ασκεί εμπορική ή άλλη οικονομική δρα¬ 
στηριότητα, ανεξάρτητα από το νομικό καθεστώς του 
και από τον τρόπο χρηματοδότησής του 21 . Η έννοια της 
«επιχείρησης» είναι περισσότερο οικονομική παρά νο¬ 
μική, με αποτέλεσμα το αποφασιστικό κριτήριο της έν¬ 
νοιας αυτής στο δίκαιο της προστασίας του ελεύθερου 
ανταγωνισμού να είναι η οικονομική και όχι η νομική 
της αυτοτέλεια 22 . Ως οικονομική δραστηριότητα νοείται 
κάθε δραστηριότητα προσφοράς αγαθών ή υπηρεσιών 
σε δεδομένη αγορά 23 . 

66. Εν προκειμένω, όλες οι υπό έλεγχο εταιρίες του 
κλάδου παραγωγής και εμπορίας ετοίμου σκυροδέμα¬ 
τος διεξάγουν οικονομική δραστηριότητα, όπως προ¬ 
κύπτει και από τα ανωτέρω υπό II αναφερόμενα, και ως 
εκ τούτου λογίζονται ως επιχειρήσεις κατά την έννοια 
των διατάξεων περί ελεύθερου ανταγωνισμού. 

21 Βλ. απόφαση του Δικαστηρίου της Ε.Ε 0-55/96, ϋοό ΟθπΙγθ 
οοορ.αΓί, Συλλ. 1997, 1-7119, σκ.21, απόφαση του Δικαστηρίου 
της Ε.Ε 0-180-184/98, ΡενΙον κλπ, Συλλ. 2000, 1-6451, σκ. 74. 
Βλ. επίσης σχετικά και Κοτσίρη Λ., Δίκαιο του Ανταγωνισμού, 
Αθέμιτου και Ελεύθερου, Εκδ. Σάκκουλα, 4η έκδοση, σελ. 407. 

22 Βλ. ενδεικτικά Σινανιώτη-Μαρούδη Αριστέα, Εμπορικό Δί¬ 
καιο, Τόμος I, Γενικό Μέρος, εκδ. Αντ. Ν. Σάκκουλα, 2000, σελ. 
251, ΕΑ 376Λ//2008, σελ. 20. 

23 Βλ. ενδεικτικά απόφαση του Δικαστηρίου της Ε.Ε 0-118/85, 
Επιτροπή κατά Ιταλίας, Συλλ. 1987, 2599, σκ. 7, απόφαση του Δι¬ 
καστηρίου της Ε.Ε , 0-35/96, Επιτροπή κατά Ιταλίας, Συλλ. 1998, 
3851, σκ. 36, ΕΑ 430/Υ/2009, σελ. 6 και ΕΑ 317/Υ/2006, σελ. 16,17. 


2.1.2. Η έννοια της «ένωσης επιχειρήσεων» 

67. Κατά το δίκαιο προστασίας του ελεύθερου αντα¬ 
γωνισμού για να θεωρηθεί ότι μια επαγγελματική ορ¬ 
γάνωση συνιστά ένωση επιχειρήσεων απαιτείται αυτή 
να ασκεί οικονομική δραστηριότητα ή να ασκεί δρα¬ 
στηριότητες που αφορούν σε άσκηση οικονομικής δρα- 
στηριότητας.Ένας επαγγελματικός φορέας ενεργεί ως 
ένωση επιχειρήσεων για τους σκοπούς του άρθρου 1 ν. 
703/77, όταν θεσπίζει μία ρύθμιση που αφορά στην επι¬ 
χειρηματική (οικονομική) συμπεριφορά των μελών του 24 . 

68. Η «ένωση επιχειρήσεων» προϋποθέτει πλειονότητα 
επιχειρήσεων που συνδέονται μεταξύ τους με οποιαδή¬ 
ποτε μορφή οργανωμένης συνεργασίας. Δεν απαιτείται 
η «ένωση» να φέρει νομική προσωπικότητα 25 . Αρκεί να 
εξυπηρετεί τα εμπορικά ή οικονομικά συμφέροντα των 
μελών της 26 . Σωματεία, ενώσεις, σύνδεσμοι θεωρούνται 
ως «ενώσεις επιχειρήσεων» κατά την έννοια του άρ¬ 
θρου 1 ν. 703/77, ανεξάρτητα από τη νομική τους μορφή 
και τον κερδοσκοπικό ή μη χαρακτήρα τους (ηοη-ρτοίιί 
υηάθΐΊαΗηρε) 27 . 

69. Στην υπό εξέταση υπόθεση, ο Σύνδεσμος Βιομη¬ 
χανιών Ετοίμου Σκυροδέματος και Αδρανών Υλικών 
Δυτικής Κρήτης, αποτελεί «ένωση επιχειρήσεων», κατά 
την έννοια του άρθρου 1 παρ. 1 του ν. 703/77. Ο εν λόγω 
Σύνδεσμος έχει, μεταξύ άλλων, ως σκοπό την ανάπτυξη 
των σχέσεων μεταξύ των μελών του και την προσπάθεια 
επίλυσης των διαφόρων προβλημάτων που αντιμετωπί¬ 
ζουν με παραστάσεις και διαβήματα προς τις αρμόδι¬ 
ες Υπηρεσίες και Αρχές, την ανταλλαγή απόψεων που 
έχουν σχέση με την παραγωγή ετοίμου σκυροδέματος 
και αδρανών υλικών, τη συνεργασία με επιστημονικούς 
και τεχνικούς οργανισμούς ή οργανώσεις, με άλλους 
συλλόγους, άλλες ενώσεις, άλλους συνδέσμους ή συνο¬ 
μοσπονδίες που έχουν σχέση με την παραγωγή ετοίμου 
σκυροδέματος και αδρανών υλικών στην Ελλάδα ή στο 
εξωτερικό κ.ά. 

70. Εν προκειμένω, ο εν λόγω Σύνδεσμος προκύπτει 
ότι ασκούσε δραστηριότητες που αφορούν σε άσκηση 
οικονομικής δραστηριότητας και συγκεκριμένα την τι¬ 
μολογιακή πολιτική των μελών του. 

Γ. ΑΝΤΙ-ΑΝΤΑΓΩΝΙΣΤΙΚΗ ΣΥΜΠΡΑΞΗ ΜΕΤΑΞΥ ΤΩΝ 
ΕΤΑΙΡΙΩΝ ΤΟΥ ΝΟΜΟΥ ΡΕΘΥΜΝΗΣ 

1. Η έννοια της σύμπραξης κατά το άρθρο 1 ν. 703/77 

1.1. Η ύπαρξη «συμφωνίας» υπό την έννοια του άρθρου 
1 ν. 703/77 

71. Γ ια τους σκοπούς του άρθρου 1 παρ. 1 του ν. 703/77 
θεωρείται ότι υφίσταται σύμπραξη όταν οι συμβαλλόμε¬ 
νοι, ρητά ή σιωπηρά, εγκρίνουν από κοινού σχέδιο που 
καθορίζει τις κατευθυντήριες γραμμές της αμοιβαίας 
δράσης τους (ή αποχής από τη δράση) στην αγορά. 
Αρκεί οι επιχειρήσεις να έχουν εκφράσει την κοινή τους 

24 Βλ. απόφαση ΕΑ 292/ΐν/2005 υπό 3.1. 

25 Βλ. ενδεικτικά απόφαση του Δικαστηρίου της Ε.Ε 0-395/96 
Ρ 3Π(1 0-396/96 Ρ, Οοιτιρβμηίθ ΠΊβπΙίηηβ όθίμα ΐΓβηεροΓίε 3Α, 
ΟοιτρβςιηΙθ ηηβπΙΙηΊβ όβίρβ 3Α και ϋβίΓβ-ϋηθδ Α/5 (ΟΕ\Λ/ΑΙ_), 
Συλλ. 2000, I- 01365, σκ. 144. Βλ. και Λ. Κοτσίρη, Ευρωπαϊκό 
Εμπορικό Δίκαιο, 2003, σελ.398-399. 

26 Βλ. απόφαση Επιτροπής, 96/438/ΕΚ ΡΕΝΕΧ ΕΕ 1996 1-181/28, 
παρ. 31. Βλ. επίσης Γ. Αυγερινό, Εισαγωγή στο δίκαιο ανταγω¬ 
νισμού της ΕΕ, Νομική Βιβλιοθήκη, 2011, σελ.67-68. 

27 Βλ. ενδεικτικά αποφάσεις του Δικαστηρίου της Ε.Ε 209- 
215/78 & 218/78, Ηθίπίζ νβη 1_3ηάθ\Λ/γοΙ< 3ΑΒΙ_ κ.ά., Συλλ. 1980, 
3125, σκ. 87-88, 0-96-102,104,105,108 και 110/82, ΙΑΖ, Συλλ. 1983, 
3369, σκ.19-20 και 0-246/86, ΒβΙβεοο, Συλλ. 1989, 2117, σκ.2, 65. 

βούληση να συμπεριφερθούν στην αγορά κατά καθο¬ 
ρισμένο τρόπο 28 . 

72. Ως «συμφωνίες» νοούνται οι συμβάσεις που δε¬ 
σμεύουν τα συμβαλλόμενα μέρη, ανεξάρτητα από τον 
τύπο τον οποίο έχουν περιβληθεί και το βαθμό δε- 
σμευτικότητάς τους, όπως είναι π.χ. οι συμφωνίες κυ¬ 
ρίων 29 και ανεξαρτήτως του εάν είναι υπογεγραμμένες 
ή ανυπόγραφες 30 . Για την έννοια της συμφωνίας είναι 
αδιάφορα ο γραπτός ή προφορικός χαρακτήρας της 
σύμβασης, καθώς και ο δεσμευτικός ή μη χαρακτήρας 
της, δηλαδή δεν απαιτούνται τυπικές διαδικασίες ούτε 
και κυρώσεις ή μέτρα εφαρμογής 31 . Εξάλλου, αδιάφορο 
είναι αν η ένωση επιχειρήσεων ή οι εκπρόσωποί της 
που συμμετέχουν στη συμφωνία ήταν εξουσιοδοτημέ¬ 
νοι ή είχαν την αρμοδιότητα βάσει των καταστατικών 
προβλέψεων της ένωσης να συνάπτουν συμφωνίες με 
αντίστοιχο περιεχόμενο 32 . Η έννοια της συμφωνίας, 
επομένως, στηρίζεται στην ύπαρξη συμπτώσεως των 
βουλήσεων δύο τουλάχιστον μερών, της οποίας η μορφή 
εκδήλωσης δεν είναι σημαντική, εφόσον συνιστά πιστή 
έκφραση των βουλήσεων αυτών 33 . 

73. Για την ύπαρξη «συμφωνίας» σημασία έχει η σύ¬ 
μπτωση βούλησης των συμβαλλομένων φυσικών ή νο¬ 
μικών προσώπων, νομικώς ή οικονομικώς διακεκριμένων 
μεταξύ τους, και αρκεί ότι κάθε μέρος εκούσια αναλαμ¬ 
βάνει να περιορίσει την ελευθερία του προς δράση σε 
σχέση με το άλλο 34 . Περαιτέρω, ο καθορισμός εκ μέρους 
των συμμετεχουσών σε μία συνάντηση επιχειρήσεων 
των «κανόνων παιχνιδιού» για τη συμπεριφορά τους 
στην αγορά συνιστά αναντίρρητα «συμφωνία» κατά 
την έννοια του άρθρου 1 ν. 703/77, ακόμα και αν δεν 
συνάφθηκε «τυπική συμφωνία», αλλά απλά εκφράστηκε 
η επιθυμία ή η ευχή να ακολουθηθεί η συγκεκριμένη 
συμπεριφορά 35 . 

74. Επομένως, για την κατάφαση παράβασης του άρ¬ 
θρου 1 ν. 703/77 αρκεί να αποδειχθεί ότι οι εμπλεκόμενες 
επιχειρήσεις μετείχαν σε συναντήσεις, κατά τις οποίες 
συνάφθηκαν συμφωνίες ή συμφωνήθηκαν εναρμονισμέ- 

28 Βλ. απόφαση του Γ ενικού Δικαστηρίου Τ-13/89, ΡοΙγρίΌργΙθηβ, 
Συλλ. 1992, 11-1021, σκ. 253. 

29 Βλ. απόφαση του Δικαστηρίου της Ε.Ε 0-41/69, 0όβπιίθί3πτΐ3, 
Συλλ. 1970, 661. Βλ. ακόμη Ζιάμου Θ. σε Σκουρή Β., Ερμηνεία 
Συνθηκών για την Ευρωπαϊκή Ένωση και την Ευρωπαϊκή Κοι¬ 
νότητα, Εκδ. Αντ.Ν.Σάκκουλα, 2003, σελ. 692. 

30 Βλ. ΡαυΙΙ βηά ΝίοΚραγ, Τήθ ΕΟ Ι_3\λ/ οί ΟοπηρΘΐίΙίοη (ΕΤΟΣ 
2007), σελ. 195, παρ. 3.49 και τη σχετική νομολογία στην οποία 
παραπέμπει (Απόφαση της Ευρ. Επιτροπής (79/934/ΕΕΟ) της 
5ης Σεπτεμβρίου 1979, Υπόθεση ΐν/29.021 - ΒΡ Κοιτιί - ΟϋδΡ, Ού 
Ε 286 της 14.11.1979, σελ. 0032-0052, σκ. 27 και 45). 

31 Βλ. απόφαση του Δικαστηρίου της Ε.Ε 0-209/78, \/3η 
ί3πόβννγοΙ<, σκ. 85-86, και αποφάσεις του Γ ενικού Δικαστηρίου 
Τ-9/99, σκ. 200-201 και Τ-1/89, Βόοηβ-ΡουΙβηο, σκ. 43 - 44. Βλ. 
επίσης απόφαση της Ευρ. Επιτροπής 2004/104/ΕΚ, ό.π., σκ.172. 
Βλ. και Κοτσίρη, Δίκαιο Ανταγωνισμού, 2003, 395-396. 

32 Βλ. απόφαση του Γενικού Δικαστηρίου Τ-25/95 κλπ, 
ΟίηηθηΙίθΓθε ΟΒΒ κ.άλ., Συλλ. 2000,11-491, σκ. 928. 

33 Βλ. απόφαση του Δικαστηρίου της Ε.Ε 0-41/69, Οϊιβπιίβίβπτιβ, 
Συλλ. 1970, 661, σκ. 112, απόφαση του Γενικού Δικαστηρίου Τ- 
41/96, Β3γ8Γ, Συλλ. 2000, II 3383, σκ. 67-69, απόφαση του Γ ενικού 
Δικαστηρίου Τ-208/01, νοΙΚεννβρθη, Συλλ. 2003, II 5141, σκ. 30-32. 

34 Κοτσίρης, Ευρωπαϊκό Εμπορικό Δίκαιο, 2003, 391-392, ΑΙίεοη 
ύοπβε / Βγθπ 03 Βυίιϊπ, ΕΟ ΟοιτιρβΙϋίοη ίβνν, 2004,130. 

35 Βλ. απόφαση του Δικαστηρίου της Ε.Ε 0-204/00, ΑβΙόοΓρ 
ΡοΠΙαπά κ.αλ., σκ. 228-248, Ε.Α 369Λ//2007, σελ. 47, ΔΕφΑΘ 
906/2010, σκ. 7, ΔΕφΑΘ 1682/2009, σκ. 27, καθώς και Ε.Α 492/ 
ΥΙ/2010, σελ. 29 (παρ. 78). 


νες πρακτικές θίγουσες τον ανταγωνισμό, χωρίς (οι 
εμπλεκόμενες επιχειρήσεις) να αντιταχθούν σαφώς στις 
συμφωνίες αυτές. Το γεγονός και μόνο ότι μία επιχεί¬ 
ρηση ήταν παρούσα στη συνεδρίαση, κατά την οποία 
συνάφθηκε μία συμφωνία, αποτελεί επαρκή απόδειξη 
για να γίνει δεκτό ότι η εν λόγω επιχείρηση μετείχε στη 
σύμπτωση βουλήσεων και στις αποφάσεις της εν λόγω 
συνεδρίασης 36 . Όταν έχει αποδειχθεί η συμμετοχή των 
εμπλεκομένων επιχειρήσεων στις εν λόγω συναντήσεις, 
εναπόκειται στις επιχειρήσεις αυτές να επικαλεστούν 
και να αποδείξουν ότι η συμμετοχή τους στις εν λόγω 
συναντήσεις στερείτο κάθε πνεύματος στρεφόμενου 
κατά του ανταγωνισμού, όπως συμβαίνει για παράδειγ¬ 
μα, όταν είχαν δηλώσει στους ανταγωνιστές τους, ότι 
μετείχαν στις συναντήσεις υπό ένα πρίσμα διαφορετικό. 
Ακόμα και αν υποτεθεί, ότι οι συμμετέχουσες επιχει¬ 
ρήσεις δεν συμμορφώνονται με τα αποτελέσματα των 
συναντήσεων ή ότι η συμπεριφορά των επιχειρήσεων 
στην αγορά δεν ανταποκρίνεται στα συμφωνηθέντα, το 
γεγονός αυτό ουδόλως επηρεάζει την ευθύνη τους για 
παράβαση του άρθρου 1 ν. 703/77 37 . 

75. Με άλλα λόγια, εάν μία επιχείρηση παρίσταται 
σε συσκέψεις με έκδηλο σκοπό αντιβαίνοντα προς τον 
ανταγωνισμό, εάν δεν διαχωρίσει δημοσίως τη θέση 
της από τα συμφωνηθέντα, θα θεωρηθεί συμβαλλόμε¬ 
νο μέρος των συμφωνιών, ακόμη και αν στην πραγμα¬ 
τικότητα δεν συμμορφωθεί με τα αποτελέσματα των 
συσκέψεων 38 . Εξάλλου, για να υπάρχει παράβαση, δεν 
είναι αναγκαίο να έχουν εκ των προτέρων συμφωνήσει 
οι συμμετέχοντες σε ένα ολοκληρωμένο κοινό σχέδιο. 
Η έννοια της συμφωνίας στο άρθρο 1 παρ. 1 ν. 703/77 
μπορεί επίσης να εφαρμόζεται σε ατελείς συνεννοήσεις, 
καθώς και σε επιμέρους και υπό όρους συμφωνίες σε 
διαδικασία διαπραγμάτευσης, οι οποίες οδηγούν στην 
οριστική συμφωνία 39 . Συναφώς, ο όρος «συμφωνία» μπο¬ 
ρεί εύστοχα να εφαρμοστεί όχι μόνο σε ένα γενικό σχέ¬ 
διο ή στους ρητά συμφωνηθέντες όρους, αλλά και στην 
υλοποίηση όσων έχουν συμφωνηθεί βάσει των ίδιων 
μηχανισμών και κατά την επιδίωξη του ίδιου κοινού 
σκοπού. Όπως επεσήμανε το Δικαστήριο της Ε.Ε στην 
υπόθεση 0-49/92Ρ, Επιτροπή κατά Αηηίο ΡαΓίοοίραζίοηι 
3ρΑ, επικυρώνοντας την προηγούμενη απόφαση του 

36 Βλ. αποφάσεις του Δικαστηρίου της Ε.Ε 0-204/00 Ρ κ.λπ., 
σκ. 249 και 291, 323, 330-331, 0-49/92 Ρ, Αηίσ Ρ3Γΐθσίρ3ζίοηί, σκ. 
95-100 και 0-199/92 Ρ, ΗυΙε, σκ. 174, 180-183. Βλ και απόφαση 
Ε.Α 369Λ//2007, σελ. 47επ. 

37 Βλ. απόφαση του Γ ενικού Δικαστηρίου Τ-334/94, Ββπίο 3.Α., 
σκ. 118, η οποία επιβεβαιώθηκε ως προς το συγκεκριμένο σημείο 
από την απόφαση του Δικαστηρίου της Ε.Ε 0-291/98 Ρ, Ββιίίο, 
σκ. 50, όπου συγκεκριμένα αναφέρεται, ότι«... η συμμετοχή επι- 
χειρήσεως σε συσκέψεις στρεφόμενες κατά του ανταγωνισμού 
έχει, εξ αντικειμένου, ως αποτέλεσμα να δημιουργεί σύμπραξη 
ή να την ενισχύει και ότι το γεγονός ότι η επιχείρηση δεν 
θέτει σε εφαρμογή τα αποτελέσματα αυτών των συσκέψεων 
δεν αποκλείει την ευθύνη της εκ της συμμετοχής της στη 
σύμπραξη, εκτός εάν έχει λάβει δημόσια τις αποστάσεις της 
από το περιεχόμενό τους» και Τ-303/02, \Λ/Θ3ΐί3ΐβη Οβεεβη, 
σκ. 97, όπου αναφέρεται χαρακτηριστικά: «...το γεγονός ότι η 
συμπεριφορά στην αγορά των οικείων επιχειρήσεων δεν συ- 
νάδει με τους συμφωνηθέντες «κανόνες παιχνιδιού» ουδόλως 
επηρεάζει την ευθύνη τους λόγω συμμετοχής σε συμφωνία 
κατά του ανταγωνισμού». 

38 Βλ. απόφαση του Γενικού Δικαστηρίου Τ-7/89, ΗθΓουΙβε 
Οόθπηίθ3ΐ3, Συλλ. 1999,11-1711, σκ. 232. 

39 Βλ. Ε.Α 369/Υ/2007, σελ. 47. 

Πρωτοδικείου, παράβαση μπορεί να προκύπτει όχι μόνο 
από μεμονωμένη ενέργεια, αλλά και από σειρά ενερ¬ 
γειών ή ακόμη από διαρκή συμπεριφορά. Η ερμηνεία 
αυτή δεν μπορεί να αμφισβητηθεί για το λόγο ότι ένα 
ή περισσότερα στοιχεία αυτής της σειράς ενεργειών ή 
η διαρκής αυτή συμπεριφορά, θα μπορούσαν να συνι- 
στούν και αφ’ εαυτών παράβαση του άρθρου 101 ΣΛΕΕ 40 . 

76. Κατά συνέπεια, μία επιχείρηση, η οποία εγκρίνει 
σιωπηρά μία παράνομη πρωτοβουλία χωρίς να απο- 
στασιοποιηθεί δημοσίως από το περιεχόμενό της ή να 
την καταγγείλει στις διοικητικές αρχές, έχει ως αποτέ¬ 
λεσμα να ενθαρρύνει τη συνέχιση της παράβασης και 
να δυσχεραίνει την αποκάλυψή της. Η συνέργεια αυτή 
συνιστά παθητικό ρόλο συμμετοχής στην παράβαση 
και είναι ικανή, επομένως, να επισύρει την ευθύνη της 
επιχείρησης στο πλαίσιο ενιαίας συμφωνίας 41 . Εξάλλου, 
δεν απαιτείται αντιανταγωνιστική πρόθεση, αλλά αρκεί 
το αντικειμενικά ενδεχόμενο αντιανταγωνιστικό αποτέ¬ 
λεσμα. Εφόσον το αντιανταγωνιστικό αποτέλεσμα είναι 
αντικειμενικά ενδεχόμενο, η σύμπραξη είναι απαγορευ¬ 
μένη, έστω κι αν οι συμπράττοντες δεν αποσκοπούν στο 
αποτέλεσμα αυτό 42 . 

1.2. Η έννοια της «εναρμονισμένης πρακτικής» υπό την 
έννοια του άρθρου 1 ν. 703/77 

77. Το άρθρο 1 παρ. 1 ν. 703/77 διακρίνει την έννοια της 
«εναρμονισμένης πρακτικής» από την έννοια των «συμ¬ 
φωνιών μεταξύ επιχειρήσεων», προκειμένου να συμπε- 
ριληφθεί στην προβλεπόμενη απαγόρευση μια μορφή 
συντονισμού μεταξύ επιχειρήσεων που, χωρίς να φθάνει 
μέχρι τη σύναψη κατά κυριολεξία σύμβασης, αντικαθι¬ 
στά ηθελημένα τους κινδύνους που ενέχει ο ανταγωνι¬ 
σμός με την έμπρακτη συνεργασία των επιχειρήσεων 
αυτών 43 . Τα κριτήρια συντονισμού και συνεργασίας, που 
προβλέπονται στην ενωσιακή νομολογία, δεν προϋπο¬ 
θέτουν την κατάρτιση ενός πραγματικού σχεδίου, αλλά 
πρέπει να νοούνται υπό το πρίσμα της αντίληψης που 
είναι συνυφασμένη με τις περί ανταγωνισμού διατάξεις 
της συνθήκης, κατά την οποία κάθε επιχειρηματίας πρέ¬ 
πει να καθορίζει κατά τρόπο αυτόνομο την εμπορική 
πολιτική που προτίθεται να ακολουθήσει στην κοινή 
αγορά. Αυτή η απαίτηση αυτονομίας δεν αποκλείει μεν 
το δικαίωμα των επιχειρήσεων να προσαρμόζονται στη 
συμπεριφορά των ανταγωνιστών τους, αποκλείει όμως 
κάθε άμεση ή έμμεση επαφή μεταξύ τους, της οποίας 
το αντικείμενο ή το αποτέλεσμα είναι είτε να επηρεάσει 
τη συμπεριφορά ενός ανταγωνιστή στην αγορά, είτε 
να αποκαλύψει σε έναν ανταγωνιστή τη συμπεριφορά, 
που οι ίδιες έχουν αποφασίσει ή σκοπεύουν να ακο¬ 
λουθήσουν στην αγορά 44 . Κατά συνέπεια, μια συμπε¬ 
ριφορά δύναται να χαρακτηριστεί ως «εναρμονισμένη 
πρακτική», ακόμη και αν τα μέρη δεν δηλώνουν ρητά τη 

40 Βλ. και Ε.Α 492/Ν/Ι/2010, σελ. 30. 

41 Βλ. απόφαση του Δικαστηρίου της Ε.Ε 0-204/00 Ρ, σκ. 80- 
87 και 328, και απόφαση του Γενικού Δικαστηρίου Τ-303/02, 
σκ. 101-103,124. 

42 Βλ. απόφαση του Δικαστηρίου της Ε.Ε 45/85, νβιΤοπό, σκ. 
35-42. 

43 Βλ. ενδεικτικά απόφαση του Δικαστηρίου της Ε.Ε 48/69, 
ΙιτιρβπεΙ ΟΙΐθπιίααΙ Ιηάυείπθε ΙΙά (ΙΟΙ), Συλλ. 1972 -1973, 99, σκ. 64. 

44 Βλ. ενδεικτικά απόφαση του Δικαστηρίου της Ε.Ε, 0-40/73, 
δυίΚθΓ ϋηίβ κατά Επιτροπής, σελ. 507, απόφαση Ευρωπαϊκής 
Επιτροπής της 30/10/2002, Υπόθεση ΟΟΜΡ/35.587 ΡΟ νίάβο 
03 ΙΠΘ 5 , ΟΟΜΡ/35.706 ΡΟ ΝίπΙβηάο Οίείπβυΐίοη και ΟΟΜΡ/36.321 
Οπίθ 03 - ΝίπΙβηάο, ΕΕ Ε 255, 8/10/2003, σελ. 33, σκέψεις 246 επ. 


συγκατάθεσή τους επί κοινού σχεδίου, που καθορίζει τη 
δράση τους στην αγορά, εν γνώσει τους όμως δέχονται 
ή προσχωρούν σε μηχανισμούς συμπαιγνίας που διευ¬ 
κολύνουν το συντονισμό της εμπορικής τους πολιτικής. 

78. Τέλος, επισημαίνεται ότι ο ακριβής χαρακτηρισμός 
μιας οριζόντιας σύμπραξης ως συμφωνίας ή εναρμονι¬ 
σμένης πρακτικής δεν είναι κρίσιμος για τη στοιχειο- 
θέτηση της παράβασης. Ειδικότερα, η Επιτροπή Αντα¬ 
γωνισμού δεν είναι υποχρεωμένη, ιδίως όταν πρόκειται 
για περίπλοκη παράβαση του άρθρου 1 ν. 703/77 (και 
αντίστοιχα του άρθρου 101 ΣΛΕΕ), να θεωρήσει, ότι 
ανταποκρίνεται σε μία εκ των δύο μορφών παράνομης 
συμπεριφοράς, διότι οι έννοιες της «συμφωνίας» και 
της «εναρμονισμένης πρακτικής» είναι ελαστικές και 
ενδέχεται να αλληλοκαλύπτονται. 

79. Πράγματι ενδέχεται να μην είναι καν δυνατός ο 
διαχωρισμός των δύο εννοιών, καθόσον μία παράβα¬ 
ση μπορεί να παρουσιάζει συγχρόνως ή διαδοχικά τα 
χαρακτηριστικά και των δύο μορφών απαγορευμένης 
συμπεριφοράς, ενώ σε μεμονωμένη βάση ορισμένα 
στοιχεία θα μπορούσαν σαφώς να ενταχθούν στη μία 
ή στην άλλη εννοιολογική κατηγορία. Ωστόσο, δεν θα 
ήταν σκόπιμο, μία διαρκής, ενιαία και κοινή πρακτική 
που έχει έναν και τον αυτό στόχο να υποδιαιρεθεί σε 
διακριτές μορφές παράβασης. Κατά συνέπεια, μία σύ¬ 
μπραξη μπορεί να αποτελεί ταυτόχρονα «συμφωνία» και 
«εναρμονισμένη πρακτική» 45 . Δεν είναι επομένως απα¬ 
ραίτητο να χαρακτηριστεί επακριβώς μία παράβαση ως 
προς καθεμία επιχείρηση και σε κάθε δεδομένο χρονικό 
σημείο ως συμφωνία ή εναρμονισμένη πρακτική, εφόσον 
σε κάθε περίπτωση τα άρθρα 1 ν. 703/77 και 101 ΣΛΕΕ 
καλύπτουν αμφότερες τις παραβάσεις. 

1.3. Τα από 30.7.2001 και 22.8.2005 συμφωνητικά με¬ 
ταξύ εταιριών παραγωγής σκυροδέματος του νομού 
Ρεθύμνης. 

80. Εν προκειμένω, τα από 30.7.2001 και 22.8.2005 συμ¬ 
φωνητικά (έγγραφα α και β) μεταξύ εταιριών παρα¬ 
γωγής σκυροδέματος του νομού Ρεθύμνης αποτελούν 
συμφωνία κατά την έννοια του άρθρου 1 παρ. 1 ν. 703/77. 

81. Όπως ανωτέρω αναλυτικά εκτίθεται, στην κατά¬ 
θεση που έδωσε ο [...] 46 στις [...] στη Γ.Δ.Α. αναφέρει 
ότι αναγνωρίζει τα συμφωνητικά και σημειώνει ότι: 
«Στην μικρή κοινωνία του Ρεθύμνου γνωριζόμασταν 
και συναντιόμασταν και συνομιλούσαμε για το πώς θα 
επιβιώσουν οι επιχειρήσεις μας. Το πρώτο σχέδιο της 
συμφωνίας μας το έφερε ο Σύνδεσμος Βιομηχανιών 
Ετοίμου Σκυροδέματος & Αδρανών Υλικών Δυτικής Κρή¬ 
της, ο οποίος, εξ όσων φημολογείτο, το πήρε από τον 
αντίστοιχο σύνδεσμο από τη Λάρισα. Όμως, ο λογιστής 
μας ο [...] μας συμβουλεύει πάντα να μην κάνουμε κάτι 
το οποίο δεν είναι σύννομο. Δεν γνωρίζω τι κάνανε οι 
υπόλοιποι». Στην ερώτηση αν γνωρίζει [...] 47 αναφέρει ότι 
«Τον είχα δει σε μια καφετέρια στο Ρέθυμνο όταν ήρθε 
ως εκπρόσωπος του Συνδέσμου με το συγκεκριμένο έγ¬ 
γραφο... Στη συνάντηση στην καφετέρια παρίσταντο[...]». 
Στην ερώτηση για ποιο λόγο οι εταιρίες (εφόσον τελικά 
αποφάσισαν, όπως αναφέρει, να μην υπογράψουν το 

45 Βλ. απόφαση του Γενικού Δικαστηρίου Τ-7/89, 3Α ΗβΐΌυΙοε, 
σκ. 264, 2004/337/ΕΚ, Απόφαση της Ευρωπαϊκής Επιτροπής για 
το αυτογραφικό χαρτί, σκ. 318-320. 

46 [·.·]. 

47 [...], ορίζεται θεματοφύλακας του προαναφερόμενου από 
30.7.2001 συμφωνητικού. 

συμφωνητικό του 2001) προέβησαν στη σύνταξη δεύ¬ 
τερου παρόμοιου συμφωνητικού το 2005 απάντησε ότι 
«Ηδη είχαν κλείσει οι δύο εταιρίες, [...] (ΡΕΘΥΜΝΙΑΚΗ 
ΚΡΗΤΗΣ Α.Ε) και [...] (ΕΥΡΩΜΠΕΤΟΝ) και άνοιξαν άλλες 
τέσσερεις για αυτό ο Σύνδεσμος επανήλθε με το νέο 
συμφωνητικό (έγγραφο 2) του έτους 2005». Σε άλλο 
σημείο της κατάθεσής του αναφέρει ότι το εν λόγω 
συμφωνητικό δεν εφαρμόστηκε ποτέ. 

82. Στην κατάθεση που έδωσε στη Γ.Δ.Α. ο [...] 48 στις 
[...] αναφέρει ότι: «Κανένα από τα δύο συμφωνητικά δεν 
υπεγράφη ούτε ίσχυσε.Έχω την εντύπωση ότι το συμ¬ 
φωνητικό του 2001 προτάθη από τις εταιρίες σκυρο¬ 
δέματος του νομού Χανίων... Το συμφωνητικό του 2005 
ίσως να το διαπραγματεύθηκαν οι τρεις συμβαλλόμενες 
εταιρίες, αλλά δεν το είχα δει ποτέ παρά μόνο μετά 
τον έλεγχο της ΓΔΑ». Επιπλέον, ενώ στην ερώτηση για 
πόσο χρονικό διάστημα παρατάθηκε η διάρκεια ισχύος 
των δύο προαναφερόμενων συμφωνητικών αναφέρει ότι 
«Κανένα από τα δύο συμφωνητικά δεν υπεγράφη ούτε 
ίσχυσε», στην ερώτηση εάν γνωρίζει αν οι λοιπές εται¬ 
ρίες που αναφέρονται στα συμφωνητικά τα υπέγραψαν, 
απάντησε ότι δεν το γνωρίζει. 

83. [...] 49 καταθέτει ενώπιον της Γ.Δ.Α. στις [...] αναφο¬ 
ρικά με το από [...] συμφωνητικό, όπου εμφανίζεται ως 
εκπρόσωπος της [...], ότι: «Δεν θυμάμαι να έχω υπο¬ 
γράψει το συγκεκριμένο συμφωνητικό. Το συμφωνητικό 
αυτό μπορεί να προέκυψε κατόπιν προτροπής Κυπρίων 
επιχειρηματιών του κλάδου (δεν θυμάμαι επωνυμίες 
εταιριών) προς τον Σύνδεσμο Βιομηχανιών Ετοίμου 
Σκυροδέματος και Αδρανών Υλικών Δυτικής Κρήτης... 
Πιθανόν να το έστειλαν από το Σύνδεσμο Βιομηχανιών 
Ετοίμου Σκυροδέματος και Αδρανών Υλικών Δυτικής 
Κρήτης για να το δούμε και να πούμε τη γνώμη μας». 
Εν συνεχεία αναφέρει ότι «Από ότι θυμάμαι η [...] δεν 
υπέγραψε το συμφωνητικό και δεν γνωρίζω εάν το υπέ¬ 
γραψαν οι άλλες συμβαλλόμενες εταιρίες...». 

84. [,..] 60 καταθέτει ενώπιον της Γ.Δ.Α. στις [...] αναφο¬ 
ρικά με το από [...] συμφωνητικό, όπου εμφανίζεται ως 
εκπρόσωπος της [...], ότι: «Το εν λόγω σχέδιο συμφω¬ 
νητικού δεν υπεγράφη και δεν εφαρμόσθηκε ούτε από 
την εταιρία μας ούτε από τις άλλες εταιρίες κατά το 
διάστημα που εγώ εργαζόμουν στην εταιρία... Δεν ξέρω 
γιατί αναφέρεται το όνομά μου στο εν λόγω σχέδιο 
συμφωνητικού». Σε άλλο σημείο της κατάθεσής του 
αναφέρει ότι «Λόγω του ότι οι εταιρίες σκυροδέματος 
πωλούσαν κάτω του κόστους εκείνη την εποχή, υποθέτω 
ότι οι τιμές που αναγράφονται στο εν λόγω έγγραφο 
ήταν οριακά πάνω από το κόστος». Αναφορικά με το από 
[...] συμφωνητικό αναφέρει ότι: «Δεν γνωρίζω το συγκε¬ 
κριμένο έγγραφο. Θεωρώ ότι είναι κάτι αντίστοιχο και 
αποτέλεσμα της προσπάθειας των εταιριών να σωθούν 
λόγω της ύπαρξης πωλήσεων κάτω του κόστους, όπως 
προανέφερα, αλλά εξαιτίας εμπάθειας και διαφωνιών 
μεταξύ των εταιριών θεωρώ ότι δεν εφαρμόσθηκε το 
έγγραφο 1. Γνωρίζω ότι δεν εφαρμόσθηκε το έγγραφο 
του [...]». 

85. Στην κατάθεση που έδωσε ο [...] ([...]) ενώπιον της 
Γ.Δ.Α. στις [...] αναφέρει σχετικά με το από 30.7.2001 
συμφωνητικό ότι: «Δεν έχει υπογράφει ποτέ τέτοια 
συμφωνία, είχε γίνει απλά κάποια συζήτηση και κά- 

48 [...]■ 

49 [...]■ 

50 [...]■ 


ποιος έθεσε το θέμα αυτό, όμως δε θυμάμαι το όνομά 
του. Εγώ δε συμφωνούσα με την πρόταση που έγινε 
γενικότερα, οπότε και δεν την υπέγραψα... Δεν ξέρω 
αν εκτός από εμένα που δεν υπέγραψα κάτι, κάποια 
άλλη εταιρία διατύπωσε άλλη πρόταση. Αρα δε γνωρίζω 
κάτι για επ’ αορίστου παράταση... Γιατί διαφωνούσα με 
την πρόταση, παρέμεινα πολύ λίγο στη συνάντηση, η 
οποία πραγματοποιήθηκε προκειμένου να συζητηθεί 
το συμφωνητικό του 2001 και αποχώρησα αμέσως. Δεν 
είχα κανέναν λόγο να εμπιστευτώ τη συμφωνία. Ως πε¬ 
ριφερειακό εργοστάσιο που εγώ ήμουνα, εμένα κάποια 
τέτοια συμφωνία δεν με αφορούσε. Θεωρώ ότι κάτι 
τέτοιο ήταν ανεφάρμοστο/Οσο για το συμφωνητικό του 
2005 δεν είχα παραστεί ποτέ σε συνάντηση και δεν το 
γνωρίζω». Σε ερώτηση εάν γνωρίζει τον [...] απάντησε: 
«Δεν θυμάμαι καλά, αλλά ίσως αυτός να ήταν αυτός που 
έφερε το συμφωνητικό του 2001, γιατί κάτι μου λέει το 
όνομά του. Είχαμε συναντηθεί σε κάποια καφετέρια του 
Ρεθύμνου». Αναφορικά με το από 22.8.2005 συμφωνητικό 
αναφέρει «Δεν γνωρίζω τίποτα για το συμφωνητικό του 
2005... Δεν θυμάμαι να έχω καν προσκληθεί σε αυτή 
τη συνάντηση... Από προσωπική εμπειρία, εγώ δεν δε¬ 
σμευόμουνα από κάποια συμφωνία. Χειριζόμουνα τους 
πελάτες, όπως εγώ έκρινα καλύτερα... Δεν γνωρίζω τι 
έπραξαν οι λοιπές εταιρίες το 2005. Κατά την προσω¬ 
πική μου άποψη κάτι τέτοιο δεν μπορεί να εφαρμοστεί 
γιατί οι μεγάλες εταιρίες είχαν δημόσια έργα και εμείς 
έπρεπε να τους ανταγωνιστούμε κερδίζοντας με την 
όποια τιμή προσφέραμε στους πελάτες». 

86. Ο [...] 51 κατέθεσε ενώπιον της Γ.Δ.Α. στις [...] αναφο¬ 
ρικά με το από 22.8.2005 συμφωνητικό, όπου εμφανίζεται 
ως εκπρόσωπος [...], ότι: «Ο [...] μας κάλεσε μία φορά σε 
μία συνάντηση για να συζητήσουμε πώς θα εξυπηρετού¬ 
με ο ένας τον άλλον, δηλ. για να υπάρχει η δυνατότητα, 
κατά την κατασκευή ενός έργου, να μας προμηθεύει με 
σκυρόδεμα κάποιος ανταγωνιστής, εφόσον το εργοστά¬ 
σιό του ήταν πλησίον του τόπου κατασκευής (ή, σε περί¬ 
πτωση διακοπής ρεύματος, να προμηθεύει η μία εταιρία 
που έχει γεννήτρια την άλλη που δεν έχει ή γενικότερα 
σε περίπτωση οποιοσδήποτε βλάβης). Το περιεχόμενο 
του συμφωνητικού του 2005 δεν συζητήθηκε. Δεν νομίζω 
ότι θα μπορούσε να εφαρμοστεί. Πρώτη φορά βλέπω το 
συμφωνητικό. Θεωρώ ότι ήταν ιδέα του [...] να συντάξει 
αυτό το συμφωνητικό και να προσθέσει και την [...], για 
να παρουσιάσει στην εταιρία του ότι ασχολείται με τα 
συμφέροντά της. Δεν γνωρίζω εάν οι άλλες εταιρίες 
το εφάρμοσαν, αλλά νομίζω ότι θα ήταν δύσκολο γιατί 
δεν θα τα έβρισκαν μεταξύ τους. Ο ανταγωνισμός είναι 
μεγάλος... Δεν πιστεύω να επακολούθησαν συναντήσεις, 
αλλά είμαι σίγουρος ότι το συμφωνητικό δεν εφαρμό¬ 
στηκε. Εγώ δεν είχα καμία συνάντηση με κανέναν... Δεν 
γνωρίζω τι έκαναν οι άλλες εταιρίες. Πιστεύω ότι δεν 
εφαρμόστηκε ποτέ» 52 . 

87. Τέλος, ο [...], στην κατάθεση που έδωσε στις [...] 
ενώπιον της Γ.Δ.Α. αναφέρει ότι ενώ επίσημα δεν έχει 

51 [...]■ 

52 Αναφορικά με το από 30.7.2001 συμφωνητικό, ο [...] κατα¬ 
θέτει ότι δεν γνωρίζει τίποτα, καθότι, όπως αναφέρει στην 
κατάθεσή του, η [...]. Το Σύνδεσμο Βιομηχανιών Ετοίμου Σκυ¬ 
ροδέματος & Αδρανών Υλικών Δυτικής Κρήτης αναφέρει στην 
κατάθεσή του ότι δεν τον γνωρίζει. Κατέθεσε, επίσης, ότι δεν 
γνωρίζει τον [...]. Τέλος, σε ερώτηση εάν οι τιμές από το 2002 
μέχρι τον Αύγουστο του 2005 ήταν ίδιες απάντησε ότι «[...]». 

γίνει λύση του Συνδέσμου, ουσιαστικά δεν υφίσταται 
διότι άλλες εταιρίες έχουν κλείσει/πτωχεύσει και άλλες 
υπολειτουργούν. Εν συνεχεία αναφέρει ότι «Δεν προ- 
τάθηκε από το Σύνδεσμο αυτό το συμφωνητικό 53 . Δεν 
γνωρίζω για ποιο λόγο φέρει το όνομα του Συνδέσμου. 
Ίσως αναγράφεται η επωνυμία του Συνδέσμου για να 
προσδώσει κύρος στο συγκεκριμένο συμφωνητικό, το 
οποίο δεν γνωρίζω εάν υπεγράφη ή τέθηκε σε ισχύ. 
Πραγματοποιήθηκε μόνο μία συνάντηση με τα μέλη του 
Συνδέσμου, κατά την ίδρυση του Συνδέσμου, στην οποία 
συζητήθηκαν ο τρόπος εκπροσώπησης των επιχειρημα¬ 
τιών στις δημόσιες αρχές και τον τύπο για την προώ¬ 
θηση των συμφερόντων μας». Επιπλέον αναφέρει ότι«... 
οι τιμές που πωλούσαν οι εταιρίες του Ρεθύμνου ήταν 
υψηλότερες από αυτές του νομού Χανίων και υποθέτω 
ότι ίσως γί αυτό να υπήρχε συμφωνία για τις τιμές στο 
Ρέθυμνο». Για το συμφωνητικό του 2005 αναφέρει ότι 
«Δεν προτάθηκε από το Σύνδεσμο και ουδεμία σχέση 
έχει με αυτόν. Άλλωστε θεματοφύλακας ορίζεται εκπρό¬ 
σωπος των συμβαλλομένων εταιριών». Τέλος, αναφορικά 
με τον [...] που είχε οριστεί θεματοφύλακας του προα- 
ναφερόμενου από 30.7.2001 συμφωνητικού αναφέρει ότι 
«Τον γνωρίζω. Είχε διευθυντική θέση στην εταιρία [...]. Ο 
Σύνδεσμος είχε έδρα [...]και ο οποίος είχε αναλάβει τα 
διοικητικά θέματα του Συνδέσμου. [...] δεν πρέπει να έχει 
ανάμειξη στο συμφωνητικό του 2001 εξ' όσων γνωρίζω. 
Εγώ [...] ουδέποτε είχα ενημερωθεί για το περιεχόμενο 
του συμφωνητικού του 2001. Εάν βρω στοιχεία επικοι¬ 
νωνίας θα σας τα στείλω». 

88. Από τα ανωτέρω προκύπτει ότι οι εμπλεκόμενες 
εταιρίες πραγματοποιούσαν συναντήσεις, προκειμένου 
να αποφασισθεί ο τρόπος προώθησης των συμφερό¬ 
ντων τους, η επιβίωση των επιχειρήσεών τους, ο τρό¬ 
πος εκπροσώπησης των επιχειρηματιών στις δημόσιες 
αρχές κ.λπ. Σε ορισμένη συνάντηση είχε συζητηθεί το 
περιεχόμενο του από 30.7.2001 συμφωνητικού, το οποίο, 
όπως αναφέρουν δύο από τους προαναφερόμενους κα- 
ταθέσαντες 54 , προσκόμισε εκπρόσωπος του Συνδέσμου 
Βιομηχανιών Ετοίμου Σκυροδέματος & Αδρανών Υλικών 
Δυτικής Κρήτης. Ένας από τους καταθέσαντες 55 έχει 
την εντύπωση ότι το συμφωνητικό προτάθηκε από τις 
εταιρίες σκυροδέματος του νομού Χανίων, ενώ άλλος 
αναφέρει ότι ίσως ο [...] 56 να ήταν αυτός που έφερε το 
συμφωνητικό του 2001 67 . [...] αρνείται ότι το εν λόγω 
συμφωνητικό προτάθηκε από το Σύνδεσμο και δηλώνει 
ότι ουδέποτε είχε ενημερωθεί για το περιεχόμενό του. 
Ομοίως, από το από 22.8.2005 συμφωνητικό και από την 
κατάθεση του [...] προκύπτει ότι οι αναφερόμενες σε 
αυτό ως συμβαλλόμενες εταιρίες του Ρεθύμνου είχαν 
συναντηθεί και είχαν συζητήσει για τα ζητήματα που 
περιλαμβάνονται σε αυτό (σύμφωνα με την κατάθεση 
του [...], κατόπιν πρότασης και πάλι του Συνδέσμου). Η 
κατάθεση του Προέδρου [...] ότι πρώτη φορά βλέπει το 

53 Εννοείται το από 30.7.2001 συμφωνητικό, όπου και αναφέ- 
ρεται η επωνυμία του Συνδέσμου. 

54 [...]. Την ίδια εκτίμηση κάνει και ο[...]. 

55 [...]■ 

56 Όπως προαναφέρθηκε, ο [...] κατέθεσε ότι ο [...] ήρθε ως 
εκπρόσωπος του Συνδέσμου Βιομηχανιών Ετοίμου Σκυροδέ¬ 
ματος και Αδρανών Υλικών Δυτικής Κρήτης με το από το 
2001 συμφωνητικό. Ο [...] κατέθεσε ότι ο [...] είχε αναλάβει τα 
διοικητικά θέματα του Συνδέσμου και είχε διευθυντική θέση 
στην εταιρία [...]. 

57 Βλ. κατάθεση[...]. 


από 22.8.2005 συμφωνητικό δεν συνάδει με την εκτίμη¬ 
σή του ότι ήταν ιδέα του [,..] 58 να το συντάξει. Εφόσον 
δεν είχε ξαναδεί το συμφωνητικό, και κατά συνέπεια 
ούτε είχε συζητήσει το περιεχόμενό του με κανέναν, 
δεν θα ήταν σε θέση να κάνει εκτιμήσεις για το ποιος 
το συνέταξε. 

89. Επιπλέον, όπως προκύπτει από τις ληφθείσες κα¬ 
ταθέσεις, στη συνάντηση που έλαβε χώρα το 2001 είχαν 
παρευρεθεί εκπρόσωποι των εταιριών ΜΠΕΤΑΡΜ Α.Ε, 
ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ ΚΡΗΤΗΣ 
Α.Ε. και της ΕΥΡΩΜΠΕΤΟΝ, ενώ το επίμαχο συμφωνητικό 
προσκόμισε ο Σύνδεσμος Βιομηχανιών Ετοίμου Σκυρο¬ 
δέματος και Αδρανών Υλικών Δυτικής Κρήτης 59 . Η ανά¬ 
μειξη του Συνδέσμου στην υπογραφή του από 30.7.2001 
συμφωνητικού προκύπτει, περαιτέρω, τόσο από την ανα¬ 
γραφή της επωνυμίας αυτού στην επικεφαλίδα του εν 
λόγω συμφωνητικού (πριν τις συμβαλλόμενες εταιρίες), 
όσο και από το γεγονός ότι ως θεματοφύλακας της εν 
λόγω συμφωνίας είχε οριστεί ο [...], ο οποίος, σύμφωνα 
με την κατάθεση του [...] 60 , είχε αναλάβει τα διοικητι¬ 
κά θέματα του Συνδέσμου και είχε διευθυντική θέση 
στην εταιρία[...]. Από τα ανωτέρω προκύπτει ότι ο ρόλος 
του Συνδέσμου Βιομηχανιών Ετοίμου Σκυροδέματος 
& Αδρανών Υλικών Δυτικής Κρήτης στην υπογραφή 
του από 30.7.2001 συμφωνητικού ήταν κεντρικός και 
συντονιστικός, αφού σύμφωνα με τις προαναφερόμενες 
καταθέσεις το εν λόγω συμφωνητικό προτάθηκε από 
τον εκπρόσωπο του Συνδέσμου, [...], ο οποίος ορίστη¬ 
κε και θεματοφύλακας της συμφωνίας και στον οποίο 
(σύμφωνα με τους όρους του συμφωνητικού) θα κοινο¬ 
ποιούνταν «στο τέλος κάθε μήνα οι τόνοι αγοράς χύμα 
τσιμέντου από κάθε εταιρεία χωριστά». Σύμφωνα με τα 
ανωτέρω, ο Σύνδεσμος πρότεινε την υπογραφή του από 
30.7.2001 συμφωνητικού στη σχετική συνάντηση που 
πραγματοποιήθηκε και παρακολουθούσε ενεργά την 
εφαρμογή του συλλέγοντας πληροφορίες αναφορικά 
με τους τόνους αγοράς χύμα τσιμέντου από την κάθε 
εταιρία. Είχε συνεπώς κεντρικό και οργανωτικό ρόλο 
στις αντι-ανταγωνιστικές πρακτικές που συμφωνήθηκαν 
με το από 30.7.2001 συμφωνητικό 61 . 

90. Όσον αφορά στη συνάντηση του 2005 και σύμ¬ 
φωνα με τις προαναφερόμενες καταθέσεις, προκύπτει 
ότι είχαν συναντηθεί οι εκπρόσωποι των εταιριών ΜΠΕ¬ 
ΤΑΡΜ Α.Ε., ΜΠΕΤΟΔΟΜΗ Α.Ε. και ΛΑΤΟΜ-ΤΕΧΝΟΜΠΕ¬ 
ΤΟΝ Α.Ε.Β.Ε., ενώ οι [...] και [,..](ΡΕΘΥΜΝΙΑΚΗ ΚΡΗΤΗΣ 
Α.Ε. και ΕΥΡΩΜΠΕΤΟΝ αντίστοιχα) δεσμεύτηκαν ότι 
θα εφαρμόσουν τις όποιες αποφάσεις ληφθούν (όπως 
ρητά αναφέρεται στο συμφωνητικό). Στη δεύτερη σε¬ 
λίδα του από 22.8.2005 συμφωνητικού αναφέρονται ως 
συμβαλλόμενες και οι πέντε εταιρίες. Η ΡΕΘΥΜΝΙΑΚΗ 
ΚΡΗΤΗΣ Α.Ε. είχε κηρυχτεί σε κατάσταση πτώχευσης 
από το έτος 2003 62 , όπως προκύπτει από την υπ’ αρ. 
10/1365/ΠΕ/11/2003 απόφαση του Πολυμελούς Πρωτοδι¬ 
κείου Κρήτης, που προσκόμισε στη Γ.Δ.Α. ο [...] 63 . Οσον 

58 

59 Όσον αφορά στη συμμετοχή του Συνδέσμου Βιομηχανιών 
Ετοίμου Σκυροδέματος και Αδρανών Υλικών Δυτικής Κρήτης, 
βλ. ανωτέρω τις καταθέσεις των]...]. 

“ 11 

61 Βλ. ενδεικτικά Απόφαση Ευρ. Επιτροπής της 11.11.2009, 
ΟΟΜΡ/38589,Ηθ3ΐ 8ΐ3όίΙίζθΓ5, σκ. 109, 376 και 380 επ. 

62 Με την ίδια απόφαση ορίζεται ημέρα παύσης πληρωμών 
η 1η Σεπτεμβρίου 2001. 

63 Βλ. υπ’ αρ. πρωτ. 1872/24.3.2011 έγγραφο. Σύμφωνα με την 

αφορά στην εταιρία ΕΥΡΩΜΠΕΤΟΝ, από τα στοιχεία που 
προσκόμισε ο [...] με τις υπ’ αριθ. πρωτ. 2230/11.4.2011 και 
4392/6.7.2011 επιστολές του, δεν προκύπτει πότε έπαψε 
η λειτουργία της εταιρίας, καθώς ο νόμιμος εκπρό¬ 
σωπός της δεν προσκόμισε το σύνολο των στοιχείων 
που του ζητήθηκαν με την προαναφερόμενη υπ’ αρ. 
πρωτ. 2830/13.5.2011 επιστολή της Γ.Δ.Α., ώστε να γίνουν 
οι σχετικές εκτιμήσεις. Σε κάθε περίπτωση, εκτιμάται 
ότι συμβαλλόμενα μέρη στο από 22.8.2005 συμφωνητι¬ 
κό είναι και οι πέντε εταιρίες, ήτοι οι ΜΠΕΤΑΡΜ Α.Ε., 
ΜΠΕΤΟΔΟΜΗ Α.Ε., ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., 
ΡΕΘΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ, αφού 
όλες εμφανίζονται ως συμβαλλόμενες και εκφράζουν 
τη βούλησή τους να καθορίσουν από κοινού τη συμπε¬ 
ριφορά τους στην αγορά, σύμφωνα με όσα κατωτέρω 
αναλυτικά αναφέρονται. 

91. Τέλος, όσον αφορά στη συμμετοχή του Συνδέσμου 
Βιομηχανιών Ετοίμου Σκυροδέματος και Αδρανών Υλι¬ 
κών Δυτικής Κρήτης στην υπογραφή του από το 2005 
συμφωνητικού, σύμφωνα με την κατάθεση του [...], το εν 
λόγω συμφωνητικό το προσκόμισε ο Σύνδεσμος. Ωστό¬ 
σο, πλην της ανωτέρω κατάθεσης, η ανάμειξη του Συν¬ 
δέσμου στην υπογραφή του από 22.8.2005 συμφωνητι¬ 
κού δεν προκύπτει από κανένα άλλο στοιχείο. Εξάλλου, 
για την τήρηση της συμφωνίας, οι συμβαλλόμενοι είχαν 
συμφωνήσει ότι θα προσκομίσουν προς φύλαξη στον 
[...], και όχι σε κάποιο μέλος του Συνδέσμου, επιταγή της 
εταιρίας τους (αξίας € 5.000 έκαστος), η οποία θα εξέπι¬ 
πτε και θα μοιραζόταν στους υπόλοιπους σε περίπτωση 
που κάποια εταιρία δεν τηρούσε τους συμφωνηθέντες 
όρους. Κατά συνέπεια εκτιμάται ότι τα διαθέσιμα στοι¬ 
χεία δεν επαρκούν για την διαπίστωση της ανάμειξης 
του Συνδέσμου Βιομηχανιών Ετοίμου Σκυροδέματος και 
Αδρανών Υλικών Δυτικής Κρήτης στην υπογραφή του 
από 22.8.2005 συμφωνητικού. 

92. Από τα ανωτέρω αποδεικνύεται ότι τόσο το από 
30.7.2001 συμφωνητικό μεταξύ των εταιριών ΜΠΕΤΑΡΜ 
Α.Ε., ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ 
ΚΡΗΤΗΣ Α.Ε. και ΕΥΡΩΜΠΕΤΟΝ και του Συνδέσμου Βι¬ 
ομηχανιών Ετοίμου Σκυροδέματος και Αδρανών Υλικών 
Δυτικής Κρήτης, ο οποίος, όπως προαναφέρθηκε είχε 
κεντρικό και συντονιστικό ρόλο στην εφαρμογή του 
συμφωνητικού, όσο και το από 22.8.2005 συμφωνητικό 
μεταξύ των εταιριών ΜΠΕΤΑΡΜ Α.Ε., ΜΠΕΤΟΔΟΜΗ Α.Ε., 
ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ ΚΡΗΤΗΣ 
Α.Ε. και ΕΥΡΩΜΠΕΤΟΝ συνιστούν συμφωνία κατά την 
έννοια του άρθρου 1 παρ. 1 ν. 703/77. Τα εν λόγω συμφω¬ 
νητικά εγκρίθηκαν από τις συμμετέχουσες επιχειρήσεις 
στις σχετικές συναντήσεις που έλαβαν χώρα, κατά τις 
οποίες, όπως προκύπτει από τις προαναφερόμενες κα¬ 
ταθέσεις, καμία εταιρία δεν αποστασιοποιήθηκε από το 
περιεχόμενό τους, ούτε προέβη σε καταγγελία ενώπιον 
των διοικητικών αρχών, ενθαρρύνοντας με τον τρόπο 
αυτό τη συνέχιση των παραβάσεων και δυσχεραίνοντας 
την αποκάλυψή τους. Εφόσον, δηλαδή, οι εμπλεκόμενες 

απόλυτα κρατούσα άποψη, το νομικό πρόσωπο της υπό εκ¬ 
καθάριση Α.Ε. θεωρείται ότι υπάρχει και ότι διοικείται από 
τους εκκαθαριστές. Κατά συνέπεια, η θέση της εταιρίας σε 
εκκαθάριση δεν θίγει την ικανότητα αυτής να είναι υποκείμε¬ 
νο δικαιωμάτων και υποχρεώσεων. Μόνον η ολοκλήρωση της 
εκκαθάρισης επάγεται και περάτωση της εταιρίας. Βλ. σχετικά 
και απόφαση αριθμ. 325Λ//2007 της ΕΑ, σελ. 16 και τη σχετική 
βιβλιογραφία στην οποία παραπέμπει. 


εταιρίες, όπως αποδείχτηκε, παρίσταντο σε συναντή¬ 
σεις και δεν διαχώρισαν δημοσίως τη θέση τους από τα 
συμφωνηθέντα στα επίμαχα συμφωνητικά, θεωρούνται 
συμβαλλόμενα μέρη των συμφωνιών, ακόμα και αν στην 
πραγματικότητα δεν τα εφάρμοσαν. Επίσης, όπως ανω¬ 
τέρω υπό νΐ.Γ.3 προαναφέρθηκε, ως «συμφωνίες» κατά 
την έννοια του άρθρου 1 παρ. 1 ν. 703/77 νοούνται οι 
συμβάσεις ανεξάρτητα από τον τύπο τον οποίο έχουν 
περιβληθεί, ακόμα δηλαδή και αν είναι ανυπόγραφες, 
όπως συμβαίνει εν προκειμένω με τα δύο από 30.7.2001 
και 22.8.2005 συμφωνητικά. 

93. Οι προβαλλόμενοι ισχυρισμοί όσων εκλήθησαν να 
καταθέσουν, ότι δηλαδή είτε τα επίμαχα συμφωνητικά 
δεν υπεγράφησαν και δεν εφαρμόστηκαν από καμία 
εταιρία, είτε δεν θυμούνται αν τα έχουν υπογράψει, 
είτε δεν υπέγραψαν οι ίδιοι μη γνωρίζοντας τι έκαναν 
οι λοιπές εταιρίες, είτε δεν γνωρίζουν εάν υπεγράφησαν 
ή αν τέθηκαν σε ισχύ, όπως προκύπτει από τα ανωτέρω 
αναλυτικά εκτεθέντα, δεν μπορούν να γίνουν δεκτοί, 
καθώς τα υπό κρίση συμφωνητικά, με ρητούς κατά πε¬ 
ριεχόμενο όρους, συνιστούν άμεση απόδειξη ύπαρξης 
κοινής βούλησης των μερών να συντονίσουν τη δράση 
τους στην αγορά, όπως προαναφέρθηκε. 

94. Λαμβανομένων υπόψη των ανωτέρω εκτιμάται ότι 
στην παρούσα υπόθεση, οι συμπράττουσες παρενέβη- 
σαν με συντονισμένο τρόπο στην ελεύθερη λειτουργία 
της αγοράς προκειμένου να διαμορφώσουν το επίπεδο 
τιμών, προς ίδιον όφελος. Συγκεκριμένα, στα υπό κρίση 
συμφωνητικά εκφράζεται, με σαφή και άμεσο τρόπο, 
η κοινή βούληση των μερών να συντονίσουν τη δρά¬ 
ση τους στην αγορά, βάσει συγκεκριμένων όρων και 
δράσεων. Η κοινή βούληση των μερών να συντονίσουν 
τη δράση τους στην αγορά συνάγεται ευθέως και από 
το γεγονός ότι τα σχετικά συμφωνητικά προέβλεπαν, 
όπως κατωτέρω αναλυτικά εκτίθεται, συγκεκριμένους 
μηχανισμούς για τη διασφάλιση της εφαρμογή τους, 
συμπεριλαμβανομένων: 

α) της διοργάνωσης σειράς τακτών συναντήσεων με¬ 
ταξύ των εμπλεκόμενων μερών, προκειμένου να εξετά¬ 
ζουν τη διαμορφωθείσα κάθε φορά κατάσταση και να 
συναποφασίζουν για τις όποιες εξελίξεις, 

β) της επιβολής ποινής σε περίπτωση υπέρβασης των 
συμφωνηθέντων ποσοστών αγοράς χύμα τσιμέντου για 
κάθε εταιρία 64 , 

γ) του ορισμού θεματοφύλακα 65 , στον οποίο θα κοι¬ 
νοποιούντο κάθε μήνα τα ποσοστά αγοράς χύμα τσιμέ¬ 
ντου από κάθε εταιρία, ώστε να διασφαλίζεται η τήρηση 
των συμφωνηθέντων, 

δ) της τήρησης φακέλου από κάθε εταιρία με τα ιδι¬ 
ωτικά συμφωνητικά αυτής, με την πρόβλεψη να παρα- 
δίδονται σε κάθε ζήτηση για έλεγχο από τους λοιπούς 
των συμβαλλομένων 66 , ώστε να διασφαλίζεται η τήρηση 
των συμφωνηθέντων, καθώς και 

ε) της προσκόμισης για φύλαξη, από τις συμβαλλό¬ 
μενες εταιρίες, επιταγής σε εκπρόσωπό τους, με τη 
συμφωνία αυτή να εκπέσει και το ποσό της να μοιραστεί 
στους λοιπούς των συμβαλλομένων, σε περίπτωση που 
αποδειχθεί ότι κάποια εταιρία δεν τήρησε τους συμ¬ 
φωνηθέντες όρους 67 . 

64 Σύμφωνα με τα οριζόμενα στο από 30.7.2001 συμφωνητικό. 

65 Σύμφωνα με τα οριζόμενα στο από 30.7.2001 συμφωνητικό. 

66 Σύμφωνα με τα οριζόμενα στο από 22.8.2005 συμφωνητικό. 

67 Σύμφωνα με τα οριζόμενα στο από 22.8.2005 συμφωνητικό. 

95. Λαμβάνοντας υπόψη τα ανωτέρω, εκτιμάται ότι τα 
από 30.7.2001 και 22.8.2005 συμφωνητικά συνιστούν συμ¬ 
φωνία ή τουλάχιστον εναρμονισμένη πρακτική κατά την 
έννοια των διατάξεων περί ελεύθερου ανταγωνισμού. 

96. Αλλωστε, όπως κατωτέρω αναλυτικά εκτίθεται, 
δεν απαιτείται αντιανταγωνιστική πρόθεση, αλλά αρκεί 
το ενδεχόμενο αντιανταγωνιστικό αποτέλεσμα. Ακόμα 
και αν υποτεθεί ότι οι συμμετέχουσες επιχειρήσεις δεν 
συμμορφώθηκαν με τα αποτελέσματα των συναντήσεων 
ή ότι η συμπεριφορά των επιχειρήσεων δεν ανταποκρί- 
νεται στα συμφωνηθέντα, το γεγονός αυτό ουδόλως 
επηρεάζει την ευθύνη τους για παράβαση του άρθρου 
1 ν. 703/77. Ως εκ τούτου πρέπει να απορριφθούν ως 
νόμω και ουσία αβάσιμες οι σχετικές ενστάσεις και οι 
ισχυρισμοί των ελεγχομένων εταιριών, όπως αναλυτι¬ 
κά εκτίθενται στα υπομνήματά τους και αναπτύχθηκαν 
προφορικά κατά την ακροαματική διαδικασία. 

2. Παρεμπόδιση, περιορισμός ή νόθευση του ανταγω¬ 
νισμού - χαρακτήρας της παράβασης 

2.1. Αντικείμενο των δύο συμφωνητικών μεταξύ των 
εταιριών του νομού Ρεθύμνης 

97. Το άρθρο 1 παράγραφος 1 ν. 703/77 μνημονεύει 
ρητά, ως περιοριστικές του ανταγωνισμού, συμφωνί¬ 
ες ή εναρμονισμένες πρακτικές οι οποίες συνίστανται 
στον άμεσο ή έμμεσο καθορισμό των τιμών πώλησης ή 
οποιωνδήποτε άλλων όρων συναλλαγής. Ακριβώς αυτό 
είναι το ουσιώδες χαρακτηριστικό των οριζόντιων ρυθ¬ 
μίσεων που εξετάζονται και στην παρούσα υπόθεση. 

98. Ειδικότερα, όπως προκύπτει από τη ρητή διατύπω¬ 
ση του από 30.7.2001 συμφωνητικού 68 , οι συμπράττουσες 
εταιρίες και ο Σύνδεσμος ως συντονιστής συμφώνησαν 
την ανάληψη συντονισμένων ενεργειών στην αγορά, ως 
πρωταρχικοί και άμεσοι στόχοι των οποίων ορίστηκαν 
σαφώς: α) ο καθορισμός του ποσοστού αγοράς χύμα 
τσιμέντου της κάθε εταιρίας, β) ο καθορισμός ελάχιστης 
τιμής πώλησης ετοίμου σκυροδέματος 69 , γ) η επιβολή 
ποινής σε περίπτωση υπέρβασης των συμφωνηθέντων 
ποσοστών αγοράς χύμα τσιμέντου για κάθε εταιρία 70 
και δ) κάποια ειδικότερα θέματα, όπως πρόβλεψη της 
δυνατότητας διαφοροποίησης των συμφωνηθέντων πο¬ 
σοστών μέχρι (+/-) 2,5% σε ετήσια βάση, προσδιορισμός 
του χρονικού πλαισίου της εκκαθάρισης των λογαρια¬ 
σμών, ο τρόπος υπολογισμού των ποσοστών (βάσει 
των αγορών χύμα τσιμέντου που πραγματοποιούν οι 
εταιρίες), ο τρόπος καταβολής των χρημάτων εντός 10 
ημερών από την ημερομηνία κοινοποίησης της κάθε εκ¬ 
καθάρισης 71 . Επιπλέον, στο εν λόγω συμφωνητικό έχουν 
προβλεφθεί και «ειδικά θέματα πελατείας» αναφορικά 

68 Συγκεκριμένα στο συμφωνητικό φαίνονται ως συμβαλλόμε¬ 
νες οι εταιρίες ΛΑΤΟΜ - ΤΕΧΝΟΜΠΕΤΟΝ ΑΕΒΕ ([...]), ΜΠΕΤΑΡΜ 
Α.Ε ([...]), ΡΕΘΥΜΝΙΑΚΗ ΚΡΗΤΗΣ Α.Ε ([...]) και ΕΥΡΩΜΠΕΤΟΝ ([...]), 
ενώ στην επικεφαλίδα του εν λόγω συμφωνητικού (πριν τις 
συμβαλλόμενες εταιρίες) αναγράφεται η επωνυμία του Συνδέ¬ 
σμου Βιομηχανιών Ετοίμου Σκυροδέματος & Αδρανών Υλικών 
Δυτικής Κρήτης. 

69 Σημειώνεται ότι καθορίζεται ακόμα και η επιβάρυνση 
(500Δρχ/Μ3) για χρήση της «αντλίας γίγαντα». 

70 Η ποινή καθορίζεται σε 8.000δρχ. ανά τόνο αγοράς χύμα 
τσιμέντου. 

71 Τέλος, προβλέπεται ότι «Μέχρι 2,5% η κάθε εταιρία λαμ¬ 
βάνει ολόκληρο το ποσό που της αναλογεί. Εάν υπάρξει με¬ 
γαλύτερο ποσοστό πτώσης τότε λαμβάνει το ποσοστό του 
2,5% κατά την Α' διανομή και το ποσό που της αναλογεί βάσει 
ποσοστού αγοράς κατά την Β' διανομή». 


με: 1. τον καθορισμό του τρόπου πληρωμής από πελάτες 
ιδιώτες, από πελάτες εταιρίες και από εμπειροτέχνες 
εργολάβους 72 ,2. τον καθορισμό χιλιομετρικής επιβάρυν¬ 
σης για παραδόσεις άνω των 15χλμ. από την έδρα των 
εργοταξίων και 3. την από κοινού αντιμετώπιση από τις 
εταιρίες όλων των θεμάτων «πελατείας» και όλων των 
υπόλοιπων «ειδικών» θεμάτων σε τακτές συναντήσεις 
που θα πραγματοποιούνται τουλάχιστον δύο φορές το 
μήνα με ευθύνη του [...]. 

99. Τέλος, προβλέπεται ότι το εν λόγω συμφωνητικό 
θα ισχύει για όλο το νομό Ρεθύμνου από την 1.8.2001 
και ότι ως πρώτη λήξη ορίζεται η 31.12.2001. Επιπλέον, 
συμφωνείται ότι σε περίπτωση που κάποια εταιρία δεν 
εκφράσει εγγράφως κάποια διαφορετική θέση μέχρι τις 
31.12.2001, η εν λόγω συμφωνία παρατείνεται αυτομά¬ 
τως επ’ αόριστον με αναπροσαρμογή των επιμέρους 
δεδομένων κατά τακτά χρονικά διαστήματα ή εκτάκτως 
εάν υπάρχει σπουδαίος λόγος. Ως θεματοφύλακας της 
συμφωνίας, στον οποίο θα κοινοποιούνται στο τέλος 
κάθε μήνα οι τόνοι αγοράς χύμα τσιμέντου από κάθε 
εταιρία χωριστά, ορίζεται με τη συμφωνία ο [...]. Επι¬ 
πλέον, οι εταιρίες συμφωνούν να αποστείλουν πάγιο 
αίτημα προς τις τσιμεντοβιομηχανίες ΑΓΕΤ ΗΡΑΚΛΗΣ 
και ΤΙΤΑΝ για χορήγηση «βεβαίωσης μηνιαίων αγορών» 
που θα χρησιμοποιηθούν κατά την τελική εκκαθάριση 
που θα πραγματοποιείται πάντα στο τέλος εκάστου 
έτους. Τέλος, οι εταιρίες δεσμεύονται να επιδείξουν 
αλληλοκατανόηση, αλληλοσεβασμό και εμπιστοσύνη 
προκειμένου να εφαρμοσθεί η εν λόγω συμφωνία και 
δεσμεύονται να εφαρμόσουν τις αποφάσεις που θα 
λαμβάνονται από κοινού. 

100. Επιπλέον, όσον αφορά στο από 22.8.2005 συμφω¬ 
νητικό εταιριών του νομού Ρεθύμνης 73 , οι συμπράττου¬ 
σες εταιρίες συμφώνησαν την ανάληψη συντονισμένων 
ενεργειών στην αγορά, ως πρωταρχικοί και άμεσοι στό¬ 
χοι των οποίων ορίστηκαν σαφώς: 1) Η αναπροσαρμογή 
των τιμών του ισχύοντος από το 2002 τιμοκαταλόγου, 
2) Η αύξηση των ισχυόντων μέχρι την ημερομηνία υπο¬ 
γραφής του συμφωνητικού τιμών όλων των κατηγορι¬ 
ών του σκυροδέματος κατά 3€/πι3, 3) Η αύξηση των 
τιμών άντλησης κατά 1€/πι3, 4) Ο καθορισμός τιμής 
άντλησης τσιμεντοκονίας 15€/πι3 και ελάχιστη χρέωση 
150€, 5) Ο καθορισμός ελάχιστης τιμής του σκυροδέ¬ 
ματος 020/25 μαζί με άντληση 64€/πι3 συν Φ.Π.Α 74 , 6) 

72 Συγκεκριμένα, συμφωνείται ως προς τους ιδιώτες (συμπερι- 
λαμβάνονται οι ατομικές επιχειρήσεις ή εταιρίες που δεν έχουν 
σχέση με τις κατασκευές ή τα ξενοδοχεία), η καθιέρωση ως 
αποκλειστικού τρόπου πληρωμής της προείσπραξης της αξίας 
των προϊόντων και υπηρεσιών που διαθέτουν οι εταιρίες (ως 
προείσπραξη θεωρείται η καταβολή τουλάχιστον του 50% της 
συνολικής αξίας - και ΦΠΑ - της απόδειξης λιανικής πώλησης 
και το υπόλοιπο προεισπράττεται σε επιταγές - το πολύ τριών 
μηνών - ή άλλες αξίες. Σε επιταγές πέραν των τριών μηνών 
συμφωνείται να υπάρχει ανάλογη επιβάρυνση τόκων). Ως προς 
τους πελάτες - εταιρίες (κατασκευαστικές - τεχνικές ή ξενο¬ 
δοχειακές εταιρίες) συμφωνείται η κάθε εταιρία παραγωγής 
ετοίμου σκυροδέματος να εφαρμόζει τη δική της πολιτική. 
Τέλος, ως προς τους εμπειροτέχνες εργολάβους, συμφωνείται 
να προπληρώνουν τις ποσότητες που θα παραγγείλουν, έστω 
και με μεταχρονολογημένες επιταγές. 

73 Συγκεκριμένα, ως συμβαλλόμενες εταιρίες εμφανίζονται οι 
ΜΠΕΤΑΡΜ Α.Ε ([...]), ΜΠΕΤΟΔΟΜΗ ([...]), ΛΑΤΟΜ - ΤΕΧΝΟΜΠΕΤΟΝ 
([...]), ΕΥΡΩΜΠΕΤΟΝ ([...]) και ΡΕΘΥΜΝΙΑΚΗ ΚΡΗΤΗΣ Α.Ε ([...]). 

74 Συμφωνείται επίσης ότι η τιμή αυτή είναι για ιδιώτες που 
πληρώνουν τοις μετρητοίς. Ακολουθεί ανάλυση για το πώς 

Ο καθορισμός του τρόπου πληρωμής των ιδιωτών 76 , 7) 
Ο καθορισμός του τρόπου πληρωμής των εργολάβων 
κατασκευαστών 76 , 8) Ο καθορισμός χιλιομετρικών επι¬ 
βαρύνσεων 77 , 9) Ο καθορισμός ποσοστού έκπτωσης 3% 
επί του τιμοκαταλόγου που θα δίδεται στους Δήμους 
(συν τις χιλιομετρικές επιβαρύνσεις ανάλογα τον τρόπο 
παράδοσης), 10) Απόφαση για τήρηση (από την 1.9.2005), 
από κάθε εταιρία, φακέλου με τα ιδιωτικά συμφωνητικά 
των πελατών, στα οποία θα αναγράφονται με σαφήνεια 
οι όροι της πώλησης και συμφωνία οι φάκελοι αυτοί 
να παραδίδονται σε κάθε ζήτηση για έλεγχο από τους 
υπόλοιπους των συμβαλλομένων και 11) Απόφαση να 
προσκομισθεί από τους συμβαλλόμενους προς φύλαξη, 
για την τήρηση της συμφωνίας, εντός 5 ημερών από 
την υπογραφή του συμφωνητικού, στον εκπρόσωπο των 
εταιριών [...], 6μηνη επιταγή της εταιρίας τους αξίας 
5.000€ για κάθε εταιρία, η οποία θα εκπέσει και θα 
μοιραστεί στους υπόλοιπους των συμβαλλομένων σε 
περίπτωση που αποδειχθεί ότι κάποια εταιρία δεν τή¬ 
ρησε τους συμφωνηθέντες όρους. 

101. Τέλος, οι συμβαλλόμενοι δεσμεύονται ότι θα τηρή¬ 
σουν όλα όσα υποσχέθηκαν «με θρησκευτική ευλάβεια» 
στα πλαίσια του «θεμιτού» ανταγωνισμού. Σε αντίθετη 
περίπτωση, εάν έστω και ένας από τους συμβαλλόμε¬ 
νους δεν τηρήσει τα υποσχόμενα, συμφωνείται η παύση 
ισχύος του εν λόγω συμφωνητικού, καθώς και ότι ουδείς 
εκ των συμβαλλομένων θα δεσμεύεται για τις παραπέρα 
ενέργειές του και της εταιρίας που εκπροσωπεί. Ως 
ημερομηνία ισχύος όλων των παραπάνω και του νέου 
πλέον τιμοκαταλόγου είχε οριστεί η 1.9.2005. Οι συμβαλ¬ 
λόμενοι αποφάσισαν ότι θα συναντώνται τουλάχιστον 
μία φορά στις αρχές κάθε εξαμήνου για να εξετάζουν 
από κοινού τη διαμορφωθείσα κάθε φορά κατάσταση 
και να συναποφασίζουν για τις όποιες εξελίξεις και 
αναπροσαρμογές τιμών. 

2.2. Άμεσος ή έμμεσος καθορισμός τιμών, περιορισμός 
παραγωγής σκυροδέματος και ανταλλαγή πληροφοριών 

102. Οι διάφορες συμφωνίες και πρακτικές των εμπλε- 
κομένων εταιριών που αναλύονται στη συνέχεια, παρότι 
λαμβάνουν διαφορετικές μορφές (άμεσος ή έμμεσος 

προκύπτει η προαναφερόμενη τιμή, ενώ διευκρινίζεται ότι η 
οποιαδήποτε έκπτωση γίνεται πάντοτε μόνο επί της τιμής του 
σκυροδέματος και όχι και επί της άντλησης. 

75 Συγκεκριμένα συμφωνείται ότι με την υπογραφή των συμ¬ 
φωνητικών θα προκαταβάλλεται το 1/3 της αξίας του σκυ¬ 
ροδέματος με μετρητά ή 2μηνη επιταγή και το υπόλοιπο σε 
λογαριασμό κλεισίματος μηνός με εξόφληση μέχρι 4 μήνες με 
οποιοδήποτε τρόπο (μετρητά ή επιταγή). Ο τρόπος πληρωμής 
που προαναφέρθηκε θεωρείται τοις μετρητοίς και, πέραν αυ¬ 
τού του τρόπου εξόφλησης, ο πελάτης θα επιβαρύνεται με 1 €/ 
πη3 ανά μήνα οφειλής συν Φ.Π.Α. Τονίζεται, τέλος, ότι «τα άνευ» 
σε καμία περίπτωση δεν πρέπει να υπερβαίνουν το 20% του 
συνόλου της αξίας. 

76 Συγκεκριμένα, καθορίζεται έκπτωση μέχρι 11,5% επί των 
τιμών του ισχύοντος τιμοκαταλόγου, ενώ ορίζεται ότι ο τρόπος 
πληρωμής θα είναι η αξία του σκυροδέματος σε 3 ισόποσες 
επιταγές των 4, 5 και 6 μηνών αντίστοιχα. Επιπλέον των πα¬ 
ραπάνω με το κλείσιμο κάθε μηνός συμφωνείται να καταβάλ¬ 
λεται επιταγή 40 ημερών για τον Φ.Π.Α των τιμολογίων που 
έχουν εκδοθεί. Σε κάθε περίπτωση η τιμή του 020/25 θα είναι 
56+7=63€/ηη3 συν Φ.Π.Α και τελική τιμή 74,97€/ιη3. 

77 Για παράδοση σκυροδέματος πέραν των 20 χιλιομέτρων 
από τους σταθμούς παραγωγής συμφωνείται ότι οι αναφερό- 
μενες επί του τιμοκαταλόγου τιμές σκυροδέματος θα επιβα¬ 
ρύνονται κατά 0,3€/ ιτι3 για κάθε επιπλέον χιλιόμετρο. 


καθορισμός τιμών, περιορισμός παραγωγής σκυροδέμα¬ 
τος και ανταλλαγή πληροφοριών) και υλοποιούνται για 
μικρότερα ή μεγαλύτερα χρονικά διαστήματα έκαστη, 
εντούτοις υιοθετήθηκαν για πρώτη φορά στο πλαίσιο 
μιας και της αυτής συμφωνίας και συνιστούν έκφαν¬ 
ση του αυτού σκοπού. Στο πλαίσιο αυτό ωστόσο κάθε 
επιμέρους συμφωνία και πρακτική των εμπλεκομένων 
εταιριών συνιστά τόσο αυτοτελή παράβαση του δικαίου 
του ανταγωνισμού, όσο και τμήμα μιας ενιαίας παρά¬ 
βασης των εν λόγω διατάξεων 78 . 

2.2.1. Καθορισμός τιμών πώλησης 

103. Κατά πάγια νομολογία, ο άμεσος ή έμμεσος κα¬ 
θορισμός τιμών (άρθ. 1 παρ. 1 περ. α' ν. 703/77) συνιστά 
πρόδηλο περιορισμό του ανταγωνισμού (και την κυριό- 
τερη περίπτωση εξ αντικειμένου νοθεύσεως του αντα¬ 
γωνισμού) 79 . Σε περίπτωση συμβατικών όρων ή εναρμο¬ 
νισμένων πρακτικών που ενέχουν απευθείας καθορισμό 
τιμών, ο περιορισμός του ανταγωνισμού είναι εμφανής. 
Επειδή δε ο καθορισμός τιμών αποτελεί τόσο σημα¬ 
ντικό περιορισμό του ανταγωνισμού, στην Ανακοίνωση 
της Ευρωπαϊκής Επιτροπής σχετικά με τις συμφωνίες 
ήσσονος σημασίας (άο πιίηίπιίε) ορίζεται, βάσει πάγιας 
νομολογίας και πρακτικής, ότι τέτοιου είδους συμφωνί¬ 
ες μεταξύ ανταγωνιστών συνιστούν πάντοτε παράβαση, 
ανεξαρτήτως του μεριδίου αυτών στη σχετική αγορά. 

104. Αντικείμενο του εν λόγω περιορισμού μπορεί να 
είναι ο καθορισμός συγκεκριμένων τιμών, κλίμακας τι¬ 
μών, τιμών-στόχων, τιμών πλαισίων, εκπτώσεων ή και 
δεσμεύσεων ως προς τις τιμές μεταπώλησης. Επομένως, 
ο όρος «τιμές» λαμβάνεται υπό ευρεία έννοια, περι¬ 
κλείοντας και τις εκπτώσεις, περιθώρια κέρδους, όρους 
πίστωσης, ακόμα και συστάσεις περί τιμών. Για τη διαπί¬ 
στωση, επομένως, άμεσου ή έμμεσου καθορισμού τιμών 
δεν απαιτείται - κατά την έννοια των ενωσιακών και 
εθνικών διατάξεων περί ανταγωνισμού - ούτε η ταύτιση 
τιμών, ούτε και η τυχόν ομοιόμορφη αύξηση ή αναπρο¬ 
σαρμογή τους. Ο άμεσος ή έμμεσος καθορισμός μιας 
τιμής, ακόμη και τιμής η οποία συνιστά απλώς και μόνο 
επιδιωκόμενο στόχο, επηρεάζει αρνητικά τον ανταγωνι¬ 
σμό διότι παρέχει σε όλους τους συμβαλλόμενους μιας 
σύμπραξης τη δυνατότητα να προβλέψουν με εύλογη 
βεβαιότητα την πολιτική τιμών που θα ακολουθήσουν οι 
ανταγωνιστές τους 80 . Εκδηλώνοντας την κοινή πρόθεση 
να εφαρμόσουν ένα δεδομένο επίπεδο τιμών για τα 
προϊόντα τους, οι συμμετέχουσες επιχειρήσεις παύουν 
να καθορίζουν αυτοτελώς την πολιτική που θα ακο¬ 
λουθήσουν στην αγορά, αντιστρατευόμενοι έτσι την 
αντίληψη που εμπεριέχεται στις εθνικές και ενωσιακές 
διατάξεις περί ανταγωνισμού 81 . 

105. Συναφώς, η απαίτηση αυτονομίας δράσης στην 
αγορά (που περικλείεται στις εθνικές και ενωσιακές 
διατάξεις περί ανταγωνισμού) δεν αποκλείει μεν το δι¬ 
καίωμα των εταιριών να προσαρμόζονται επιτηδείως 
στη διαπιστούμενη ή αναμενόμενη συμπεριφορά των 

78 Βλ. απόφαση Ευρωπαϊκής Επιτροπής, ΙπΙθΙ ΕΕ 2009 Ο 227/13 
(περίληψη), παρ. 40 επ. 

79 Βλ. ενδεικτικά Αποφάσεις του Γενικού Δικαστηρίου 
Τ-374/94, Τ-375/94, Τ-384/94 και Τ-388/94, ΕυΓορβαη ΝίςΙιΙ 
δθΓνίοοβ κ.λπ, σκ. 136. 

80 Βλ. ενδεικτικά Απόφαση του Δικαστηρίου της Ε.Ε 8/72, 
νθΓθθηίςίηρ ναη 0θΐτΐΘηίΙΐ3ηάθΐ3Γβη, σκ. 21. 

81 Βλ. ενδεικτικά Απόφαση του Γενικού Δικαστηρίου Τ-311/94, 
ΒΡΒ άβ ΕβηάΓβοΙιΙ, σκ. 192. 

ανταγωνιστών τους, πλην όμως αντιτίθεται αυστηρώς 
σε κάθε άμεση ή έμμεση επαφή μεταξύ των εταιριών αυ¬ 
τών δυνάμενη, είτε να επηρεάσει τη συμπεριφορά ενός 
υφιστάμενου ή δυνητικού ανταγωνιστή στην αγορά, είτε 
να αποκαλύψει σε έναν ανταγωνιστή την τιμολογιακή 
πολιτική που η εταιρία έχει αποφασίσει ή σκέπτεται 
να ακολουθήσει στην αγορά 82 . Περαιτέρω, οι επιχει¬ 
ρήσεις που συμμετέχουν σε συναντήσεις, στις οποίες 
ανταλλάσσονται πληροφορίες μεταξύ ανταγωνιστών 
που αφορούν, μεταξύ άλλων, την τιμολογιακή πολιτική 
που αυτοί σκοπεύουν να υιοθετήσουν στην αγορά, όχι 
μόνο σκοπεύουν στην εξάλειψη της προηγούμενης αβε¬ 
βαιότητας ως προς την μελλοντική συμπεριφορά των 
ανταγωνιστών, αλλά και δεν μπορούν παρά να λάβουν, 
άμεσα ή έμμεσα, υπόψη τις πληροφορίες που ανταλ¬ 
λάσσονται κατά τη διάρκεια των συναντήσεων αυτών 
κατά τον καθορισμό της μελλοντικής εμπορικής τους 
πολιτικής. Το συμπέρασμα αυτό εφαρμόζεται ακόμα και 
στις περιπτώσεις που η συμμετοχή μίας ή περισσότερων 
επιχειρήσεων σε συναντήσεις με αντι-ανταγωνιστικό 
σκοπό περιορίζεται στην απλή λήψη πληροφοριών που 
σχετίζονται με τη μελλοντική συμπεριφορά των αντα¬ 
γωνιστών τους 83 . Τέλος, η συνεχής συμμετοχή των επι¬ 
χειρήσεων αυτών σε τέτοιες συναντήσεις αρκεί για να 
δημιουργήσει ένα κλίμα αμοιβαίας σιγουριάς ως προς 
τη μελλοντική τιμολογιακή τους πολιτική 84 . 

2.2.2. Περιορισμός ή έλεγχος παραγωγής προϊόντων 

106. Όσον αφορά στην εφαρμογή του άρθ. 1 παρ. 1 περ. 
β' του ν. 703/77, σημειώνεται ότι ο άμεσος ή έμμεσος 
περιορισμός και έλεγχος της παραγωγής προϊόντων συ- 
νιστά επίσης πρόδηλο περιορισμό του ανταγωνισμού 85 . 
Περαιτέρω, στην κοινή τυπολογία των οριζόντιων συ¬ 
μπράξεων που ενέχουν σοβαρούς περιορισμούς για τον 
ανταγωνισμό, παρόμοιες συμφωνίες ελέγχου της πα¬ 
ραγωγής ενός προϊόντος συνδυάζονται πολύ συχνά με 
προσπάθειες διατήρησης ή αύξησης της τιμής πώλησης 
του εν λόγω προϊόντος 86 . 

2.2.3. Υπαγωγή στην υπό κρίση υπόθεση (το από 
30.7.2001 συμφωνητικό) 

107. Τα ως άνω τυγχάνουν ευθείας εφαρμογής και 
στην κρινόμενη υπόθεση. Συγκεκριμένα, όσον αφορά 
στο από 30.7.2001 συμφωνητικό, οι όροι αυτού περί α) 
καθορισμού του ποσοστού αγοράς χύμα τσιμέντου της 

82 Βλ. ενδεικτικά Αποφάσεις του Δικαστηρίου της Ε.Ε 0-48/69, 
ΙΟΙ, σκ. 64, 0-40/73, δυίΚθΓ ΙΙηίβ, σκ. 173-174, καθώς και Αποφά¬ 
σεις του Γενικού Δικαστηρίου Τ-202/98, Τεΐβ & ΙγΙβ, σκ. 56, και 
Τ-54/03, ΕείαΓςβ, σκ. 461. 

83 Βλ. ενδεικτικά Αποφάσεις του Γενικού Δικαστηρίου 
Τ-202/98, ΤαΙθ & ΕγΙθ, σκ. 58, Τ-7/89 ΗβΓουΙβε, Τ-1/89, ΒΟοηβ 
ΡουΙβηο, καιΤ-25/95 κλπ., ΟίπιοπΙβΓίοε ΟΒΒ κλπ. 

84 Βλ. Απόφαση του Γενικού Δικαστηρίου Τ-202/98, ΤβΙβ & 
ίγΐθ, σκ. 60. 

85 Βλ. ενδεικτικά Απόφαση 41/69 ΑΟΡ ΟηΘίΓΠθίεπηα κατά Επι¬ 
τροπής, Συλλογή 1970, σ. 669 και Απόφαση 246/86 ΒβΙβεοο κατά 
Επιτροπής, Συλλογή 1989, σ. 2181. 

86 Βλ. σχετικά Απόφαση του Γενικού Δικαστηρίου Τ-236/01 
ΤοΙοί ΟαΓόοη κατά Επιτροπής, Συλλογή 2004, σ. 11-1181. Βλ. 
επίσης Αποφάσεις της Ευρωπαϊκή Επιτροπής στις Υποθέσεις 
0Γ3ρήίΙθ ΕΙθοϊΐΌάβε ΕΕ 2002 Ε100/1, 31 θθΙ Βββιτίδ ΕΕ 1994 116/1 
και ΟβΓίοΙοοβΓά ΕΕ 1994 Ε243/1. Στην προκειμένη περίπτωση, 
το ίδιο το μνημόνιο συνεργασίας μεταξύ των εμπλεκομένων 
εταιριών αναφέρεται ρητά και στους δύο περιοριστικούς όρους 
(δηλ. περιορισμός/έλεγχος της διάθεσης των προϊόντων και 
καθορισμός της τιμής τους) ως μέσο για την επίτευξη του 
σκοπού της συμφωνίας. 


κάθε εταιρίας, β) καθορισμού ελάχιστης τιμής πώλησης 
ετοίμου σκυροδέματος, γ) επιβολής ποινής σε περίπτω¬ 
ση υπέρβασης των συμφωνηθέντων ποσοστών αγοράς 
χύμα τσιμέντου για κάθε εταιρία και δ) των ειδικότερων 
θεμάτων, όπως ανωτέρω αναλυτικά εκτίθενται, περιο¬ 
ρίζουν ευθέως τη δυνατότητα των εταιριών να ορίζουν 
ανεξάρτητα, στο πλαίσιο δηλ. μιας αυτόνομης εμπορι¬ 
κής και χρηματοπιστωτικής πολιτικής, τόσο την τιμή 
πώλησης του σχετικού προϊόντος, όσο και τον καθο¬ 
ρισμό του ποσοστού αγοράς χύμα τσιμέντου της κάθε 
εταιρίας. Άλλωστε, η σαφής και ρητή διατύπωση των 
σχετικών συμβατικών όρων παραπέμπουν ευθέως στον 
καθορισμό τιμών πώλησης ετοίμου σκυροδέματος και 
στον περιορισμό της παραγωγής 87 , με την έννοια των 
κείμενων διατάξεων. Όπως προαναφέρθηκε, η ισχύς 
της εν λόγω συμφωνίας άρχεται την 1.8.2001, ενώ ως 
«πρώτη λήξη» ορίζεται η 31.12.2001. Σύμφωνα με τον 
προβλεπόμενο στο εν λόγω συμφωνητικό όρο «Σε πε¬ 
ρίπτωση που κάποια εταιρία δεν εκφράσει ΈΓΓΡΑΦΌΣ 
κάποια διαφορετική θέση μέχρι τις 31.12.2001, η παρούσα 
συμφωνία παρατείνεται αυτομάτως επ’ αόριστον με 
αναπροσαρμογή των επιμέρους δεδομένων κατά τακτά 
χρονικά διαστήματα ή εκτάκτως εάν υπάρχει σπουδαίος 
λόγος». Εν προκειμένω, καμία εκ των συμβαλλομένων 
εταιριών δεν προσκόμισε κάποιο έγγραφο από το οποίο 
να προκύπτει ότι οι συμβαλλόμενες εξέφρασαν κάποια 
διαφορετική θέση. Επιπλέον, οι όροι 1 και 2 του από 
22.8.2005 συμφωνητικού αναφέρονται ρητά σε «Ανα¬ 
προσαρμογή των τιμών του ισχύοντος από το 2002 
τιμοκαταλόγου» και «Αύξηση των ισχυόντων μέχρι και 
σήμερα τιμών όλων των κατηγοριών του σκυροδέματος 
κατά 3€/πι3». Λαμβανομένων υπόψη όλων των ανωτέρω, 
εκτιμάται ότι οι εμπλεκόμενες εταιρίες καθόριζαν από 
κοινού τις τιμές όλων των κατηγοριών του σκυροδέμα¬ 
τος, καθώς και ότι η διάρκεια του από 30.7.2001 συμφω¬ 
νητικού εκτείνεται μέχρι την υπογραφή του δεύτερου 
από 22.8.2005 συμφωνητικού εταιριών νομού Ρεθύμνης, 
οπότε και συμφωνήθηκε αναπροσαρμογή των τιμών του 
ισχύοντος από το 2002 τιμοκαταλόγου. 

108. Όπως προαναφέρθηκε, σύμφωνα με τις κατα¬ 
θέσεις εκπροσώπων των εμπλεκομένων εταιριών του 
νομού Ρεθύμνης, το από 30.7.2001 συμφωνητικό προτά- 
θηκε από εκπρόσωπο του Συνδέσμου Βιομηχανιών Ετοί¬ 
μου Σκυροδέματος & Αδρανών Υλικών Δυτικής Κρήτης, 
συμμετείχαν δε οι εταιρίες ΛΑΤΟΜ - ΤΕΧΝΟΜΠΕΤΟΝ 

87 Ο προσδιορισμός των ποσοστών αγοράς χύμα τσιμέντου 
της κάθε εταιρίας και η σχετική ανταλλαγή ακριβών πληροφο¬ 
ριών μεταξύ των συμπραττουσών εταιριών (σε μηνιαία βάση), 
αποτελούν σοβαρό περιορισμό του ανταγωνισμού που εμπίπτει 
ευθέως στην απαγορευτική διάταξη του άρθ. 1 παρ. 1 του ν. 
703/77 (Βλ. σχετικά και Απόφαση της Επιτροπής (79/90/ΕΟΚ) 
της 12ης Δεκεμβρίου 1978, Υπόθεση ΐν/29.535 - ννϊιίΐθ Ιθ3ά, ΕΕ 
Ε 21 της 30.1.1979, σελ. 0016-0024, σκ. 25 και 27). Περαιτέρω, 
ο προσδιορισμός των ποσοστών αγοράς χύμα τσιμέντου της 
κάθε εταιρίας και, κατά συνέπεια, ο περιορισμός του προϊόντος 
ετοίμου σκυροδέματος εκτιμάται ότι ήταν άμεσα συνδεδεμένος 
με την επιδίωξη αύξησης της τιμής του. Αυτό προκύπτει και 
από τους λοιπούς όρους του από 30.7.2011 συμφωνητικού που, 
όπως προαναφέρθηκε, αφορά κατά κύριο λόγο στον καθορισμό 
τιμών πώλησης. Συνεπώς, ο προσδιορισμός των ποσοστών 
αγοράς χύμα τσιμέντου της κάθε εταιρίας δεν μπορεί παρά 
να αξιολογηθεί στα πλαίσια του συνολικού σχεδιασμού των 
συμπραττουσών εταιριών για τον συντονισμό της εμπορικής 
τους στρατηγικής προκειμένου να επιτευχθεί ο καθορισμός 
των τιμών πώλησης του σχετικού προϊόντος. 

Α.Ε.Β.Ε. ([...]), ΜΠΕΤΑΡΜ Α.Ε. ([...]), ΡΕΘΥΜΝΙΑΚΗ ΚΡΗΤΗΣ 
Α.Ε. ([...]) και η ΕΥΡΩΜΠΕΤΟΝ ([...]) σε συνάντηση, προκει- 
μένου να συζητηθεί το περιεχόμενο του από 30.7.2001 
συμφωνητικού. 

2.2.4. Υπαγωγή στην υπό κρίση υπόθεση (το από 
22.8.2005 συμφωνητικό) 

109. Ομοίως, το από 22.8.2005 συμφωνητικό περιλαμ¬ 
βάνει όρους περί α) Αναπροσαρμογής των τιμών του 
ισχύοντος από το 2002 τιμοκαταλόγου, β) Αύξησης 
των ισχυόντων μέχρι την ημερομηνία υπογραφής του 
συμφωνητικού τιμών όλων των κατηγοριών του σκυρο¬ 
δέματος κατά 3€/πι3, γ) Καθορισμού ελάχιστης τιμής 
του σκυροδέματος 020/25, δ) Καθορισμού ποσοστού 
έκπτωσης, καθώς και των ειδικότερων θεμάτων. Η από¬ 
φαση των συμπραττουσών εταιριών για τήρηση (από 
την 1.9.2005), από κάθε εταιρία, φακέλου με τα ιδιωτικά 
συμφωνητικά των πελατών, στα οποία θα αναγράφο¬ 
νται με σαφήνεια οι όροι της πώλησης και η συμφω¬ 
νία οι φάκελοι αυτοί να παραδίδονται σε κάθε ζήτηση 
για έλεγχο από τους υπόλοιπους των συμβαλλομένων, 
στοχεύει σαφώς στη διασφάλιση της αποτελεσματικής 
εφαρμογής των συμφωνηθέντων. 

110. Όπως προαναφέρθηκε, ως ημερομηνία ισχύος 
όλων των παραπάνω και του νέου πλέον τιμοκαταλό¬ 
γου είχε οριστεί η 1.9.2005. Οι συμβαλλόμενοι αποφά¬ 
σισαν ότι θα συναντώνται τουλάχιστον μία φορά στις 
αρχές κάθε εξαμήνου για να εξετάζουν από κοινού τη 
διαμορφωθείσα κάθε φορά κατάσταση και να συναπο¬ 
φασίζουν για τις όποιες εξελίξεις και αναπροσαρμογές 
τιμών. Κατά συνέπεια το από 22.8.2005 συμφωνητικό 
εκτιμάται ότι ίσχυσε τουλάχιστον μέχρι 1.3.2006, μετά 
δηλαδή την παρέλευση του πρώτου εξαμήνου από την 
ημέρα έναρξης της ισχύος του ανωτέρω συμφωνητικού. 

111. Όπως προαναφέρθηκε, όσον αφορά στο από 
22.8.2005 συμφωνητικό και σύμφωνα με τις προανα- 
φερόμενες καταθέσεις 88 , προκύπτει ότι υπήρξαν δια¬ 
πραγματεύσεις μεταξύ των εκπροσώπων των εταιριών 
ΜΠΕΤΑΡΜ Α.Ε., ΜΠΕΤΟΔΟΜΗ και ΛΑΤΟΜ-ΤΕΧΝΟΜΠΕ- 
ΤΟΝ Α.Ε.Β.Ε., ενώ οι [...] (ΡΕΘΥΜΝΙΑΚΗ ΚΡΗΤΗΣ Α.Ε. και 
ΕΥΡΩΜΠΕΤΟΝ αντίστοιχα) δεσμεύτηκαν ότι θα εφαρμό¬ 
σουν τις όποιες αποφάσεις ληφθούν (όπως ρητά αναφέ- 
ρεται στο συμφωνητικό). Τέλος, όπως προαναφέρθηκε, 
εκτιμάται ότι δεν υπάρχουν επαρκείς αποδείξεις που 
να στοιχειοθετούν την ανάμειξη του Συνδέσμου Βιο¬ 
μηχανιών Ετοίμου Σκυροδέματος και Αδρανών Υλικών 
Δυτικής Κρήτης στην εν λόγω συνάντηση. 

112. Συμπερασματικά, εκτιμάται ότι ο εξ αντικειμένου 
περιορισμός του ανταγωνισμού μέσω του καθορισμού 
τιμών πώλησης ετοίμου σκυροδέματος και λοιπών όρων 
τιμολόγησης και πίστωσης προκύπτει ευθέως στην κρι- 
νόμενη υπόθεση από την ύπαρξη των συγκεκριμένων 
αυτών όρων στα υπό κρίση συμφωνητικά και είναι, ως 
εκ τούτου, εμφανής. 

113. Όπως ανωτέρω αναφέρεται, η Γ.Δ.Α. προχώρησε 
ενδεικτικά σε σύγκριση των τιμών πώλησης σκυροδέ¬ 
ματος (κατηγορίας 020/25) των δύο μεγαλύτερων από 
άποψη όγκου πωλήσεων εταιριών ΜΠΕΤΑΡΜ Α.Ε. και 
ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε. για την περίοδο μετά 
τη λήξη του από 22.8.2005 συμφωνητικού, ήτοι από την 
1.3.2006 και έκτοτε (δηλ. από την πάροδο εξαμήνου 
από την από την 1.9.2005, ημερομηνία έναρξης ισχύος 
του από 22.8.2005 συμφωνητικού). Από τις εκτιμήσεις 


που αναφέρονται ανωτέρω δεν αποδεικνύεται ότι οι 
εν λόγω εταιρίες εφάρμοσαν αδιάσπαστα τις συμφω- 
νηθείσες στο από 22.8.2005 συμφωνητικό τιμές μετά 
τη λήξη αυτού, ήτοι μετά την 1.3.2006, παρά μόνο σε 
ποσοστό 30,9% των τιμολογίων της η ΜΠΕΤΑΡΜ Α.Ε. 
και σε ποσοστό 36,2% η ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε. 
Κατά συνέπεια, δεν υφίστανται επαρκή στοιχεία για τη 
διαπίστωση παράβασης του άρθρου 1 παρ. 1 περ. α' ν. 
70377 από τις συμμετέχουσες εταιρίες μετά την πάροδο 
του πρώτου εξαμήνου από την 1.9.2005, ήτοι από την 
1.3.2006 και έκτοτε. 

2.2.5. Ανταλλαγή πληροφοριών 

114. Επιπλέον, η ανταλλαγή πληροφοριών μεταξύ των 
εμπλεκομένων εταιριών αποτελεί σοβαρό περιορισμό 
του ανταγωνισμού που εμπίπτει αυτοτελώς στην απα¬ 
γορευτική διάταξη του άρθρου 1 παρ. 1 του ν. 703/77 89 . 

115. Συγκεκριμένα, όπως προαναφέρθηκε, στα «Ειδικά 
θέματα συμφωνίας» του από 30.7.2001 συμφωνητικού 
ορίζεται ότι «Η εκκαθάριση των λογαριασμών θα γίνε¬ 
ται κάθε τρίμηνο...», ενώ κατωτέρω ορίζεται ότι «Στον 
θεματοφύλακα της συμφωνίας θα κοινοποιούνται στο 
τέλος κάθε μήνα οι τόνοι αγοράς χύμα τσιμέντου από 
κάθε εταιρεία χωριστά» και ότι «Οι εταιρίες θα απο- 
στείλουν πάγιο αίτημα προς τις τσιμεντοβιομηχανίες 
ΑΓΕΤ ΗΡΑΚΛΗΣ και ΤΙΤΑΝ ΑΕ για χορήγηση «βεβαίωσης 
μηνιαίων αγορών» που θα χρησιμοποιηθούν κατά την 
τελική εκκαθάριση που θα πραγματοποιείται πάντα στο 
τέλος εκάστου έτους». Περαιτέρω, στο από 22.8.2005 
συμφωνητικό ορίζεται ότι «Αποφασίστηκε από όλους 
τους συμβαλλόμενους ότι από την 01/09/05, θα τηρείται 
από κάθε εταιρεία φάκελος με τα ιδιωτικά συμφωνητικά 
των πελατών στα οποία θα αναγράφονται με σαφήνεια 
οι όροι της πώλησης. Ο φάκελος αυτός θα παραδίδεται 
σε κάθε ζήτηση για έλεγχο από τους υπόλοιπους των 
συμβαλλομένων». 

116. Σημειώνεται, σχετικώς, ότι σύμφωνα με τις κα¬ 
ταθέσεις [...] 90 και [...] (όπως αναλυτικά αναφέρεται και 
κατωτέρω) δεν αμφισβητήθηκε, τουναντίον επιβεβαιώ¬ 
θηκε, ότι τα μέρη αντάλλαζαν μεταξύ τους πληροφορίες. 

117. Σχετικώς, όπως ανωτέρω αναλυτικά εκτίθεται, 
όταν ζητήθηκαν εξηγήσεις από τους κληθέντες για το 
εάν οι συμμετέχουσες εταιρίες αντάλλασσαν πληρο¬ 
φορίες αναφορικά με τους τόνους αγοράς χύμα τσιμέ¬ 
ντου που προμηθεύονταν από τις εταιρίες «ΑΓΕΤ» και 
«ΤΙΤΑΝ» 91 , ο [...] 92 ανέφερε, στην κατάθεση που έδωσε 
στις [...] στη Γ.Δ.Α., ότι δεν τον ενδιέφερε εάν οι αντα- 
γωνίστριες εταιρίες γνώριζαν για τις ποσότητες αγοράς 
χύμα τσιμέντου που πραγματοποιούσε η εταιρία του και 
ότι υπολόγιζε πως θα το μάθαιναν με κάποιο τρόπο. 
Αναφέρει, επίσης, ότι οι εταιρίες γνωρίζοντας τις ποσό¬ 
τητες υπολόγιζαν το κοστολόγιο κάθε εταιρίας και έτσι 
καταλάβαιναν την πορεία, το μέγεθος, την ευρωστία, 
το μερίδιο αγοράς και την παραγωγή της καθεμίας. 

118. Στην κατάθεση που έδωσε στη Γ.Δ.Α. ο [...]“ στις 
[...] αναφέρει για το ίδιο ζήτημα ότι με τα παραπάνω 
στοιχεία προσπαθούν οι εταιρίες να εκτιμήσουν το πο¬ 
σοστό των εταιριών σκυροδέματος στην αγορά. 

89 Βλ. π.χ. Απόφαση της Ευρωπαϊκής Επιτροπής (ΐν/29.535) 
ννΗϊίθ Ιθ3ό, ΕΕ Ε 21 της 30.1.1979, σκ. 25 και 27. 

90 ;... ] . 

91 Όπως προβλέπεται στο από 30.7.2001 συμφωνητικό. 

92 [-.] 

93 [...]· 


Βλ. ανωτέρω καταθέσεις [...]. 

119. Το αυτό αναφέρει και ο [...] 94 στην κατάθεσή του 
ενώπιον της Γ.Δ.Α. στις [...], ο οποίος επισημαίνει ότι 
τα στοιχεία τα μάθαινε η [...] από τις άλλες εταιρίες 
σκυροδέματος 95 . 

120. [...] 96 κατέθεσε ενώπιον της Γ.Δ.Α. στις [...] αναφορι¬ 
κά με το θέμα ότι δεν αντήλλασσαν τα εν λόγω στοιχεία 
οι εταιρίες, παρά προσπαθούσαν να τα συλλέξουν με 
κάθε τρόπο προκειμένου να εκτιμήσουν το μερίδιο αγο¬ 
ράς τους. Αναφέρει ότι τα στοιχεία αυτά είναι οι κατά 
προσέγγιση καταναλώσεις των εταιριών παραγωγής 
και εμπορίας σκυροδέματος και αφορούν πράγματι ετή¬ 
σιες ποσότητες (τόνους) τσιμέντου που αγοράστηκαν 
από τις εταιρίες ΤΙΤΑΝ Α.Ε. και ΑΓΕΤ ΗΡΑΚΛΗΣ και ότι 
προσπαθούσε να εκμαιεύσει αυτήν την πληροφόρηση 
από συζητήσεις που είχε με τους πωλητές ή τους επι¬ 
θεωρητές, χωρίς να είναι σίγουρος ότι τα στοιχεία που 
θα του έδιναν ήταν ακριβή και αληθή. 

121. [...] 97 αναφέρει για το ζήτημα και τον Πίνακα συνο¬ 
λικών ετήσιων αγορών τσιμέντου οκτώ εταιριών σκυρο¬ 
δέματος του νομού Ρεθύμνου (...) για τα έτη 2006, 2007 
και 2008 ότι ήταν ενημερωτικός για να μαθαίνουν οι 
εταιρίες τις ποσότητες τσιμέντου που προμηθεύονταν 
οι ανταγωνιστές τους. Αναφέρει, επίσης, πως βλέπο¬ 
ντας τις οικοδομές γνώριζαν ποια εταιρία είχε αναλάβει 
ποια οικοδομή και περίπου υπολόγιζαν τις ποσότητες. 
Κατέθεσε ότι τα στοιχεία του Πίνακα τους τα παρείχε 
η ΑΓΕΤ ΗΡΑΚΛΗΣ και ότι τα στοιχεία της ΤΙΤΑΝ Α.Ε. 
τα πήρε η [...] μέσω του [...] της ανταγωνίστριας [...] (ο 
οποίος προμηθευόταν τσιμέντο [...] από τον [...]). 

122. Τέλος, ο [...] 98 στην κατάθεση που έδωσε στις 
23.3.2011 ενώπιον της Γ.Δ.Α. και σε ερώτηση εάν το έγ¬ 
γραφο του παραπάνω Πίνακα αφορά σε ετήσιες πο¬ 
σότητες (τόνους) τσιμέντου που αγοράστηκαν από τις 
ΤΙΤΑΝ Α.Ε. και ΑΓΕΤ ΗΡΑΚΛΗΣ απάντησε πως εκτιμά 
πως είναι τόνοι τσιμέντου. Συγκεκριμένα κατέθεσε ότι 
τα στοιχεία αυτά δεν τα ανταλλάσσουν οι εταιρίες 
μεταξύ τους και ότι ο ίδιος συγκεκριμένα μπορεί και 
εκτιμά τη θέση της εταιρίας του στην αγορά από τις 
μπετονιέρες που κινούνται στο δρόμο. 

123. Από τα ανωτέρω, και συγκεκριμένα από τους προ- 
αναφερόμενους όρους του από 30.7.2001 συμφωνητικού 
και από το έγγραφο του παραπάνω Πίνακα, καθώς και 
από τις προαναφερόμενες καταθέσεις, ιδίως δε [...] και 
[...], προκύπτει ότι οι συμβαλλόμενες στο από 30.7.2001 
συμφωνητικό εταιρίες, ήτοι οι εταιρίες ΛΑΤΟΜ ΤΕΧΝΟ¬ 
ΜΠΕΤΟΝ ΑΕ.Β.Ε., ΜΠΕΤΑΡΜ Α.Ε., ΡΕΘΥΜΝΙΑΚΗ ΚΡΗΤΗΣ 
Α.Ε. και ΕΥΡΩΜΠΕΤΟΝ - με το Σύνδεσμο Βιομηχανιών 
Ετοίμου Σκυροδέματος & Αδρανών Υλικών Δυτικής Κρή¬ 
της να έχει συντονιστικό ρόλο - αντήλλασσαν μεταξύ 
τους πληροφορίες αναφορικά με τις αγορές τσιμέντου 
που πραγματοποιούσε η καθεμία από αυτές, με στόχο 
το συντονισμό της εμπορικής τους πολιτικής εν γένει, 
αλλά και τη διασφάλιση της αποτελεσματικής εφαρ¬ 
μογής των συμφωνηθέντων, σύμφωνα με τους όρους 
του από 30.7.2001 συμφωνητικού. Σε κάθε περίπτωση, η 
εν λόγω ανταλλαγή πληροφοριών αφορούσε στοιχεία 
σχετικά με τις αγορασθείσες ποσότητες σε μηνιαία 

94 [..·]. " 

95 Επισημαίνει επίσης ότι η συλλογή αυτών των στοιχείων 
γινόταν από το 1977. 

96 [...]■ 

97 [...]· 

98 [...]■ 


βάση, πληροφορίες που συνιστούν καθαυτές εμπορικό 
απόρρητο και δεν πρέπει να κοινολογούνται μεταξύ 
ανταγωνιστών 99 . Το συγκεκριμένο σύστημα ανταλλαγής 
πληροφοριών, το οποίο αφορούσε επικαιροποιημένα και 
εξατομικευμένα στοιχεία αγορών που προορίζονταν 
για χρήση των ανταγωνιστών, αρκεί - και αυτοτελώς 
κρινόμενο - να περιορίσει τον ανταγωνισμό, καθώς δεν 
θα μπορούσε παρά να επηρεάσει την εμπορική πολιτική 
των συμμετεχόντων 100 . 

124. Επιπλέον, όπως προκύπτει από τους προαναφε- 
ρόμενους όρους του από 22.8.2005 συμφωνητικού, οι 
συμβαλλόμενες σε αυτό εταιρίες, ήτοι οι εταιρίες ΜΠΕ¬ 
ΤΑΡΜ Α.Ε., ΜΠΕΤΟΔΟΜΗ Α.Ε., ΛΑΤΟΜ-ΤΕΧΝΟΜΠΕΤΟΝ 
Α.Ε.Β.Ε., ΡΕΘΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ 
αντάλλασαν μεταξύ τους πληροφορίες αναφορικά με 
τους όρους πώλησης του σκυροδέματος, στο πλαίσιο 
του συνολικού σχεδιασμού των συμπραττουσών εταιρι¬ 
ών για τον συντονισμό της εμπορικής τους στρατηγικής 
προκειμένου να επιτευχθεί ο καθορισμός των τιμών 
πώλησης του σκυροδέματος. 

125. Η συνεχής ανταλλαγή πληροφοριών μεταξύ των 
εταιριών ΜΠΕΤΑΡΜ Α.Ε., ΜΠΕΤΟΔΟΜΗ Α.Ε., ΛΑΤΟΜ-ΤΕ¬ 
ΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ ΚΡΗΤΗΣ Α.Ε. και ΕΥ- 
ΡΩΜΠΕΤΟΝ σύμφωνα με το από 22.8.2005 συμφωνητικό 
αναφορικά με τους όρους πώλησης του σκυροδέματος, 
καθώς και η ανταλλαγή πληροφοριών μεταξύ των εται¬ 
ριών ΛΑΤΟΜ ΤΕΧΝΟΜΠΕΤΟΝ Α.Ε.Β.Ε., ΜΠΕΤΑΡΜ Α.Ε., 
ΡΕΘΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ σύμφωνα 
με το από 30.7.2001 συμφωνητικό σχετικά με τις αγορές 
τσιμέντου που πραγματοποιούσαν από τις προμηθεύ- 
τριες εταιρίες ΑΓΕΤ ΗΡΑΚΛΗΣ και ΤΙΤΑΝ Α.Ε. κατ’ αρχήν 
υπό την αιγίδα του Συνδέσμου και στο πλαίσιο των ως 
άνω συμφωνητικών και στη συνέχεια αυτοτελώς μετα¬ 
ξύ τους - που σύμφωνα με τα στοιχεία του φακέλου 
αρχίζει τουλάχιστον με την έναρξη ισχύος του από 
30.7.2001 συμφωνητικού και φαίνεται να συνεχίζεται 
τουλάχιστον μέχρι το 2008 - συνιστούν και αυτοτελώς 
σοβαρό περιορισμό του ανταγωνισμού, που εμπίπτει 
στις απαγορευτικές διατάξεις του άρθρου 1 παρ. 1 του 
ν. 703/77. 

2.3. Αποτελέσματα της συμφωνίας 

126. Κατά τα ανωτέρω εκτεθέντα, τα υπό κρίση συμ¬ 
φωνητικά συνιστούν συμφωνία/ συντονισμένη δράση 
μεταξύ ανταγωνιστών, που μάλιστα πλαισιώνεται από 
σύστημα κυρώσεων σε περίπτωση μη τήρησης των 
συμφωνηθέντων 101 , η οποία έχει ως αντικείμενο τον πε¬ 
ριορισμό και τη νόθευση του ανταγωνισμού, υπό την 
έννοια ότι προσδιορίζει την τιμή πώλησης προϊόντος, 
τον περιορισμό ή έλεγχο της παραγωγής του σχετικού 
προϊόντος, καθώς και την ανταλλαγή πληροφοριών με¬ 
ταξύ ανταγωνιστών, με στόχο τον άμεσο συντονισμό 
της εμπορικής στρατηγικής των συμβαλλομένων. 

127. Στις περιπτώσεις που το αντικείμενο της συμφω¬ 
νίας είναι ο περιορισμός του ανταγωνισμού, η συμφωνία 

" βλ. ενδεικτικά Απόφαση του Γενικού Δικαστηρίου Τ-148/89, 
ΤΓθίίΙυηίοη 3Α, σκ-. 72, Απόφαση της Ευρ. Επιτροπής ΐν/29.535, 
ννΤιϊΐθ Εθαό, σκ. 25-27, καθώς και Αποφάσεις της Ευρ. Επι¬ 
τροπής ΐν/31.370 και 31.446, υκ ΑςπουΙΙυΐΉΐ ΤγθοΙογ Βθςίδΐιτιΐίοη 
Εχοήβηςο, σκ. 49. 

100 Βλ. Απόφαση του Γενικού Δικαστηρίου Τ-141/94, Τδγδδθη 
31361 ΑΘ, σκ. 379-412, καθώς και σχετική Απόφαση του Δικα¬ 
στηρίου της Ε.Ε Θ-194/99Ρ, Τήγεδθη 81351 ΑΘ. 

101 Βλ. όρο Γ του από 30.7.2001 συμφωνητικού και όρο 12 του 
από 22.8.2005 συμφωνητικού. 

εμπίπτει στις απαγορευτικές διατάξεις του άρθρου 1 
παρ. 1 του ν. 703/77 άνευ ετέρου. Η εκτίμηση των συ¬ 
γκεκριμένων αποτελεσμάτων μιας συμφωνίας παρέλκει, 
όταν προκύπτει ότι αυτή έχει ως αντικείμενο την πα- 
ρεμπόδιση, τον περιορισμό ή τη νόθευση του ανταγω¬ 
νισμού. Συμφωνίες που έχουν ως αντικείμενό τους τον 
περιορισμό του ανταγωνισμού θεωρούνται εκείνες οι 
οποίες είναι από τη φύση τους ικανές να περιορίσουν 
τον ανταγωνισμό. Παρεμπόδιση, περιορισμός ή νόθευ¬ 
ση του ανταγωνισμού υπάρχει όταν η συμπεριφορά 
του επιχειρηματία στην αγορά δεν προσδιορίζεται από 
τους φυσικούς κανόνες της αγοράς, αλλά από τεχνη¬ 
τούς κανόνες που επιβάλλουν οι διάφορες συμφωνίες 
- στην προκειμένη περίπτωση μέσω του περιορισμού 
και ελέγχου της παραγωγής του σχετικού προϊόντος και 
του προσδιορισμού της τιμής πώλησής του. Οι εν λόγω 
πρακτικές, συμπεριλαμβανομένης της ανταλλαγής εμπι- 
στευτικών πληροφοριών, πρέπει τουλάχιστον να έχουν 
νοθεύσει, αν όχι εξαλείψει, την ελεύθερη διαμόρφωση 
των τάσεων της αγοράς όσον αφορά στον καθορισμό 
των όρων του ανταγωνισμού. Πρόκειται για περιορι¬ 
σμούς οι οποίοι, ενόψει των στόχων που επιδιώκουν 
οι εθνικοί και ενωσιακοί κανόνες ανταγωνισμού, είναι 
τόσο πιθανό να επηρεάσουν δυσμενώς τον ανταγωνι¬ 
σμό, ώστε δεν είναι ανάγκη, στο πλαίσιο της εφαρμογής 
του άρθρου 1 παράγραφος 1 του ν. 703/77, να αποδει- 
χθούν οι συγκεκριμένες επιπτώσεις τους στην αγορά. 

128. Ειδικότερα, στις οριζόντιες συμφωνίες που έχουν 
ως αντικείμενο τον περιορισμό του ανταγωνισμού συ- 
μπεριλαμβάνονται σαφώς και οι σχετικές με τον καθο¬ 
ρισμό των τιμών 102 . Προκειμένου, δηλαδή, μία συμφωνία 
καθορισμού τιμών αγοράς να κριθεί ως αντιανταγωνι- 
στική και ως εκ τούτου απαγορευμένη, δεν απαιτείται να 
επιφέρει το επιδιωκόμενο αποτέλεσμα, ήτοι τον περιο¬ 
ρισμό του ανταγωνισμού στη σχετική αγορά (δεν απαι¬ 
τείται δηλ. να εφαρμόστηκε στην πράξη), αλλά αρκεί ότι 
αντικείμενο της εν λόγω συμφωνίας ήταν ο περιορισμός 
ή η νόθευση του ανταγωνισμού 103 . Δεν είναι απαραίτητο, 
επομένως, προκειμένου να θεμελιωθεί παράβαση του 
άρθρου 1 παρ. 1 ν. 703/77, να εξεταστεί εάν επήλθε το 
περιοριστικό του ανταγωνισμού αποτέλεσμα 104 . 

129. Επιπλέον, επισημαίνεται ότι - κατά τη σχετική αξι¬ 
ολόγηση του αντικειμένου της σύμπραξης - δεν εξετά¬ 
ζεται η υποκειμενική πρόθεση των μερών, αλλά μόνο το 
περιεχόμενο και ο αντικειμενικός σκοπός της συμφωνίας 
υπό το φως των αμοιβαίων οικονομικών σχέσεων εντός 
των οποίων πρέπει να εφαρμοστεί η σχετική συμφωνία. 
Με άλλα λόγια, δεν απαιτείται αντιανταγωνιστική πρό¬ 
θεση, αλλά εφόσον το αντιανταγωνιστικό αποτέλεσμα 
είναι αντικειμενικά ενδεχόμενο, η σχετική πρακτική είναι 
απαγορευμένη, έστω και αν οι συμπράττοντες δεν απο¬ 
σκοπούν στο αποτέλεσμα αυτό 106 . Περαιτέρω, όπως έχει 

102 Βλ. Ανακοίνωση της Επιτροπής - Κατευθυντήριες γραμμές 
για την εφαρμογή του άρθρου 81 παράγραφος 3 της συνθή¬ 
κης, Επίσημη Εφημερίδα αριθ. Ο 101 της 27/04/2004 σ. 97-118, 
παράγραφοι 21 και 23. 

103 Βλ. ενδεικτικά απόφαση του Γενικού Δικαστηρίου Τ-25/95 
κ.λπ., ΟίιτίΘηΐθΠΘε, σκ. 16, 25 [περίληψη], απόφαση του Δικαστηρί¬ 
ου της Ε.Ε 123/83, ΒΝΙΟ κατά ΟΙαίη σκ.22, απόφαση του Γ ενικού 
Δικαστηρίου Τ- 303/02, ό.π, σκ. 75. 

104 Βλ. απόφαση του Γ ενικού Δικαστηρίου Τ-49/02, ΒΓ3δ3θπβ, 
σκ. 97,108 και 178. 

106 Βλ. π.χ. ΔΕφΑΘ 357/2010, υπό 7· απόφαση του Δικαστηρίου 
της Ε.Ε 0-209/07, Οοιηρθΐίίίοη Αυΐόοπίγ κατά ΒθθΙ Ιηόυδίιγ ϋθ- 


κριθεί και στην Ελληνική νομολογία, «για να μπορεί να 
θεωρηθεί ότι διαπράχθηκε από πρόθεση μία παράβαση 
των κανόνων του ανταγωνισμού, δεν είναι απαραίτητο 
η επιχείρηση να είχε επίγνωση του ότι παρέβαινε μία 
απαγόρευση που θεσπίζουν οι κανόνες αυτοί. Αρκεί 
προς τούτο το γεγονός ότι δεν μπορούσε να αγνοεί ότι 
η συγκεκριμένη συμπεριφορά είχε ως αντικείμενο τον 
περιορισμό του ανταγωνισμού» 106 . Εξάλλου, η επίκληση 
αμυντικών επιχειρημάτων, όπως η αμελητέα επίπτωση 
στον ανταγωνισμό, το δυσχερές οικονομικό περιβάλ¬ 
λον, η τυχόν απόκλιση από τα συμφωνηθέντα ή και η 
άγνοια ότι πτυχές της συμπεριφοράς μπορούσαν να 
θεωρηθούν παράνομες, δεν απαλλάσσουν τους αυτουρ¬ 
γούς της παράβασης από τη διάπραξή της 107 . Εφόσον 
το αντιανταγωνιστικό αποτέλεσμα είναι αντικειμενικά 
ενδεχόμενο, η σύμπραξη είναι απαγορευμένη, έστω και 
αν οι συμπράττοντες δεν αποσκοπούν στο αποτέλεσμα 
αυτό 108 . Ακόμα και αν αποδειχτεί ότι οι συνάψαντες τη 
συμφωνία ενήργησαν χωρίς να έχουν άμεση πρόθεση 
τον περιορισμό του ανταγωνισμού, τέτοιοι λόγοι δεν 
λαμβάνονται υπόψη στο πλαίσιο εφαρμογής της διά¬ 
ταξης των άρθρων 1 ν. 703/77 και 101 ΣΛΕΕ 109 . Άλλωστε, 
μια σύμπραξη δύναται να συνιστά εξ αντικειμένου πε¬ 
ριορισμό του ανταγωνισμού, ακόμη και στην περίπτωση 
που εξυπηρετεί και άλλους σκοπούς 110 . 

130. Παρά το γεγονός ότι αρκεί ο περιοριστικός για 
τον ανταγωνισμό σκοπός της συμφωνίας για την υπα¬ 
γωγή αυτής στις απαγορευτικές διατάξεις του άρθρου 
1 παράγραφος 1 του ν. 703/77, στην παρούσα υπόθεση 
μπορεί να συναχθεί το συμπέρασμα ότι οι υπό κρίση 
συμφωνίες όντως εφαρμόσθηκαν και στην πράξη, με 
επιπτώσεις επιζήμιες για τον ανταγωνισμό. 

131. Ειδικότερα, το από 30.7.2001 συμφωνητικό τέθηκε 
σε λειτουργία και η εφαρμογή του διασφαλιζόταν, αφε¬ 
νός με ένα καθεστώς παρακολούθησης που συνίστατο 
σε τακτικές συνεννοήσεις μεταξύ των συμμετεχόντων 
και την τακτική ανταλλαγή εμπιστευτικών πληροφο¬ 
ριών σχετικά με τις ποσότητες (τόνους) αγοράς χύμα 
τσιμέντου από κάθε εταιρία χωριστά (με κοινοποίησή 
τους κάθε μήνα στο θεματοφύλακα της συμφωνίας) και 
αφετέρου με ένα συγκεκριμένο σύστημα κυρώσεων σε 
περίπτωση μη συμμόρφωσης 111 (ασχέτως του αν επιβλή¬ 
θηκαν ποινές σε συγκεκριμένες περιπτώσεις). Επιπλέον, 
όπως προαναφέρθηκε και όπως προκύπτει σαφώς από 
τους όρους του από 22.8.2005 συμφωνητικού, η διάρκεια 

νθΙοριτίΘΠΙ δοοίθΐγ 118 και Ββιτγ ΒΐΌϊϊιβΓδ (ΟβιτίςιηηοΓβ) ΜββΙδ 118, 
Συλλ. 2008, 1-8637, σκ. 21. 

106 ΔΕφΑΘ 357/2010, με παραπομπές σε πλούσια Ενωσιακή 
νομολογία. 

107 Βλ. απόφαση Ε.Α 492Λ/Ι/2010, σελ. 32, παρ. 87. 

108 Βλ. ενδεικτικά ΔΕφΑΘ 559/2010, σκ. 17, ΔΕφΑΘ 2891/2009, σκ. 
18 και ΔΕφΑΘ 1682/2009, σκ. 27, όπου και εκτενείς παραπομπές 
σε ενωσιακή νομολογία. Βλ. επίσης Απόφαση του Δικαστηρίου 
της Ε.Ε 0-29/83 & 30/83, Οοπηρβςιηίβ ΒογβΙβ ΑδΙυπβηηβ 8ββ Μίηβδ 
3Α 3ιί8 Βόθίηζίηο ΘΜΒΗ, Συλλ.1984,1679. 

109 βλ. π.χ. Απόφαση του Δικαστηρίου της Ε.Ε 0-209/07, ΙπδΙπ 
ΒθθΙ, σκ. 21 και Ε.Α 492Ά/Ι/2010. 

110 Βλ. ενδεικτικά ΔΕφΑΘ 1001/2006, σκ. 16, καθώς και ΔΕφΑΘ 
1617/2009, σκ. 6 & 17. Βλ. επίσης Αποφάσεις του Δικαστηρί¬ 
ου της Ε.Ε (πρώην ΔΕΚ) 96/82 Νν ΙΑΖ ΙηΙβιτιβΙίοηβΙ ΒθΙρίυηι 
κατά Επιτροπής, σκ. 25, 0-45/85 νθΓόβηό κατά Ευρωπαϊκής 
Επιτροπής, σκ.35-42 και 0-246/86 ΒθΙβδσο κατά Ευρωπαϊκής 
Επιτροπής, σκ.40-42. 

111 Βλ. Κεφ. Γ και Κεφ. με τίτλο «ΛΟΙΠΑ» του από 30.7.2001 
συμφωνητικού. 

του από 30.7.2001 συμφωνητικού εκτείνεται μέχρι την 
υπογραφή του δεύτερου από 22.8.2005 συμφωνητικού 
εταιριών νομού Ρεθύμνης. 

132. Ομοίως, η εφαρμογή του από 22.8.2005 συμφω¬ 
νητικού διασφαλιζόταν με ένα καθεστώς παρακολού¬ 
θησης που συνίστατο στην τήρηση από κάθε εταιρία 
φακέλου με τα ιδιωτικά συμφωνητικά των πελατών της, 
στα οποία θα αναγράφονται με σαφήνεια οι όροι της 
πώλησης, και ο οποίος (φάκελος) θα παραδιδόταν κάθε 
φορά σε όποιον από τους συμβαλλόμενους το ζητούσε 
για έλεγχο. Επιπλέον, οι συμβαλλόμενες εταιρίες συμ¬ 
φώνησαν την πραγματοποίηση τακτικών συναντήσε¬ 
ων (τουλάχιστον μία φορά στις αρχές κάθε εξαμήνου) 
για να εξετάζουν από κοινού τη διαμορφωθείσα κάθε 
φορά κατάσταση και να συναποφασίζουν για τις όποιες 
εξελίξεις και αναπροσαρμογές τιμών 112 . Όπως προανα- 
φέρθηκε, το από 22.8.2005 συμφωνητικό εκτιμάται ότι 
ίσχυσε τουλάχιστον μέχρι την 1.3.2006, μετά, δηλαδή, 
την παρέλευση του πρώτου εξαμήνου από την ημέρα 
έναρξης της ισχύος του ανωτέρω συμφωνητικού. 

133. Τέλος, το γεγονός ότι, κατά το στάδιο υλοποίησής 
της, η συμφωνία μπορεί να μην πέτυχε τους αρχικούς 
της στόχους, δεν αναιρεί το συμπέρασμα ότι εφαρμό¬ 
στηκε στην πράξη. 

2.4. Συμπέρασμα ως προς τον περιορισμό του αντα¬ 
γωνισμού και το χαρακτήρα της παράβασης 

134. Συμπερασματικά, οι εξεταζόμενες πρακτικές συ¬ 
ντονισμού τιμών και παραγωγής του σχετικού προϊ¬ 
όντος, καθώς και της ανταλλαγής πληροφοριών με¬ 
ταξύ ανταγωνιστών, αποτελούν σαφείς παραβάσεις 
και σοβαρό περιορισμό του ανταγωνισμού. Οι εταιρίες 
ΜΠΕΤΑΡΜ Α.Ε., ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΡΕ- 
ΘΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ του νομού 
Ρεθύμνης με το από 30.7.2001 συμφωνητικό - ύστερα 
από πρόταση και με το συντονισμό από το Σύνδέσμο 
Βιομηχανιών Ετοίμου Σκυροδέματος & Αδρανών Υλικών 
Δυτικής Κρήτης, σύμφωνα με τις προαναφερόμενες κα¬ 
ταθέσεις - και οι εταιρίες ΜΠΕΤΑΡΜ Α.Ε., ΜΠΕΤΟΔΟ- 
ΜΗ Α.Ε., ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε., ΡΕΘΥΜΝΙΑΚΗ 
ΚΡΗΤΗΣ Α.Ε. και ΕΥΡΩΜΠΕΤΟΝ, με τα από 30.7.2001 
και 22.8.2005 συμφωνητικά καθόρισαν την τιμή πώλη¬ 
σης των προϊόντων τους, την παραγωγή του σχετικού 
προϊόντος και καθιέρωσαν ένα σύστημα ανταλλαγής 
εμπιστευτικών πληροφοριών για τις πωλήσεις τους, με 
στόχο το συντονισμό των επιχειρηματικών τους κινή¬ 
σεων και τον καθορισμό της αμοιβαίας δράσης τους 
στην αγορά, προβλέποντας μάλιστα και κυρώσεις σε 
περίπτωση παράβασης των συμφωνηθέντων κανόνων 
εμπορίας. Με τον τρόπο αυτό, οι συμπράττουσες εται¬ 
ρίες αντικατέστησαν τους κινδύνους της επιχειρηματι¬ 
κής δραστηριότητας με μια πρακτική συνεργασία που 
στόχευε στο συντονισμό των τιμών και παραγωγής του 
σχετικού προϊόντος. 

135. Οι ανωτέρω πρακτικές υπάγονται ευθέως στις 
περιπτώσεις α' και β' του άρθρου 1 παρ. 1 του ν. 703/77. 
Πρόκειται για περιοριστικούς όρους (εξ αντικειμένου πε¬ 
ριορισμός) που εφαρμόστηκαν στην πράξη, με αποτέλε¬ 
σμα τη νόθευση του ανταγωνισμού μεταξύ των εταιριών. 

136. Επιπλέον, ακόμα και εάν τα εν λόγω συμφωνητικά 
ήταν αποτέλεσμα της προσπάθειας των εταιριών να σω¬ 
θούν λόγω της ύπαρξης πωλήσεων κάτω του κόστους, 
επισημαίνεται ότι πρακτικές με τις οποίες καθορίζο- 

112 Βλ. όρους 11 και 12 του από 22.8.2005 συμφωνητικού. 


νται οι επιθυμητές τιμές πώλησης ενός προϊόντος δεν 
θεωρούνται πρόσφορες, αναγκαίες και αναλογικές για 
την επίτευξη κάποιου αντικειμενικού οικονομικού πλεο¬ 
νεκτήματος ή άλλου οφέλους για τον καταναλωτή, ενώ 
καταργούν ουσιαστικά τον ανταγωνισμό στη σημαντι¬ 
κότερη έκφρασή του, ήτοι σε επίπεδο τιμών. Ακόμη και 
εάν πράγματι είχαν διαπιστωθεί πρακτικές πώλησης 
του σχετικού προϊόντος κάτω του μέσου πραγματικού 
κόστους, ο λόγος αποτροπής αθέμιτων πρακτικών δεν 
δύναται να δικαιολογήσει τη σύναψη οριζόντιων συμ¬ 
φωνιών που ενέχουν τέτοιους σοβαρούς περιορισμούς 
του ανταγωνισμού. Συναφώς, δεν θα μπορούσε να δι¬ 
καιολογηθεί η παράβαση των κανόνων του ελεύθερου 
ανταγωνισμού εξαιτίας τυχόν κινδύνου τέλεσης πράξε¬ 
ων αθέμιτου ανταγωνισμού ή διάπραξης κάποιας άλλης 
παράβασης, είτε αυτή είναι εξίσου σοβαρή, είτε είναι 
ηπιότερη 113 . Ανάλογοι ισχυρισμοί έχουν, κατά το παρελ¬ 
θόν, απορριφθεί ως δικαιολογητικοί λόγοι για τη χορή¬ 
γηση της απαλλαγής του άρθρου 101 παρ. 3 ΣΛΕΕ στην 
ενωσιακή νομολογία και πρακτική 114 .Έχουν, παρομοίως, 
απορριφθεί από τα ελληνικά διοικητικά δικαστήρια 115 . 
Εξάλλου, σε διαφορετική περίπτωση, θα ενθαρρύνονταν 
οι επιχειρήσεις να προβαίνουν σε αυτορρύθμιση και 
να αποφασίζουν μόνες τους την καταστολή ενεργειών 
τυχόν παράνομων ή/και αντίθετων προς τα χρηστά ήθη, 
συνάπτοντας συμφωνίες που περιλαμβάνουν ιδιαίτερα 
σοβαρούς περιορισμούς του ανταγωνισμού 116 . Περαι¬ 
τέρω, θα πρέπει να σημειωθεί ότι εάν πράγματι είχαν 
διαπιστωθεί πρακτικές πωλήσεων κάτω του κόστους 
και εφόσον συνέτρεχαν οι απαιτούμενες νομικές και 
ουσιαστικές προϋποθέσεις, η σύννομη ενέργεια για τις 
εμπλεκόμενες επιχειρήσεις θα ήταν η προσφυγή στα 
προβλεπόμενα μέσα δικαστικής διεκδίκησης αποζημίω¬ 
σης ή/και η υποβολή σχετικής καταγγελίας, σύμφωνα με 
τις κείμενες διατάξεις του ν. 146/1914 ή του ν. 2941/2001 
αντιστοίχως. Ωστόσο, κάτι τέτοιο δεν προέκυψε από 
τα στοιχεία του φακέλου της κρινόμενης υπόθεσης 117 . 

2.5. Δυνατότητα εξαίρεσης βάσει του άρθρου 1 παρ. 
3 του ν. 703/77 

137. Προκειμένου να διερευνηθεί εάν τα υπό κρίση 
συμφωνητικά μεταξύ των εμπλεκόμενων εταιριών παρα¬ 
γωγής και εμπορίας σκυροδέματος του νομού Ρεθύμνης 
εξαιρούνται από την απαγορευτική διάταξη του άρθρου 
1 παρ. 1 του ν. 703/77, πρέπει να διερευνηθεί εάν οι επί¬ 
μαχες προβλέψεις περί καθορισμού τιμών και λοιπών 
όρων συναλλαγής καθώς και ο μηχανισμός ανταλλαγής 
πληροφοριών πληρούν σωρευτικά τις προϋποθέσεις 
ατομικής εξαίρεσης, όπως αυτές προβλέπονται ρητά 
στο άρθρο 1 παρ. 3 ν. 703/77. 

113 Βλ. σχετικά Ε.Α 492Λ/Ι/2010, σελ. 46 (παρ. 121). 

114 Βλ. ενδεικτικά Απόφαση Ευρ. Επιτροπής ΟΟΜΡ/Ε-1/38.240, 
ΙηδυείΐΊθΙ Τυάθδ, σκ. 371, Απόφαση Ευρ. Επιτροπής ΐν/30.350, Ζίησ 
ΡΐΌάυσθΓ ΘΓουρ, σκ. 73, Αποφάσεις Ευρ. Επιτροπής ΙΝ//31.572 
και 32.571, ΒυίΙϋίης αηά ΟοηδίΓυσΙίοη ΙηάυδίΓγ ίη ΐΗθ Νβΐήθΐΐεηάδ, 
σκ. 3,124 και 131, καθώς και Αποφάσεις του Γενικού Δικαστη¬ 
ρίου Τ-29/92, νβΓθπίςίης ναη δαηηθηννθΓΚθηάθ ΡπίδΓθςθΙθηάθ 
ΟΓςεηίδθΙίθδ ίη δβ ΒουννηίίνβιϊΊΘίά (3ΡΟ), Συλλ. 1995, 11-289, και 
Τ-66/99, Μίηοβη, σκ. 194. 

115 Βλ. ενδεικτικά ΔΕφΑΘ 1001/2006, σκ. 20, και ΔΕφΑΘ 
1677/2009, σκ. 17. 

116 Βλ. Κατευθυντήριες γραμμές για την εφαρμογή του άρ¬ 
θρου 81 (νυν 101) παρ. 3 της Συνθήκης, παρ. 47. Βλ επίσης, 
ενδεικτικά, Απόφαση Ευρ. Επιτροπής ΐν/31.204 ΜθΙάοο, σκ. 69. 

117 Βλ. σχετικά Ε.Α 492/ΥΙ/2010, σελ. 47 (παρ. 122). 

138. Επισημαίνεται ότι, εφόσον διαπιστωθεί ο αντι- 
ανταγωνιστικός χαρακτήρας των συμφωνητικών υπό 
την έννοια του άρθρου 1 παρ. 1 ν. 703/77, οι συμπράτ- 
τουσες επιχειρήσεις φέρουν το βάρος απόδειξης ότι 
πληρούνται οι προϋποθέσεις του άρθρου 1 παρ. 3 του 
ν. 703/77 118 . Συνεπώς, η κάθε επιχείρηση που τυχόν επι¬ 
καλεστεί το άρθρο 1 παρ. 3 ν. 703/77 πρέπει και να 
αποδείξει ότι πληρούνται οι σχετικές προϋποθέσεις με 
πειστικά επιχειρήματα και αποδεικτικά στοιχεία 119 . Επι¬ 
πλέον, σύμφωνα με το άρθρο 4 ν. 3959/2011, κατά τη 
διαδικασία ενώπιον της Επιτροπής Ανταγωνισμού για 
την εφαρμογή των άρθρων 1 και 2 καθένας φέρει το 
βάρος απόδειξης των ισχυρισμών του. 

139. Στο δίκαιο της ΕΕ και κατ’ επέκταση και στο Ελ¬ 
ληνικό δίκαιο ανταγωνισμού, γίνεται δεκτό ότι τα άρθρα 
101 παρ. 3 ΣΛΕΕ και 1 παρ. 3 ν. 703/77 δεν αποκλείουν ά 
ριϊοπ ορισμένα είδη συμφωνιών από το πεδίο εφαρμογής 
τους. Κάθε συμφωνία, απόφαση ένωσης επιχειρήσεων 
ή εναρμονισμένη πρακτική που περιορίζει τον ανταγω¬ 
νισμό, είτε μέσω των αποτελεσμάτων είτε μέσω του 
αντικειμένου της, μπορεί κατ’ αρχήν να τύχει απαλλα¬ 
γής 120 . Όσο πιο σοβαρός όμως είναι ο περιορισμός του 
ανταγωνισμού, τόσο πιο απίθανο είναι μία πρακτική να 
εμπίπτει στην εξαίρεση των ανωτέρω άρθρων 121 . 

140. Η εφαρμογή της ατομικής εξαίρεσης του άρθρου 
1 παρ. 3 ν. 703/77 υπόκειται σε τέσσερις (σωρευτικές) 
προϋποθέσεις, δύο θετικές και δύο αρνητικές: 

α) η συμφωνία πρέπει να συμβάλλει στη βελτίωση της 
αποτελεσματικότητας ή της διανομής των προϊόντων 
ή στην προώθηση της τεχνικής - οικονομικής προόδου, 

β) πρέπει να εξασφαλίζει δίκαιο τμήμα στους κατα¬ 
ναλωτές από το όφελος που προκύπτει, 

γ) οι περιορισμοί πρέπει να είναι απαραίτητοι για την 
επίτευξη των στόχων αυτών και 

δ) η συμφωνία δεν πρέπει να παρέχει στα μέρη τη 
δυνατότητα κατάργησης του ανταγωνισμού. 

141. Οι τέσσερις προαναφερόμενες προϋποθέσεις είναι 
σωρευτικές, δηλαδή, πρέπει να πληρούνται όλες για να 
έχει εφαρμογή η ατομική απαλλαγή βάσει του άρθρου 
1 παρ. 3 του ν.703/77. Εφόσον έστω και μία από αυτές 
δεν πληρούται, η συμφωνία είναι αυτοδικαίως άκυρη 122 . 
Κατά πάγια νομολογία και πρακτική, οι σοβαροί περιο¬ 
ρισμοί του ανταγωνισμού - όπως ο άμεσος ή έμμεσος 
καθορισμός τιμών - δεν μπορεί να πληρούν τις προϋ¬ 
ποθέσεις εξαίρεσης από τις απαγορευτικές διατάξεις 
του άρθρου 1 ν. 703/77. Ειδικότερα, οι συμφωνίες αυτές 
κατά κανόνα δεν πληρούν (τουλάχιστον) τις δύο πρώτες 
προϋποθέσεις της παραγράφου 3 του ίδιου άρθρου. Δεν 
δημιουργούν, δηλαδή, αντικειμενικά οικονομικά πλεονε- 

118 Βλ. άρθρο 2 του Κανονισμού (ΕΚ) 1/2003. 

119 Βλ. ενδεικτικά ΔΕφΑΘ 559/2010, σκ. 18, ΔΕφΑΘ 2891/2009, σκ. 
19, και ΔΕφΑΘ 1682/2009, σκ. 28, και στην ενωσιακή νομολογία 
που παραπέμπουν. 

120 Βλ. απόφαση του Γενικού Δικαστηρίου Τ-168/01, ΘΙβχοδ- 
ιτιίΙϊιΚΙίηΘ δθίνΐοθε υηΙίιτιίίΘά, Συλλ. 2006,11-2969, σκ. 233, Τ-17/93, 
Μ3Γ13 Ηβοήθΐΐθ 3Α, Συλλ. 1994, 11-595, σκ. 85, Ανακοίνωση της 
Επιτροπής - Κατευθυντήριες γραμμές για την εφαρμογή του 
άρθρου 81 παράγραφος 3 της Συνθήκης, ΕΕ Ο 101/97, παρ. 46. 

121 Ανακοίνωση της Επιτροπής - Κατευθυντήριες γραμμές για 
την εφαρμογή του άρθρου 81 παράγραφος 3 της Συνθήκης, 
ΕΕ Ο 101/97, παρ. 46. 

122 Βλ. Κατευθυντήριες γραμμές για την εφαρμογή του άρ¬ 
θρου 81 (νυν 101) παρ. 3 της Συνθήκης, ΕΕ Ο 101/27.4.2004, σελ 
97, παρ. 42, όπου και παραπομπές σε ενωσιακή νομολογία. 


κτήματα, ούτε και προσπορίζουν οφέλη στους κατανα¬ 
λωτές. Επιπλέον, αυτά τα είδη συμφωνιών δεν πληρούν 
κατά κανόνα το κριτήριο του απαραίτητου χαρακτήρα, 
βάσει της τρίτης προϋπόθεσης της παραγράφου 3. Τέ¬ 
λος, ούτε και η τέταρτη προϋπόθεση της εξαίρεσης πλη- 
ρούται, εάν η συμφωνία καταργεί τον ανταγωνισμό στη 
σημαντικότερη έκφρασή του, ήτοι σε επίπεδο τιμών 123 . 
Εκτιμάται ότι αυτό είναι και το ουσιαστικό αντικείμενο 
των υπό κρίση συμφωνητικών, δηλαδή, η νόθευση του 
ανταγωνισμού σε επίπεδο τιμών, η οποία αποτελεί και 
τη σοβαρότερη παράβαση των εθνικών και ενωσιακών 
διατάξεων περί ανταγωνισμού. 

Δ. ΩΣ ΠΡΟΣ ΤΗΝ ΕΡΕΥΝΑ ΤΗΣ Γ.Δ.Α. ΑΝΑΦΟΡΙΚΑ ΜΕ 
ΤΙΣ ΕΤΑΙΡΙΕΣ ΤΟΥ ΝΟΜΟΥ ΙΕΡΑΠΕΤΡΑΣ 

142. Αναφορικά με το έγγραφο ε το οποίο βρέθηκε 
στα γραφεία της εταιρίας [...] κατά τον αυτεπάγγελτο 
έλεγχο που διενήργησε η Γ.Δ.Α. στις 11 και 12 Φεβρου¬ 
άριου 2009 124 , ο [...] κατέθεσε ενώπιον της Γ.Δ.Α στις [...] 
ότι δεν μπορεί να καταλάβει σε τι αφορά συγκεκριμέ¬ 
να. Κατέθεσε ότι βρήκε και ο ίδιος το ΕχοθΙ αυτό το 
2007, όταν μετά [...]. Ρώτησε τον [...] και τον [...] σε τι 
αφορά, αλλά ούτε οι ίδιοι γνώριζαν και υπέθεσαν ότι 
είναι προσωπικό αρχείο του πατέρα του. Εν συνεχεία 
ο καταθέσας επισκέφθηκε τον [...] της εταιρίας [...], ο 
οποίος επίσης του δήλωσε ότι δεν γνώριζε κάτι και ότι 
δεν το είχε ξαναδεί. Πρόσθεσε ότι πλέον η εταιρία δεν 
τηρεί τέτοιου είδους αρχεία. 

Για το ίδιο έγγραφο ο [...], κατέθεσε ενώπιον της Γ.Δ.Α 
στις [...] ότι «Δεν γνωρίζω πώς προμηθεύτηκε το εν λόγω 
έγγραφο ο [...]. Πιστεύω ότι το έγγραφο αυτό ήταν για 
προσωπική χρήση του [...]... Δεν γνωρίζω σε τί αναφέ- 
ρεται το εν λόγω έγγραφο... Δεν είμαι σε θέση να επι¬ 
βεβαιώσω ότι τα στοιχεία αυτά αφορούν στην εταιρία 
μου. Θα πρέπει να τα ερευνήσω περαιτέρω». 

143. Τέλος, για το εν λόγω έγγραφο ο [...], κατέθεσε 
ενώπιον της Γ.Δ.Α. στις [...] ότι «Το συγκεκριμένο έγγρα¬ 
φο δεν το γνωρίζω. Έχω όμως την άποψη ότι επειδή 
αγοράζαμε από την [...] το 70-80% της ποσότητας του 
μπετόν που πουλούσαμε και υπήρχαν αμφιβολίες για 
το αν η περιεκτικότητα σε τσιμέντο του μπετόν που 
αγοράζαμε από τον [...] ήταν η σωστή, είχε προτείνει 
ο [...] να μας δίνει στοιχεία σχετικά με τις πωλήσεις 
του και την ποσότητα τσιμέντου που αγόραζε. Με αυ¬ 
τόν τον τρόπο ελέγχονταν αν οι ποσότητες τσιμέντου 
που αγόραζε ανταποκρίνονταν στην παραγωγή του και 
κατ’ επέκταση αν η ποσότητα τσιμέντου που έβαζε στο 
μπετόν που μας πουλούσε ήταν η σωστή. Γ ια τα στοι¬ 
χεία αυτά με ενημέρωνε προφορικά ο [...] και εμείς δεν 
τηρούσαμε κάποιο σχετικό αρχείο. Αυτή η συναλλαγή 
ατόνισε μετά [...] το 2007. Ωστόσο συναλλασσόμασταν 
αλλά περιορισμένα με την εταιρία [...] μέχρι τις αρχές 
του 2010 που χρεοκόπησε η εταιρία. Η χρησιμότητα 
αυτών των στοιχείων αναφέρθηκε παραπάνω». 

144. Το εν λόγω έγγραφο περιλαμβάνει λεπτομερή 
στοιχεία αναφορικά με διάφορους τύπους σκυροδέ¬ 
ματος που φαίνεται να εμπορεύονταν οι δύο εταιρίες, 
ανά μήνα για τα έτη 2004-2006, και λοιπά στοιχεία τα 
οποία εκτιμάται ότι αφορούν στις πληροφορίες που 
ανωτέρω αναλύονται. Η προαναφερόμενη εξήγηση του 
[...], αφενός αποτελεί απλή εκτίμηση, όπως κατέθεσε, 

123 Βλ. Κατευθυντήριες Γραμμές για την εφαρμογή του άρ¬ 
θρου 81 (νυν 101) παράγραφος 3 της συνθήκης, παρ. 110. 

124 Όμοια έγγραφα βρέθηκαν και για τα έτη 2004 και 2005. 

αφετέρου δεν μπορεί να γίνει αποδεκτή. Η εξήγηση που 
δίνει είναι ότι επειδή υπήρχαν αμφιβολίες για το αν η 
περιεκτικότητα σε τσιμέντο του μπετόν που αγόραζαν 
από τον [...] ήταν η σωστή, είχε προτείνει ο [...] να τους 
δίνει στοιχεία σχετικά με τις πωλήσεις του και την πο¬ 
σότητα τσιμέντου που αγόραζε. Με αυτόν τον τρόπο 
ελέγχονταν αν οι ποσότητες τσιμέντου που αγόραζε 
ανταποκρίνονταν στην παραγωγή του και κατ’ επέκταση 
αν η ποσότητα τσιμέντου που έβαζε στο μπετόν που 
τους πουλούσε ήταν η σωστή. Για τα στοιχεία αυτά τους 
ενημέρωνε προφορικά ο [...], ενώ αυτοί δεν τηρούσαν 
κάποιο σχετικό αρχείο. 

145. Η ανωτέρω εκτίμηση δεν κρίνεται πειστική καθότι, 
ακόμα και εάν αυτός ήταν ο λόγος που η [...] έδινε στοι¬ 
χεία στις εταιρίες [...] και [...] για τις πωλήσεις της και 
τις ποσότητες τσιμέντου που αγόραζε, οι τελευταίες, 
όπως κατέθεσε ο [...], ελάμβαναν αυτό το πλήθος των 
λεπτομερών στοιχείων προφορικά και δεν τηρούσαν 
σχετικό αρχείο, που θα τους επέτρεπε ενδεχομένως 
να επαληθεύσουν τα σχετικά στοιχεία με κάποιο τρόπο. 

146. Βάσει των ανωτέρω και επειδή, όπως προκύπτει 
από τις καταθέσεις που δόθηκαν ενώπιον της Γ.Δ.Α., οι 
δύο εταιρίες συναλλάσσονταν μεταξύ τους, εκτιμάται 
ότι τα παραπάνω στοιχεία δεν επαρκούν κατά νόμο για 
τη στοιχειοθέτηση παράβασης του άρθρου 1 ν. 703/77. 

147. Όσον αφορά στο έγγραφο δ, το οποίο βρέθηκε 
στον Η/Υ του [...] στην εταιρία [...], ο [...], σε ερώτηση πως 
προμηθεύτηκε η [...] τα στοιχεία του εν λόγω πίνακα 
που αφορούν στην ανταγωνίστρια εταιρία [...], κατέ¬ 
θεσε ενώπιον της Γ.Δ.Α στις [...] ότι «Τα στοιχεία του 
Πίνακα 2 αφορούν την εταιρία [...] και είναι στοιχεία 
που έχει συλλέξει ο λογιστής της εταιρίας μας». Όταν 
του ζητήθηκαν διευκρινίσεις για όλα τα στοιχεία του εν 
λόγω εγγράφου απάντησε ότι «Υποθέτω πως αφορούν 
συναλλαγές της εταιρίας μας με την [...], αλλά επειδή 
πρόκειται για προσωπικές σημειώσεις του λογιστή μας 
[...], δεν είμαι σε θέση να δώσω περισσότερες πληρο¬ 
φορίες. Περισσότερες διευκρινίσεις αναφορικά με την 
ερώτηση 3 θα δοθούν σε εσάς εγγράφως από την εται¬ 
ρία μας». Με το υπ’ αρ. πρωτ. 4960/6.8.2010 Υπόμνημα 
της [...] προς την Επιτροπή Ανταγωνισμού η εταιρία για 
πρώτη φορά αναφέρει ότι το εν λόγω έγγραφο ευρί- 
σκετο τυχαία στα γραφεία της εταιρίας «... δεδομένου 
ότι όπως διαπιστώσαμε με τηλεφωνική επικοινωνία από 
τον Δήμο Ιεράπετρας, αποτελεί αρχείο της τεχνικής 
υπηρεσίας του,[...]». 

148. Πράγματι, με την υπ’ αρ. πρωτ. 4926/5.8.2010 βεβαί¬ 
ωση του Δήμου Ιεράπετρας προς την Επιτροπή Ανταγω¬ 
νισμού βεβαιώνεται ότι οι εν λόγω πίνακες «αποτελούν 
αρχείο της Τεχνικής Υπηρεσίας του Δήμου Ιεράπετρας, 
[...]». 

149. Για το ίδιο έγγραφο, [...] κατέθεσε ενώπιον της 
Γ.Δ.Α. στις [...] ότι «Δεν γνωρίζω πώς προμηθεύτηκε το 
εν λόγω έγγραφο ο [...]. Σε πολλές περιπτώσεις η κάθε 
εταιρία χρησιμοποιεί μηχανήματα της άλλης εταιρίας 
για την εκτέλεση εργασιών, καθώς δε συμφέρει οικο¬ 
νομικά να διατηρούμε επί μονίμου βάσεως μηχανήματα, 
τα οποία δε θα χρησιμοποιούμε τακτικά. Το εν λόγω 
έγγραφο υποθέτω ότι αφορά σε ανάλυση των χρεώ- 
σεων που γίνονται για τη χρήση των μηχανημάτων σε 
διάφορες ζώνες». 

150. Τέλος, [...], αναφορικά με το εν λόγω έγγραφο, 
αφού έδωσε αναλυτικές διευκρινίσεις σχετικά με τα 


στοιχεία αυτού, κατέθεσε ότι «Δεν γνωρίζω πώς βρέθη¬ 
κε στον υπολογιστή του [...] το εν λόγω έγγραφο ούτε 
ποια μπορεί να είναι η χρησιμότητά του για την [...]. Εν¬ 
δεχομένως να απεστάλη από λάθος από το δήμο ίσως 
και με θ-πιαίΙ. Το αναφέρω αυτό γιατί συχνά συμβαίνουν 
τέτοια λάθη λόγω της ομοιότητας στις επωνυμίες των 
δύο εταιριών. Προσωπικά ο [...] δεν με ειδοποίησε και δεν 
μου απέστειλε το εν λόγω αρχείο. Θα σας απαντήσω 
με επιστολή αν ενημερώθηκαν κάποιοι άλλοι από την 
εταιρία για το εν λόγω αρχείο που φαίνεται ότι απε¬ 
στάλη από λάθος στην εταιρία [...], προσκομίζοντας αν 
υπάρχουν κάποια αποδεικτικά στοιχεία». 

151. Εν συνεχεία, ο [...] με την υπ' αρ. πρωτ. 5015/13.8.2010 
επιστολή του προς την Επιτροπή Ανταγωνισμού προσέ¬ 
θεσε συμπληρωματικά ότι το εν λόγω έγγραφο «αφορά 
αρχείο της Τεχνικής Υπηρεσίας του Δήμου Ιεράπετρας 
και επιβεβαιώνεται από τον Δήμο σύμφωνα με σχετική 
βεβαίωση από 2/8/2010 με αριθ. πρωτ. 8749. Για αυτήν 
την εκ παραδρομής αποστολή του αρχείου είχε ενη¬ 
μερωθεί ο υπάλληλος του λογιστηρίου της [...] από τον 
υπάλληλο της [...] και του στάλθηκαν με ίαχ οι σχετικοί 
πίνακες για να συμφωνήσει τα τιμολόγια και τα Δελτία 
Αποστολής με την Τεχνική Υπηρεσία του Δήμου Ιερά¬ 
πετρας και ότι ήταν σύμφωνα με τη σύμβαση που είχε 
υπογράφει μεταξύ Δήμου και [...]». 

152. Αναφορικά με το εν λόγω έγγραφο εκτιμάται ότι 
από τα στοιχεία που συνελέγησαν δεν προκύπτει ότι 
οι δύο εταιρίες αντάλλασαν μεταξύ τους πληροφορίες 
με στόχο το συντονισμό της εμπορικής τους πολιτικής, 
αλλά ότι, όπως προκύπτει και από την προαναφερόμενη 
υπ’ αρ. πρωτ. 4926/5.8.2010 βεβαίωση του Δήμου Ιερά¬ 
πετρας προς την Επιτροπή Ανταγωνισμού, οι εν λόγω 
πίνακες αποτελούν αρχείο της Τεχνικής Υπηρεσίας του 
Δήμου Ιεράπετρας, που εκ παραδρομής στάλθηκαν από 
το Δήμο στην [...]. Λαμβανομένων υπόψη όλων των ανω¬ 
τέρω εκτιμάται ότι από τα στοιχεία του Παραρτήματος 
6 δεν επαρκούν κατά νόμο για τη στοιχειοθέτηση πα¬ 
ράβασης του άρθρου 1 ν. 703/77. 

153. Αναφορικά με τα έγγραφα στ και ζ, όπως κατέ¬ 
θεσε ο [...] 125 ενώπιον της Γ.Δ.Α. στις [...] «Οι βεβαιώσεις 
αυτές ζητούνται προς επιβεβαίωση των ποσοτήτων 
τσιμέντου που έχουμε προμηθευτεί από τις ΤΙΤΑΝ και 
ΑΓΕΤ, ιδίως για να ελέγξουμε εάν οι ποσότητες που 
έχουμε αγοράσει παραδίδονται σε εμάς στο ακέραιο, 
αφού δεν μπορεί να ελεγχθεί εύκολα κατά την πα¬ 
ράδοση αυτών πόση ακριβώς ποσότητα τοποθετείται 
σε κάθε δεξαμενή (έχει παρατηρηθεί κρούσμα κατά 
το οποίο ο μεταφορέας δε μας παρέδωσε ολόκληρη 
την ποσότητα τσιμέντου που είχαμε παραγγείλει, αλλά 
πούλησε μέρος αυτής αλλού...). Τα στοιχεία ζητούνται 
ανά ΙΟήμερο, ώστε να γίνεται ο συχνότερος δυνατός 
έλεγχος και να προλαμβάνονται τα κρούσματα. Οι βε¬ 
βαιώσεις φυλάσσονται από [...] και αποτελούν εσωτερικά 
έγγραφα (δεν ανακοινώνονται σε τρίτους)». 

154. Για τα ίδια έγγραφα ο[...], σε ερώτηση για ποιο 
λόγο ζητούνται από τις ΤΙΤΑΝ Α.Ε. και ΑΓΕΤ ΗΡΑΚΛΗΣ 
βεβαιώσεις αναφορικά με τις αγορές τσιμέντου της 
εταιρίας [...] (από τη στιγμή που τα στοιχεία αυτά είναι 
ήδη γνωστά στην εταιρία) κατέθεσε ενώπιον της Γ.Δ.Α. 
στις [...] ότι «Επειδή είχε παρατηρηθεί το φαινόμενο να 
χάνονται δελτία αποστολής καθώς και ποσότητα τσι¬ 
μέντου κατά τις παραδόσεις ζητούσαμε τις βεβαιώσεις 

125 [.·.] 

αυτές σαν πρόσθετη επιβεβαίωση για να διαπιστώσουμε 
τη συνολική ποσότητα που μας παρέδωσαν. Δεν γνω¬ 
στοποιούσαμε πουθενά αλλού τις βεβαιώσεις αυτές 
αλλά ήταν για δική μας χρήση. Τις ζητούσαμε ανά μήνα 
για να κάνουμε πιο εύκολα τον έλεγχο». 

155. Από τα στοιχεία που συνελέγησαν δεν προκύπτει 
ότι η ΛΑΤΟΜΙΚΗ ΜΠΕΤΟΝ ΙΕΡΑΠΕΤΡΑ Α.Β.Τ.&Ε.Ε. κοινο¬ 
ποιούσε τα εν λόγω στοιχεία σε άλλες ανταγωνίστριες 
εταιρίες με στόχο το συντονισμό της εμπορικής τους 
πολιτικής. Λαμβανομένων υπόψη όλων των ανωτέρω 
εκτιμάται ότι τα στοιχεία που προέκυψαν από την έρευ¬ 
να δεν επαρκούν κατά νόμο για τη στοιχειοθέτηση πα¬ 
ράβασης του άρθρου 1 ν. 703/77. 

156. Τέλος, όσον αφορά στα έγγραφα η και θ, ο [...] κατέ¬ 
θεσε ενώπιον της Γ.Δ.Α. στις [...] ότι «...Στο αρχείο με τίτλο 
«ΤΕΛΙΚΑ ΑΠΟΤΕΛΕΣΜΑΤΑ 2008» φαίνονται οι αγορές που 
κάναμε από τον [...] ανά ποιότητα σκυροδέματος, η παρα¬ 
γωγή που κάναμε από το δικό μας εργοτάξιο, το άθροισμα 
αυτών των 2 που είναι οι συγκεντρωτικές πωλήσεις μας 
στους πελάτες και επίσης οι πωλήσεις μας προς τον [...] 
όταν ήθελε μπετόν με μαύρα αδρανή υλικά για την πελα¬ 
τεία του. Στο έγγραφο με τίτλο «[...]» φαίνονται οι τιμές 
που αγοράζαμε από την [...] ανά ποιότητα και οι τιμές που 
πουλούσαμε προς την [...] πάλι ανά ποιότητα». 

157. Για το ίδιο έγγραφο ο [...] κατέθεσε ενώπιον της 
Γ.Δ.Α. ότι «./Εως τη διακοπή της λειτουργίας της [...] 
εντός του 2010 είχαμε την εξής συμφωνία με τον [...]: Ο 
[...] μας προμήθευε με το έτοιμο μπετόν της εταιρίας 
του για όσους πελάτες μας προτιμούν το άσπρο αδρα¬ 
νές υλικό και εγώ αντίστοιχα προμήθευα τον [...] με το 
έτοιμο μπετόν της ΛΑΤΟΜΙΚΗ Α.Ε για όσους πελάτες 
του το προτιμούσαν. Δε γνωρίζω σε ποιες συναλλαγές 
αφορούν τα αρχεία «[...]» στο ηλεκτρονικό αρχείο 3 και 
«[...]» στο ηλεκτρονικό αρχείο 4». 

158. Από τα ανωτέρω εκτιμάται ότι τα εν λόγω έγγρα¬ 
φα αφορούν σε συναλλαγές μεταξύ των δύο εταιριών 
και ότι δεν πρόκειται για ανταλλαγή πληροφοριών που 
συνιστούν εμπορικό απόρρητο μεταξύ ανταγωνιστών, 
με στόχο το συντονισμό της εμπορικής τους πολιτικής. 
Λαμβανομένων υπόψη όλων των ανωτέρω εκτιμάται 
ότι τα στοιχεία που προέκυψαν από την έρευνα δεν 
επαρκούν κατά νόμο για τη στοιχειοθέτηση παράβασης 
του άρθρου 1 ν. 703/77. 

159. Τέλος, από τα ανωτέρω αναφερόμενα για την 
περιοχή της Ιεράπετρας, όπου εκτιμάται πως οι δύο 
ελεγχόμενες εταιρίες παραγωγής σκυροδέματος, ήτοι 
η ΙΕΡΑΠΕΤΡΑ ΜΠΕΤΟΝ Α.Ε. και η ΛΑΤΟΜΙΚΗ ΜΠΕΤΟΝ 
ΙΕΡΑΠΕΤΡΑ Α.Β.Τ.&Ε.Ε., εμφανίζουν γειτονικές ημερομη¬ 
νίες αναπροσαρμογής των τιμών τους κατά το χρονικό 
διάστημα της πενταετίας 2004 - 2008 (αναφορικά με τον 
τύπο σκυροδέματος 020/25). Ωστόσο, τα εν λόγω στοι¬ 
χεία δεν είναι επαρκή κατά νόμο για τη στοιχειοθέτηση 
παράβασης του άρθρου 1 ν. 70377 από τις δύο εταιρίες. 

Ε. ΩΣ ΠΡΟΣ ΤΗΝ ΕΡΕΥΝΑ ΤΗΣ Γ.Δ.Α. ΑΝΑΦΟΡΙΚΑ ΜΕ 
ΤΙΣ ΕΤΑΙΡΙΕΣ ΤΟΥ ΝΟΜΟΥ ΗΡΑΚΛΕΙΟΥ 

160. Αναφορικά με το έγγραφο ι 126 , όπου εμπεριέχο¬ 
νται οι μηνιαίες αγορές τσιμέντου όλων των εταιριών 
σκυροδέματος του νομού Ηρακλείου από τις εταιρίες 
ΑΓΕΤ ΗΡΑΚΛΗΣ και ΤΙΤΑΝ Α.Ε. για τα έτη 2007 και 2008, 
ο[...], σε ερώτηση για ποιο λόγο ζήτησε η εταιρία να 

126 Αποτελεί β-ιτιείΙ με αρχικό αποστολέα τον [...] της [...] προς 
τη διοίκηση της [...] και τελικό αποδέκτη από την προαναφε- 
ρόμενη εταιρία τον [...] 


της αποσταλούν τα στοιχεία του εν λόγω εγγράφου 
και ποια χρησιμότητα έχουν για την εταιρία, κατέθεσε 
ενώπιον της Γ.Δ.Α. στις [...] ότι «Ο λόγος που ζητήθηκαν 
ήταν για να μας βοηθήσει στην εκτίμηση του μεριδίου 
αγοράς μας στην περιοχή, προκειμένου να δούμε ποιες 
κινήσεις πρέπει να κάνουμε για να βελτιώσουμε τη θέση 
μας». Επιπλέον, κατέθεσε ότι «Τα στοιχεία αυτά τα λά¬ 
βαμε μόνο μία φορά το Φεβρουάριο του 2009. Πιθανόν 
να είχαμε ζητήσει και στο παρελθόν αλλά δεν μας είχαν 
δοθεί, αλλά δεν θυμάμαι». Κατέθεσε πως δεν ξέρει εάν 
οι αναφερόμενες (ανταγωνίστριες) στο εν λόγω έγγρα¬ 
φο εταιρίες γνωρίζουν ότι τα στοιχεία αυτά εστάλησαν 
στην [...] ή αν είναι σύμφωνες με αυτήν την κοινοποίηση, 
ούτε γνωρίζει εάν η ΤΙΤΑΝ Α.Ε. και η ΑΓΕΤ ΗΡΑΚΛΗΣ 
γνωστοποιούν τέτοιου είδους στοιχεία και στις άλλες 
εταιρίες. Δήλωσε ότι δεν υπάρχει κάποια συμφωνία 
μεταξύ των εταιριών παραγωγής σκυροδέματος στο 
νομό Ηρακλείου για ανταλλαγή των εν λόγω στοιχείων. 
Σε ερώτηση πως προμηθεύτηκε ο [...] της [...] τις μηνιαίες 
αγορές τσιμέντου των εταιριών από την ΑΓΕΤ ΗΡΑΚΛΗΣ 
απάντησε ότι δεν το γνωρίζει και υποθέτει πως είναι 
κάποια εκτίμηση του [...]. 

161. Επιπλέον, από τα ανωτέρω αναφερόμενα για το 
νομό Ηρακλείου, προκύπτει ότι στο νομό αυτό εμφα¬ 
νίζονται οι μεγαλύτερες αποκλίσεις στις τιμές μεταξύ 
των ελεγχόμενων εταιριών, το εύρος των οποίων φθάνει 
από 5,5€/μ 3 έως 10€/μ 3 κατά την πενταετία 2004-2008 127 . 

162. Λαμβανομένων υπόψη των ανωτέρω και των στοι¬ 
χείων που έχει στη διάθεσή της η ΓΔΑ εκτιμάται ότι 
δεν προκύπτουν επαρκή στοιχεία κατά νόμο που να 
στοιχειοθετούν παράβαση του άρθρου 1 ν. 703/77 κατά 
την έννοια των απαγορευτικών διατάξεων του νόμου 
από τις εταιρίες του νομού Ηρακλείου, ήτοι τις εταιρίες 
ΛΑΤΟΜΙΚΗ Α.Ε., ΤΒΑΝ3 ΒΕΤΟΝ- ΔΟΜΙΚΗ Α.Ε., ΜΑΡΜΙ 
Α.Ε., δυΡΕΗ ΒΕΤΟΝ Α.Ε. και ΑΦΟΙ ΦΡΕΣΚΟΥ Ο.Ε. 

ΣΤ. ΩΣ ΠΡΟΣ ΤΗΝ ΕΡΕΥΝΑ ΤΗΣ Γ.Δ.Α. ΑΝΑΦΟΡΙΚΑ ΜΕ 
ΤΙΣ ΕΤΑΙΡΙΕΣ ΤΟΥ ΝΟΜΟΥ ΧΑΝΙΩΝ 

163. Λαμβανομένων υπόψη όσων ανωτέρω εκτίθενται 
αναφορικά με το νομό Χανιών, και συγκεκριμένα από τη 
σύγκριση των μέσων τιμών πώλησης του Πίνακα 18, εκτι- 
μάται ότι τα στοιχεία που προέκυψαν από την έρευνα 
της Γ ΔΑ δεν επαρκούν κατά νόμο για τη στοιχειοθέτηση 
παράβασης του άρθρου 1 ν. 703/77 από τις εταιρίες 
του νομού Χανιών, ήτοι τις εταιρίες ΦΙΝΟΜΠΕΤΟΝ Α.Ε., 
ΕΡΓΟΜΠΕΤΟΝ ΧΑΝΙΩΝ ΑΒΕΤΕ και ΜΠΕΡΕΣ ΜΠΕΤΟΝ Α.Ε. 

Συμπερασματικά, με βάση τα στοιχεία του φακέλου 
(βλ. ενότητες Δ, Ε και ΣΤ ανωτέρω) δεν υφίστανται 
επαρκή στοιχεία για τη διαπίστωση παράβασης του 
άρθρου 1, όπως ίσχυε, αναφορικά με τις εταιρίες ΙΕΡΑ¬ 
ΠΕΤΡΑ ΜΠΕΤΟΝ ΑΕ και ΛΑΤΟΜΙΚΗ ΜΠΕΤΟΝ ΙΕΡΑΠΕΤΡΑ 
Α.Β.Τ.&Ε.Ε. του νομού Λασιθίου, τις εταιρίες ΛΑΤΟΜΙΚΗ 
Α.Ε., ΤΒΑΝ3 ΒΕΤΟΝ- ΔΟΜΙΚΗ Α.Ε., ΜΑΡΜΙ Α.Ε., 31ΙΡΕΗ 
ΒΕΤΟΝ Α.Ε. και ΑΦΟΙ ΦΡΕΣΚΟΥ Ο.Ε. του νομού Ηρακλεί¬ 
ου και τις εταιρίες ΦΙΝΟΜΠΕΤΟΝ Α.Ε., ΕΡΓΟΜΠΕΤΟΝ 
ΧΑΝΙΩΝ Α.Β.Ε.Τ.Ε. και ΜΠΕΡΕΣ ΜΠΕΤΟΝ Α.Ε. του νομού 
Χανιών. Κατά συνέπεια, δεν συντρέχει λόγος περαιτέ¬ 
ρω δράσης της Επιτροπής αναφορικά με τις εν λόγω 
εταιρίες στις περιστάσεις της κρινόμενης υπόθεσης. 

Ζ. ΩΣ ΠΡΟΣ ΤΟΝ ΥΠΟΛΟΓΙΣΜΟ ΠΡΟΣΤΙΜΩΝ 

1. ΓΕΝΙΚΟ ΠΛΑΙΣΙΟ 

164. Όπως αναπτύχθηκε αναλυτικά ανωτέρω, η αρμο- 

127 Το έτος 2008 οι τιμές στο νομό Ηρακλείου κυμάνθηκαν 
από 62€/μ 3 έως 72€/μ 3 . 

διότητα της Επιτροπής Ανταγωνισμού να επιβάλει τυχόν 
πρόστιμο με την έκδοση σχετικής απόφασης απορρέει 
από τις διατάξεις του ν. 3959/2011. Σύμφωνα με το άρθρο 
25 παρ. 1 του ν. 3959/2011, όπως ισχύει, εάν η Επιτροπή 
Ανταγωνισμού μετά από σχετική έρευνα που διεξάγεται 
διαπιστώσει παράβαση των άρθρων 1,2 και 11 ή/και των 
άρθρων 101 και 102 ΣΛΕΕ μπορεί με απόφασή της να 
επιβάλει πρόστιμο στις επιχειρήσεις ή στις ενώσεις επι¬ 
χειρήσεων που υπέπεσαν στην παράβαση. Περαιτέρω, 
με βάση το άρθρο 25 παρ. 2α του ν. 3959/2011, το πρόστι¬ 
μο που επιβάλλεται μπορεί να φτάνει μέχρι ποσοστού 
10% του συνολικού κύκλου εργασιών της επιχείρησης 
της χρήσης κατά την οποία έπαυσε η παράβαση ή, αν 
αυτή συνεχίζεται μέχρι την έκδοση της απόφασης, της 
προηγούμενης της έκδοσης της απόφασης χρήσης. Για 
τον καθορισμό του ύψους του προστίμου λαμβάνονται 
υπόψη η σοβαρότητα, η διάρκεια, η γεωγραφική έκταση 
της παράβασης, η διάρκεια και το είδος της συμμετο¬ 
χής στην παράβαση της συγκεκριμένης επιχείρησης, 
καθώς και το οικονομικό όφελος που αποκόμισε. Ανά¬ 
λογες διατάξεις ισχύουν και στο ενωσιακό δίκαιο 128 . Η 
εν λόγω διάταξη, προβλέποντας χαμηλότερο ανώτατο 
ύψος προστίμου φαίνεται να συνιστά ευνοϊκότερη για 
τις εμπλεκόμενες εταιρίες διάταξη σε σχέση με την 
προϊσχύουσα διάταξη του ν. 703/77, και ως εκ τούτου 
κρίνεται εφαρμοστέα εν προκειμένω 129 . 

165. Περαιτέρω, σύμφωνα με το άρθρο 25 παρ. 3 του 
ν. 3959/2011, όταν η παράβαση που διέπραξε η ένωση 
επιχειρήσεων συνδέεται με τις δραστηριότητες των 
μελών της, το πρόστιμο που επαπειλείται ή επιβάλλεται 
μπορεί να ανέρχεται μέχρι ποσοστού δέκα τοις εκατό 
(10%) του συνολικού κύκλου εργασιών των μελών αυ¬ 
τής, 130 της χρήσης κατά την οποία έπαυσε η παράβαση 
ή, αν αυτή συνεχίζεται μέχρι την έκδοση της απόφασης, 
της προηγούμενης της έκδοσης της απόφασης χρήσης. 
Σε περίπτωση που επιβάλλεται πρόστιμο σε ένωση επι¬ 
χειρήσεων, λαμβανομένου υπόψη του συνολικού κύκλου 
εργασιών των μελών της, και η ένωση δεν είναι αξιό¬ 
χρεη, η ένωση είναι υποχρεωμένη να ζητήσει εισφορές 
από τα μέλη της προκειμένου να καλύψει το ποσό του 
προστίμου. Εάν δεν πραγματοποιηθούν οι συνεισφορές 
αυτές μέσα στην προθεσμία που έχει ορίσει η Επιτροπή 
Ανταγωνισμού, η Επιτροπή Ανταγωνισμού μπορεί να 
απαιτήσει την καταβολή του προστίμου απευθείας από 
καθεμία από τις επιχειρήσεις, οι εκπρόσωποι των οποί¬ 
ων ανήκαν στα εμπλεκόμενα όργανα λήψης αποφάσεων 
της ένωσης. Όταν η Επιτροπή Ανταγωνισμού έχει απαι¬ 
τήσει πληρωμή σύμφωνα με το προηγούμενο εδάφιο, 
μπορεί, στην περίπτωση που είναι απαραίτητη για την 

128 Βλ. άρθρο 23 του Κανονισμού (ΕΚ) 1/2003 της 16ης Δε¬ 
κεμβρίου 2002, ΕΕ αριθ. Ε 1/1 της 4.1.2003. 

129 Επισημαίνεται ότι η εν λόγω διάταξη αναφέρει δυο νέα 
κριτήρια υπολογισμού του προστίμου, τα οποία ωστόσο η 
Επιτροπή Ανταγωνισμού λάμβανε ήδη υπόψη της και υπό το 
προηγούμενο καθεστώς του ν. 703/77. Και τούτο, δυνάμει των 
προβλέψεων της Ανακοίνωσής της 12-05-2006 αναφορικά με τις 
κατευθυντήριες γραμμές για τον υπολογισμό προστίμων (κατ’ 
αναλογία με τα ισχύουσες διατάξεις σε ενωσιακό επίπεδο). 

130 Σημειώνεται ότι η λήψη υπόψη του κύκλου εργασιών των 
μελών μιας ένωσης προκειμένου να καθορισθεί το ανώτατο 
ύψος προστίμου που δύναται να επιβληθεί σε αυτή δεν σημαίνει 
ότι το εν λόγω πρόστιμο επιβλήθηκε ή βαρύνει τα μέλη της 
ένωσης. Βλ. ενδεικτικά απόφαση Γ ενικού Δικαστηρίου Τ-39 & 
40/92, ΟΒ-ΕϋΓοραγ, Συλλ. 1994, 11-49, σκ. 139. 


εξασφάλιση της ολοσχερούς πληρωμής του προστίμου, 
να απαιτήσει πληρωμή του υπολοίπου από οποιοδήποτε 
μέλος της ένωσης που είχε ενεργή δράση στην αγορά 
στην οποία συνέβη η παράβαση 131 . Η εν λόγω διάταξη, 
προβλέποντας χαμηλότερο ανώτατο ύψος προστίμου, 
φαίνεται να συνιστά ευνοϊκότερη για την εμπλεκόμενη 
ένωση διάταξη σε σχέση με την προϊσχύουσα διάταξη 
του ν. 703/77, και ως εκ τούτου κρίνεται εφαρμοστέα εν 
προκειμένω. Η διαδικασία είσπραξης του προστίμου που 
προεκτέθηκε δεν φαίνεται να επηρεάζει την ανωτέρω 
αξιολόγηση, καθώς αφορά σε καθαρά διαδικαστικά ζη¬ 
τήματα είσπραξης του προστίμου από τους εκάστοτε 
υπόχρεους. 

166. Κατά την άσκηση της ανωτέρω αρμοδιότητάς 
της, η Επιτροπή Ανταγωνισμού έχει ευρεία διακριτική 
ευχέρεια (εντός του κατά το νόμο ανώτατου ορίου) για 
τη συγκεκριμενοποίηση του εκάστοτε επιβληθησομένου 
προστίμου, προκειμένου να διασφαλίζεται με επάρκεια 
το επιδιωκόμενο αποτρεπτικό αποτέλεσμα, εν ανάγκη 
κινούμενη και αυστηρότερα της προηγούμενης τυχόν 
πρακτικής της. Επιπλέον, δεν υφίσταται παράβαση της 
αρχής της νόμιμης εμπιστοσύνης και της μη αναδρο¬ 
μικότητας, είτε (α) όταν η αρχή ανταγωνισμού μέσω 
κατευθυντήριων γραμμών αποφασίζει να κινηθεί σε 
αυστηρότερο σε σχέση με το παρελθόν τρόπο, είτε (β) 
όταν πράττει τούτο επί ατομικής βάσης (σε σύγκριση 
δε ατομικά προς άλλες περιπτώσεις) 132 . 

167. Βάσει της πρακτικής της Επιτροπής Ανταγωνι¬ 
σμού και στο πνεύμα της Ανακοίνωσης της Επιτροπής 
Ανταγωνισμού της 12-05-2006 αναφορικά με τις κατευ¬ 
θυντήριες γραμμές για τον υπολογισμό προστίμων, η 
Επιτροπή καθορίζει το βασικό ποσό του προστίμου για 
κάθε επιχείρηση σε συνάρτηση με τα προβλεπόμενα 
κάθε φορά στο νόμο κριτήρια. Εν συνεχεία, εφόσον το 
κρίνει σκόπιμο, προσαυξάνει ή μειώνει το βασικό ποσό, 
ανάλογα με το εάν συντρέχουν αντίστοιχα επιβαρυντι- 
κές ή ελαφρυντικές περιστάσεις 133 . Ειδικότερα, το βασικό 
ποσό του προστίμου προκύπτει ως εξής: 

α) ορίζεται ποσοστό ύψους από 0% μέχρι 30% επί 
των ετήσιων ακαθάριστων εσόδων της επιχείρησης από 
προϊόντα που αφορούν, άμεσα ή έμμεσα, στην παράβα¬ 
ση, με κριτήριο τη σοβαρότητα αυτής, και 

β) το ποσό αυτό υπολογίζεται επί των ετήσιων ως άνω 
εσόδων για κάθε έτος της παράβασης 134 . 

131 Ωστόσο, η Επιτροπή Ανταγωνισμού δεν απαιτεί πλη¬ 
ρωμή βάσει των προηγούμενων εδαφίων από επιχειρήσεις 
που αποδεικνύουν ότι δεν είχαν αντιληφθεί την ύπαρξη της 
παράνομης απόφασης της ένωσης ή ότι δεν την εφάρμοσαν 
ή ότι αποστασιοποιήθηκαν ενεργά από αυτήν πριν αρχίσει η 
Επιτροπή Ανταγωνισμού να διερευνά την υπόθεση. Η οικονο¬ 
μική ευθύνη κάθε επιχείρησης όσον αφορά την καταβολή του 
προστίμου δεν υπερβαίνει το δέκα τοις εκατό (10%) του συ¬ 
νολικού κύκλου εργασιών της τρέχουσας ή της προηγούμενης 
της παράβασης χρήσης. 

132 βλ. ενδεικτικά ΔΕφΑΘ 559/2010 σκ. 26, όπου και σχετικές 
παραπομπές σε πάγια ενωσιακή νομολογία - ειδικότερα Από¬ 
φαση Δικαστηρίου της Ε.Ε Ω-189/02Ρ, Ω-202/02Ρ, Ω-205/08Ρ 
έως Ω-208/02Ρ, ϋθηεΕ Βοπάάυείπ κ.α., σκ. 11, 202, 216-219, 222- 
224 και 227-231. 

133 Βλ. ιδίως παρ. 5-6 προαναφερόμενης Ανακοίνωσης. 

134 Βλ. ιδίως παρ. 8 προαναφερόμενης Ανακοίνωσης. Παρο¬ 
μοίως, η Ευρωπαϊκή Επιτροπή χρησιμοποιεί ως βάση υπολο¬ 
γισμού την αξία των πωλήσεων των προϊόντων ή υπηρεσιών 
που πραγματοποιήθηκαν από την επιχείρηση, με τις οποίες 
η παράβαση σχετίζεται άμεσα ή έμμεσα. Ο συνδυασμός της 

Συνεπώς, εν προκειμένω, η βάση για τον υπολογισμό 
του προστίμου κατά τα προακτεθέντα είναι ο συνολικός 
κύκλος εργασιών κάθε εμπλεκόμενης επιχείρησης από 
την πώληση σκυροδέματος, για κάθε έτος συμμετοχής 
της στη διαπιστωθείσα παράβαση 135 (βλ. κατωτέρω υπό 
Ζ.2.3 - Πίνακας Βασικού Ποσού Προστίμου). 

168. Προκειμένου δε να αξιολογηθεί η σοβαρότητα 
μίας παράβασης, η Επιτροπή λαμβάνει, ιδίως, υπόψη της 
το είδος της παράβασης, τα αντιανταγωνιστικά αποτε¬ 
λέσματα που προκλήθηκαν ή απειλήθηκε να προκληθούν 
στην αγορά, το ειδικό βάρος της κάθε επιχείρησης στη 
σχετική αγορά, το οικονομικό όφελος που αποκόμισε ο 
παραβάτης, την οικονομική δύναμη της επιχείρησης που 
παραβιάζει τους κανόνες ανταγωνισμού στη σχετική 
αγορά, καθώς και την έκταση της γεωγραφικής αγο¬ 
ράς 136 . Ανάλογα προβλέπονται και στις κατευθυντήριες 
γραμμές της Ευρωπαϊκής Επιτροπής για την επιβολή 
προστίμων κατ’ εφαρμογή του άρθρου 23 του Κανονι¬ 
σμού (ΕΚ) 1/2003 137 . 

169. Η Επιτροπή δύναται να αποκλίνει από τη γενική 
μέθοδο υπολογισμού του προστίμου που προβλέπεται 
στη σχετική Ανακοίνωση της 12-05-2006, όταν οι ιδιαι¬ 
τερότητες ορισμένης υπόθεσης το υπαγορεύουν. 

2. ΕΦΑΡΜΟΓΗ ΣΤΗΝ ΠΑΡΟΥΣΑ ΥΠΟΘΕΣΗ 

2.1. Παράγοντες για το προσδιορισμό του βασικού 
ποσού προστίμου 

2.1.1. Σοβαρότητα της παράβασης 

170. Κατά την αξιολόγηση της σοβαρότητας της πα¬ 
ράβασης, η Επιτροπή λαμβάνει υπόψη της, όπως ανα¬ 
φέρθηκε και ανωτέρω: ί) τη φύση της παράβασης, ϋ) τα 
αντι-ανταγωνιστικά αποτελέσματα που προκλήθηκαν 
ή απειλήθηκε να προκληθούν στην αγορά, ίϋ) την οικο¬ 
νομική δύναμη της/των επιχειρήσεων που παραβιάζουν 
τους κανόνες ανταγωνισμού στη σχετική αγορά και ίν) 
την έκταση της γεωγραφικής αγοράς. 

171. Στη κρινόμενη υπόθεση προκύπτουν τα ακόλουθα: 

- Φύση των παραβάσεων: Η σύναψη συμφωνιών με τη 
μορφή εγγράφων συμβάσεων στις οποίες περιλαμβά¬ 
νονται ρητοί και σαφείς όροι περί καθορισμού τιμών, 
περιορισμού/ ελέγχου της παραγωγής του σχετικού 
προϊόντος και ανταλλαγής ευαίσθητων πληροφοριών 
συνιστά την πλέον προφανή και σοβαρή παράβαση του 
άρθρου 1 του ν. 703/77. 

- Πραγματικός (ή δυνητικός) αντίκτυπος στην αγορά: 
Η υπό κρίση σύμπραξη, ή έστω ορισμένες επιμέρους 
εκφάνσεις αυτής, εφαρμόστηκαν τουλάχιστον μερικώς 
και στην πράξη. 

- Οικονομική δύναμη των επιχειρήσεων που παραβι¬ 
άζουν τους κανόνες ανταγωνισμού στη σχετική αγορά: 
Παρά την τοπική εμβέλεια των δραστηριοτήτων των 
εμπλεκόμενων επιχειρήσεων, με βάση τα προσκομισθέ- 
ντα στοιχεία για τους όγκους πωλήσεων (και συγκεκρι¬ 
μένα, με βάση των όγκο πωλήσεων της περισσότερο 
διαδεδομένης κατηγορίας σκυροδέματος, της Θ20/25, 

αξίας των πωλήσεων με τις οποίες σχετίζεται άμεσα ή έμμεσα 
η παράβαση, καθώς και της διάρκειας της παράβασης, θεω¬ 
ρείται ως κατάλληλη βάση υπολογισμού για να προσδιοριστεί 
η οικονομική σημασία της παράβασης, καθώς και το σχετικό 
βάρος της συμμετοχής κάθε επιχείρησης σε αυτήν (βλ. Κατευ¬ 
θυντήριες Γραμμές της Ευρωπαϊκής Επιτροπής για την επιβολή 
προστίμων, οπ.π, παρ. 6,13-15). 

135 

136 Βλ. ιδίως παρ. 10-11 προαναφερόμενης Ανακοίνωσης. 

137 Βλ. σχετικά ΕΕ αριθ. Ο 210 της 1/9/2006. 


οι εταιρίες ΛΑΤΟΜ ΤΕΧΝΟΜΠΕΤΟΝ Α.Ε.Β.Ε. και ΜΠΕ- 
ΤΑΡΜ Α.Ε.) προκύπτει ότι, κατά το χρόνο σύναψης των 
υπό κρίση συμφωνιών, τα εμπλεκόμενα μέρη διακινού¬ 
σαν ένα σημαντικό ποσοστό του διακινούμενου όγκου 
πωλήσεων του ως άνω προϊόντος στο νομό Ρεθύμνου. 
Περαιτέρω, αναφορικά με το Σύνδεσμο, επισημαίνεται 
ότι αυτός εκπροσωπούσε κατά το χρόνο διάπραξης των 
παραβάσεων τα συμφέροντα τουλάχιστον των μελών 
του κλάδου που είχαν σημαντική παρουσία στην αγορά 
της Δυτικής Κρήτης. 

- Έκταση της γεωγραφικής αγοράς: Όσον αφορά 
τη σοβαρότητα της παράβασης σε σχέση με τη γεω¬ 
γραφική της έκταση, σημειώνεται ότι η συγκεκριμένη 
συμφωνία περιορίζεται στο νομό Ρεθύμνου, δηλαδή σε 
περιορισμένο σχετικά μέρος της ελληνικής αγοράς. 

2.1.2. Διάρκεια της παράβασης 

172. Η υπό εξέταση ενιαία παράβαση (καθορισμός τι¬ 
μών πώλησης, περιορισμός της παραγωγής και ανταλ¬ 
λαγή πληροφοριών) αφορά στην περίοδο που εκτεί¬ 
νεται από 30.7.2001 (ημερομηνία σύναψης της πρώτης 
συμφωνίας) έως τουλάχιστον το έτος 2008 (όπου, κα¬ 
ταδεικνύεται, με βάση τα προεκτεθέντα στοιχεία από 
την έρευνα της υπηρεσίας, ανταλλαγή ευαίσθητων και 
εμπιστευτικών πληροφοριών μεταξύ ανταγωνιστών, π.χ. 
αναφορικά με τις πωλούμενες ποσότητες τσιμέντου 
κάθε εταιρίας). Παρόλο που ορισμένες από τις προα- 
ναφερόμενες επιμέρους πρακτικές φαίνεται να έλαβαν 
χώρα σε διαφορετικό χρόνο από άλλες και να είχαν 
διαφορετική εμβέλεια (τουλάχιστον με βάση τα στοιχεία 
στη διάθεση της υπηρεσίας), υφίσταται μια ενιαία και 
συνεχής παράβαση του άρθ. 1 ν. 703/1977, καθ’ όλη τη 
διάρκεια της προαναφερόμενης περιόδου. Κατά συνέ¬ 
πεια, στην κρινόμενη υπόθεση η Επιτροπή δύναται να 
επιβάλλει ενιαίο πρόστιμο για τις ως άνω παραβατικές 
κατ’ άρθρο 1 ν. 703/77 συμπεριφορές (απαγορευμένες 
συμπράξεις). Αναφορικά με τις επιμέρους εκφάνσεις 
της ως άνω ενιαίας και διαρκούς παράβασης και τη 
συμμετοχή κάθε εμπλεκόμενου μέρους σε αυτή, διαπι¬ 
στώνονται τα ακόλουθα: 

173. Ως προς τον καθορισμό τιμών, προκύπτει ότι 
εφαρμόσθηκε από τις εταιρίες ΛΑΤΟΜ ΤΕΧΝΟΜΠΕ¬ 
ΤΟΝ Α.Ε.Β.Ε., ΜΠΕΤΑΡΜ Α.Ε., ΡΕΟΥΜΝΙΑΚΗ ΚΡΗΤΗΣ 
Α.Ε. και ΕΥΡΩΜΠΕΤΟΝ για το χρονικό διάστημα που 
εκτείνεται από την ημερομηνία της πρώτης συναφθεί- 
σας συμφωνίας (30.7.2001) έως τουλάχιστον και την 
προβλεπόμενη ημερομηνία λήξης της δεύτερης συνα- 
φθείσας συμφωνίας (1.3.2006). Αναφορικά ειδικώς με 
το Σύνδεσμο Βιομηχανιών Ετοίμου Σκυροδέματος και 
Αδρανών Υλικών Δυτικής Κρήτης, ο οποίος συμμετείχε 
στην εφαρμογή της πρώτης από 30.7.2001 συμφωνίας, 
η χρονική διάρκεια της παράβασης προσδιορίζεται από 
30.7.2001 έως τουλάχιστον 22.8.2005 (ημερομηνία υπο¬ 
γραφής του δεύτερου συμφωνητικού). Τέλος, αναφορικά 
ειδικώς με την εταιρία ΜΠΕΤΟΔΟΜΗ Α.Ε., η οποία είναι 
συμβαλλόμενη στο δεύτερο από 22.8.2005 συμφωνητικό, 
η χρονική διάρκεια της παράβασης προσδιορίζεται από 
22.8.2005 μέχρι τουλάχιστον και τη λήξη του δευτέρου 
αυτού συμφωνητικού την 1.3.2006. 

174. Ως προς τον περιορισμό/έλεγχο της παραγωγής 
του σχετικού προϊόντος, προκύπτει ότι εφαρμόσθηκε 
από τις εταιρίες ΛΑΤΟΜ ΤΕΧΝΟΜΠΕΤΟΝ Α.Ε.Β.Ε., ΜΠΕ¬ 
ΤΑΡΜ Α.Ε., ΡΕΟΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ, 
με τη συμμετοχή και του Συνδέσμου Βιομηχανιών Ετοί- 

μου Σκυροδέματος και Αδρανών Υλικών Δυτικής Κρήτης, για χρονικό διάστημα που εκτείνεται από την ημερο¬ 
μηνία της πρώτης συναφθείσας συμφωνίας (30.7.2001) έως τουλάχιστον την 22.8.2005, ημερομηνία υπογραφής 
του δεύτερου συμφωνητικού. 

175. Ως προς την ανταλλαγή ευαίσθητων και εμπιστευτικών πληροφοριών κατά παράβαση των διατάξεων περί 
ανταγωνισμού, η οποία συνιστά και αυτοτελώς παράβαση, προκύπτει ότι εφαρμόσθηκε από τις εταιρίες ΛΑΤΟΜ 
ΤΕΧΝΟΜΠΕΤΟΝ Α.Ε.Β.Ε., ΜΠΕΤΑΡΜ Α.Ε., ΡΕΘΥΜΝΙΑΚΗ ΚΡΗΤΗΣ Α.Ε. και ΕΥΡΩΜΠΕΤΟΝ για χρονικό διάστημα που 
εκτείνεται από την ημερομηνία της πρώτης συναφθείσας συμφωνίας (30.7.2001) και συνεχίσθηκε και μετά την λήξη 
του δεύτερου από 22.8.2005 συμφωνητικού, τουλάχιστον έως το έτος 2008. Αναφορικά ειδικώς με το Σύνδεσμο 
Βιομηχανιών Ετοίμου Σκυροδέματος και Αδρανών Υλικών Δυτικής Κρήτης, ο οποίος συμμετείχε στην εφαρμογή 
της πρώτης από 30.7.2001 συμφωνίας, η χρονική διάρκεια της παράβασης προσδιορίζεται από 30.7.2001 έως 
τουλάχιστον την 22.8.2005, ημερομηνία υπογραφής του δεύτερου συμφωνητικού. Για την εταιρία ΜΠΕΤΟΔΟΜΗ 
Α.Ε, η οποία είναι συμβαλλόμενη στο δεύτερο από 22.8.2005 συμφωνητικό, η χρονική διάρκεια της παράβασης 
προσδιορίζεται από την 22.8.2005 μέχρι τουλάχιστον το 2008. 

2.1.3. Είδος συμμετοχής στην παράβαση 

176 Οι εμπλεκόμενες επιχειρήσεις παραγωγής σκυροδέματος ήταν οι άμεσα συμβαλλόμενες στις υπό κρίση 
συμφωνίες και, ως εκ τούτου, συμμετείχαν ευθέως στη διαπιστωθείσα παράβαση του άρθρου 1 του ν. 703/77. 

177. Περαιτέρω, από τα στοιχεία του φακέλου προκύπτει ότι ο εμπλεκόμενος Σύνδεσμος, μολονότι δεν ήταν άμεσα 
συμβαλλόμενο μέρος, παρά ταύτα έπαιξε υποβοηθητικό ρόλο τόσο στη σύναψη, όσο και στην παρακολούθηση 
και εκτέλεση, τουλάχιστον της πρώτης αντι-ανταγωνιστικής συμφωνίας. Ωστόσο, σε σχέση με τις εμπλεκόμενες 
επιχειρήσεις που σύναψαν τα επίμαχα συμφωνητικά και συμμετείχαν άμεσα στη διαπιστωθείσα παράβαση, η 
συμμετοχή του Συνδέσμου κρίνεται ως περιορισμένη εν γένει. 

2.1.4. Οικονομικό όφελος 

178. Εν προκειμένω, όπως και στις περισσότερες αντίστοιχες περιπτώσεις αντι-ανταγωνιστικών συμπράξεων, 
δεν είναι δυνατόν να προσδιοριστεί επακριβώς το οικονομικό όφελος που απεκόμισε έκαστη επιχείρηση που 
συμμετείχε στην παράβαση. 

2.2. Επιβαρυντικές / ελαφρυντικές περιστάσεις 

179. Στην κρινόμενη περίπτωση, δεν προκύπτουν συγκεκριμένες ελαφρυντικές περιστάσεις. Ωστόσο, προκύ¬ 
πτουν επιβαρυντικές περιστάσεις για την εταιρία ΡΕΘΥΜΝΙΑΚΗ ΚΡΗΤΗΣ Α.Ε. Και τούτο, δεδομένου ότι η εν λόγω 
επιχείρηση αρνήθηκε να συνεργαστεί με την Επιτροπή για τη διερεύνηση της συγκεκριμένης υπόθεσης, ιδίως 
με την άρνηση παροχής στοιχείων σχετικά με τον κύκλο εργασιών της, και παρά τις επανειλημμένες σχετικές 
επιστολές και οχλήσεις της υπηρεσίας (βλ. υπ’ αριθ. πρωτ. 2341/12.3.2012, 3602/18.4.2012, 3947/30.4.2012, 4217/10.5.2012 
και 4219/10.5.2012 επιστολές). Κατά συνέπεια, το βασικό ποσό του προστίμου θα πρέπει να προσαυξηθεί, ώστε να 
αντανακλά την εν λόγω επιβαρυντική περίσταση ειδικώς για τη συμμετέχουσα εταιρία ΡΕΘΥΜΝΙΑΚΗ ΚΡΗΤΗΣ Α.Ε. 

2.3. Υπολογισμός προστίμου για κάθε εμπλεκόμενη επιχείρηση 

180. Λαμβάνοντας συνολικά υπόψη τους προαναφερόμενους υπό στοιχεία 2.1.1 - 2.1.4 και 2.2 παράγοντες, καθώς 
και τις ειδικές περιστάσεις που αφορούν στην οικονομική κατάσταση των εμπλεκόμενων μερών και την κρατού¬ 
σα συγκυρία σε τοπικό επίπεδο, η Επιτροπή προσδιορίζει ως βασικό πρόστιμο για την ως άνω διαπιστωθείσα 
παράβαση του άρθρου 1 ν. 703/77 (απαγορευμένες συμπράξεις) , ποσοστό [...]% επί των ετήσιων ακαθάριστων 
εσόδων κάθε εμπλεκόμενης επιχείρησης από την πώληση σκυροδέματος, για κάθε έτος συμμετοχής καθεμίας 
στην εν λόγω παράβαση. Ειδικώς για τη συμμετέχουσα εταιρία ΡΕΘΥΜΝΙΑΚΗ ΚΡΗΤΗΣ Α.Ε. το ποσοστό αυτό προ¬ 
σαυξάνεται σε [...]%, προκειμένου το βασικό ποσοστό του προστίμου να αντανακλά την επιβαρυντική περίσταση 
άρνησης συνεργασίας με την Επιτροπή Ανταγωνισμού κατά τη διερεύνηση της υπόθεσης. 

181. Συνεπώς, μετά την εφαρμογή των ποσοστών αυτών επί της βάσης συνολικής αξίας πωλήσεων σκυροδέματος 
των εμπλεκόμενων στη διαπιστωθείσα παράβαση του άρθρου 1 ν. 703/77 επιχειρήσεων, και λαμβανομένης υπόψη 
της διάρκειας συμμετοχής καθεμίας από αυτές στην εν λόγω παράβαση, το ποσό του προστίμου διαμορφώνεται 
ανά συμμετέχουσα επιχείρηση ως ακολούθως: 


Πίνακας βασικού ποσού προστίμου ανά επιχείρηση 


Εταιρία 

Διάρκεια 

Συμμετοχής 

Συνολική Αξία Πωλήσεων 
(€) με βάση 
διάρκεια συμμετοχής 

Ποσοστό επί 
της Αξίας 

Βασικό Ποσό 
Προστίμου (€) 

ΜΠΕΤΑΡΜ 

30.7.2001 - 2008 

ί..·1 

[...1% 

32.727,16 

ΡΕΘΥΜΝΙΑΚΗ ΚΡΗΤΗΣ 

30.7.2001 - 2008 

[...1 

[...1% 

8.900,00 

ΛΑΤΟΜ - ΤΕΧΝΟΜΠΕΤΟΝ 

30.7.2001 - 2008 

Μ 

[...1% 

36.104,86 

ΕΥΡΩΜΠΕΤΟΝ 

30.7.2001 - 2008 

Μ 

[...1% 

7.064,32 

ΜΠΕΤΟΔΟΜΗ 

22.8.2005 - 2008 

[...] 

[...]% 

9.826,13 


Σημειωτέον ότι, ελλείψει στοιχείων για την αξία πωλήσεων της εταιρίας ΡΕΘΥΜΝΙΑΚΗ ΚΡΗΤΗΣ Α.Ε. από την 
πώληση σκυροδέματος για κάθε έτος συμμετοχής της στη διαπιστωθείσα παράβαση (βλ. και ενότητα 2.2 ανωτέρω 
σχετικά με τις επιβαρυντικές περιστάσεις), ο υπολογισμός του προστίμου βασίσθηκε στα στοιχεία ισολογισμού 
της εταιρίας για το έτος 2009, τα οποία ήταν και τα καλύτερα διαθέσιμα στοιχεία υπό τις περιστάσεις 138 . Συνα- 


138 Βλ. υπ’ αριθ. πρωτ. 4238/10.5.2012 έγγραφο. Στην περίπτωση που η Ε.Α. δεν έχει στη διάθεσή της τα ετήσια ακαθάριστα έσο- 

φώς, ελλείψει στοιχείων για τους σχετικούς κύκλους 
εργασιών των ετών 2001 και 2002 ως προς την εταιρία 
ΕΥΡΩΜΠΕΤΟΝ, χρησιμοποιήθηκαν τα αντίστοιχα στοι¬ 
χεία για το έτος 2005 139 . 

182. Δεδομένης της φύσης της διαπιστωθείσας παρά¬ 
βασης (απαγορευμένες συμπράξεις μεταξύ επιχειρήσε¬ 
ων), καθώς και του σχετικά περιορισμένου ρόλου του 
Συνδέσμου σε αυτήν κατά τα προεκτεθέντα, η Επιτροπή 
απευθύνει σύσταση στο Σύνδεσμο Βιομηχανιών Ετοίμου 
Σκυροδέματος και Αδρανών Υλικών Δυτικής Κρήτης για 
τη συμμετοχή του στη διαπιστωθείσα παράβαση. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού σε Ολομέλεια αποφάσισε 
ομοφώνως και σε φανερή ψηφοφορία τα ακόλουθα: 

1. Διαπιστώνει ότι οι εταιρίες ΜΠΕΤΑΡΜ Α.Ε, ΛΑΤΟΜ- 
ΤΕΧΝΟΜΠΕΤΟΝ Α.Ε.Β.Ε, ΡΕΘΥΜΝΙΑΚΗ ΚΡΗΤΗΣ Α.Ε. και 
ΕΥΡΩΜΠΕΤΟΝ παραβίασαν, σύμφωνα με τα εκτεθέντα 
στο ως άνω σκεπτικό, το άρθρο 1 του ν. 703/77, όπως 
ίσχυε, για το χρονικό διάστημα από 30.7.2001 έως και 
το έτος 2008, λόγω της συμμετοχής τους σε απαγο¬ 
ρευμένες συμπράξεις (καθορισμός τιμών, περιορισμός/ 
έλεγχος παραγωγής και ανταλλαγή εμπιστευτικών πλη- 

δα της επιχείρησης από προϊόντα και υπηρεσίες που αφορούν 
στην παράβαση, χρησιμοποιεί τα ακαθάριστα έσοδα της επι¬ 
χείρησης της τρέχουσας ή της προηγούμενης της παράβασης 
χρήσης (βλ. κατευθυντήριες γραμμές για τον υπολογισμό προ¬ 
στίμων, παρ. 18). Περαιτέρω, για τον υπολογισμό της συνολικής 
αξίας των πωλήσεων μιας επιχείρησης, χρησιμοποιούνται τα 
καλύτερα διαθέσιμα στοιχεία της εν λόγω επιχείρησης. Όταν 
τα στοιχεία που διατέθηκαν από μια επιχείρηση είναι ελλιπή 
ή αναξιόπιστα, η Ε.Α. μπορεί να υπολογίσει τη συνολική αξία 
των πωλήσεων της εν λόγω επιχείρησης βάσει των επιμέρους 
στοιχείων, τα οποία θα έχει στη διάθεσή της ή/και οποιοσδή¬ 
ποτε άλλης πληροφορίας θεωρεί σχετική και κατάλληλη (βλ, 
αναλόγως, κατευθυντήριες γραμμές της Ευρωπαϊκής Επιτρο¬ 
πής για την επιβολή προστίμων, παρ. 15-16). 

139 Στην περίπτωση που η Επιτροπή δεν διαθέτει αξιόπιστα οι¬ 
κονομικά στοιχεία προκειμένου να υπολογίσει το βασικό ποσό 
του προστίμου για όλο το χρονικό διάστημα της παράβασης, 
για το χρονικό διάστημα που υπολείπεται λαμβάνονται υπόψη 
τα υψηλότερα ετήσια ακαθάριστα έσοδα που πραγματοποιή¬ 
θηκαν κατά τη διάρκεια της παράβασης (βλ. κατευθυντήριες 
γραμμές για τον υπολογισμό προστίμων, παρ. 13). 


ροφοριών), δυνάμει ιδίως των από 30.7.2001 και 22.8.2005 
συμφωνητικών που αυτές σύναψαν. 

2. Διαπιστώνει ότι η εταιρία ΜΠΕΤΟΔΟΜΗ Α.Ε. παρα¬ 
βίασε, σύμφωνα με τα εκτεθέντα στο ως άνω σκεπτικό, 
το άρθρο 1 του ν. 703/77, όπως ίσχυε, για το χρονικό 
διάστημα από 22.8.2005 έως και το έτος 2008, λόγω 
της συμμετοχής της σε απαγορευμένες συμπράξεις 
(καθορισμός τιμών, περιορισμός/έλεγχος παραγωγής 
και ανταλλαγή εμπιστευτικών πληροφοριών), δυνάμει 
ιδίως του από 22.8.2005 συμφωνητικού που αυτή σύναψε. 

3. Υποχρεώνει τις προαναφερόμενες επιχειρήσεις να 
παύσουν τη διαπιστωθείσα στο ως άνω σκεπτικό πα¬ 
ράβαση του άρθρου 1 του ν. 703/77, όπως ίσχυε (απα¬ 
γορευμένες συμπράξεις), καθώς και να παραλείπουν 
αυτή στο μέλλον. 

4. Επιβάλει πρόστιμο για την τέλεση της διαπιστω- 
θείσας, βάσει του ως άνω σκεπτικού, παράβασης του 
άρθρου 1 του ν. 703/77, όπως ίσχυε: 

α) στην εταιρία ΜΠΕΤΑΡΜ Α.Ε. ύψους τριάντα δύο 
χιλιάδων επτακοσίων είκοσι επτά ευρώ (32.727,16) και 
16 λεπτών 

β) στην εταιρία ΛΑΤΟΜ-ΤΕΧΝΟΜΠΕΤΟΝ Α.Ε.Β.Ε. ύψους 
τριάντα έξι χιλιάδων εκατό τεσσάρων ευρώ (36.104,86) 
και 86 λεπτών 

γ) στην εταιρία ΡΕΘΥΜΝΙΑΚΗ ΚΡΗΤΗΣ Α.Ε. ύψους οκτώ 
χιλιάδων εννιακοσίων (8.900,00) ευρώ 

δ) στην εταιρία ΕΥΡΩΜΠΕΤΟΝ ύψους επτά χιλιάδων 
εξήντα τεσσάρων ευρώ (7.064,32), και 32 λεπτών και 

ε) στην εταιρία ΜΠΕΤΟΔΟΜΗ Α.Ε. ύψους εννιά χιλιά¬ 
δων οκτακόσιων είκοσι έξι ευρώ (9.826,13) και 13 λεπτών 
και 

5. Απευθύνει σύσταση στο Σύνδεσμο Βιομηχανιών 
Ετοίμου Σκυροδέματος και Αδρανών Υλικών Δυτικής 
Κρήτης για τη συμμετοχή του στη διαπιστωθείσα, βάσει 
του ως άνω σκεπτικού, παράβαση του άρθρου 1 του ν. 
703/77, όπως ίσχυε. 

Η απόφαση εκδόθηκε την 21η Σεπτεμβρίου 2012. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΓΠ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: όίίρ://νννννν.βί. 9 Γ - β-πιαϊΙ: ννβόπΐ38ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


★ 02004462502 130032 * 










































































